കൊളംബിയയിലെ ഉപ്പ് കത്തീഡ്രല് – JEEVANAADAM official newspaper of Roman catholics (latin rite) of Kerala, owned by KRLCBC\nകാലിക്കട്ട് യൂണിവേഴ്‌സിറ്റിയില് യുവതീയുവാക്കളെ പരിശീലിപ്പിക്കുകയും അവരോട് അടുത്തിടപഴകുകയും ചെയ്യുന്ന ഒരു അധ്യാപകസുഹൃത്ത് എനിക്കുണ്ട്. അദ്ദേഹം തന്റെ ജോലിയെക്കുറിച്ചു സംസാരിക്കുന്നതിനിടയില് ഇങ്ങനെ പറയുകയുണ്ടായി:\nഇതത്ര ചെറിയ പുഷ്പമല്ല\nഫാ. ജോഷി മയ്യാറ്റിൽ ദൈവവിളിതിരിച്ചറിയലിന് കൂട്ടുപിടിക്കാവുന്ന ഒരു വിശുദ്ധയാണ് വി. കൊച്ചുത്രേസ്യ! സന്ന്യാസിനിയാകാനുള്ള തന്റെ ദൈവവിളി തിരിച്ചറിയാന് വളരെ ചെറുപ്രായത്തില്‍ത്തന്നെ കൊച്ചുത്രേസ്യയ്ക്കു\nവിശുദ്ധ ജനുവരിയുസിന്റെ രക്തം അലിഞ്ഞു\nഇറ്റലി: നാപ്പിള്‍സ് കത്തീഡ്രലില് തിരുശേഷിപ്പായി സൂക്ഷിച്ചിരിക്കുന്ന വിശുദ്ധ ജനുവരിയൂസിന്റെ കട്ടപിടിച്ചിരിക്കുന്ന രക്തം ദ്രവരൂപത്തിലായി. സാധരണ ദിവസങ്ങളില് ഖരരൂപത്തില് കാണപ്പെടാറുളള വിശുദ്ധന്റെ\nവിജയപുരം രൂപത അധ്യക്ഷൻ അഭിവന്ദ്യ സെബാസ്റ്റ്യൻ തെക്കെത്തേച്ചേരിൽ പിതാവിന്റെ പിതാവും വനവാതുക്കര ലിറ്റിൽ ഫ്ലവർ ഇടവകാഗംവുമായ ദേവസ്യ തെക്കെത്തേച്ചേരിൽ (97) നിര്യാതനായി.\nഅഡ്വ. ഫ്രാന്‍സി ജോണിന്റെ 32 ലേഖനങ്ങളുടെ സമാഹാരമാണ് @പറയാനുണ്ട് ചിലത്.’ ഗ്രന്ഥശീര്‍ഷകം സൂചിപ്പിക്കുന്നതുപോലെ രാഷ്ട്രീയ- സാമൂഹിക വിഷയങ്ങളെക്കുറിച്ച് ഗ്രന്ഥകാരന് പറയാനുള്ള,\nകൊളംബിയയിലെ ഉപ്പ് കത്തീഡ്രല്\n200 മീറ്ററോളം താഴ്ചയുള്ള ഒരു പുരാതന ഉപ്പ് ഖനിക്കുള്ളില് പണിത റോമന് കത്തോലിക്കാ ദൈവാലയമാണ് കൊളംബിയയിലെ സിപക്വറയിലുള്ള സാള്‍ട്ട് കത്തീഡ്രല്. 250 ദശലക്ഷം വര്‍ഷങ്ങള്‍ക്ക് മുന്‍പാണ് സിപക്വറയിലെ ഉപ്പ് നിക്ഷേപം രൂപപ്പെട്ടത്. അമേരിക്കയിലെ ഏറ്റവും പഴക്കമുള്ള മനുഷ്യവാസസ്ഥലങ്ങളിലൊന്നായ എല് ആബ്രായുടെ ആര്‍ക്കിയോളജിക്കല് സൈറ്റില് ഉള്‍പ്പെടുന്ന പ്രദേശമാണിത്. കൊളംബിയന് വാസ്തുകലയുടെ ശ്രദ്ധേയ നേട്ടമായി ഈ കത്തീഡ്രലിനെ കണക്കാക്കുന്നു. രാജ്യത്തെ ഏറ്റവും വലിയ തീര്‍ത്ഥാടന-വിനോദസഞ്ചാര കേന്ദ്രങ്ങളിലൊന്നാണിത്. ഞായറാഴ്ച ദിവസങ്ങളില് ശരാശരി മൂവായിരത്തോളം സന്ദര്‍ശകര് ഇവിടെ എത്തുന്നുണ്ട്.\nദൈവാലയത്തിന് മൂന്നു വിഭാഗങ്ങളുണ്ട്. ഇവയെ യേശുവിന്റെ ജനനം, പരസ്യജീവിതം, മരണം എന്നിങ്ങനെ മൂന്നായി തരം തിരിച്ചിരിക്കുന്നു. ബൈബിള് അടിസ്ഥാനപ്പെടുത്തിയുള്ള രൂപങ്ങളും കാണാം. ഖനിയുടെ പാറച്ചുമരുകളില് കൈകൊണ്ട് കൊത്തിവച്ച മനോഹര ശില്പങ്ങള് കാണാം.\nഅഞ്ചാം നൂറ്റാണ്ട് മുതല് തന്നെ ഇപ്പോഴത്തെ കൊളംബിയന് നിവാസികള്‍ക്കു മുമ്പുള്ള ആദിവാസികള് ഈ ഖനികള് ഉപയോഗിച്ചിരുന്നു. തങ്ങളുടെ തൊഴില് ആരംഭിക്കുന്നതിനു മുമ്പായി പ്രാര്‍ത്ഥിക്കുന്നതിനായി ഒരു ചെറിയ പ്രാര്‍ത്ഥനാലയം തൊഴിലാളികള് ഇവിടെ നിര്‍മിച്ചു. 1932ലാണ് ഇവിടെ ഒരു ഭൂഗര്‍ഭദൈവാലയം പണിയുന്നത്. 1950ല് ഉപ്പ് ദൈവാലയത്തിന്റെ നിര്‍മാണം തുടങ്ങി. 1954 ആഗസ്റ്റ് 15 ന് അവര് ലേഡി ഓഫ് റോസറിയുടെ നാമധേയത്തിലുള്ള ദൈവാലയം ആശിര്‍വദിച്ചു. 285 ദശലക്ഷം ഡോളറായിരുന്നു നിര്‍മാണ ചിലവ്.\n120 മീറ്റര് നീളവും 5.500 മീറ്റര് ഉപരിതലവും 22 മീറ്റര് ഉയരവുമുള്ള കെട്ടിടമായിരുന്നു ഇത്. എണ്ണായിരത്തോളം പേരെ ഉള്‍ക്കൊള്ളാന് കഴിയുന്ന ദൈവാലയം വാസ്തുവിദ്യയിലെ അത്ഭുതം തന്നെയായിരുന്നു. എന്നാല് ഖനിക്കുള്ളില് നിര്‍മിച്ച പള്ളി സുരക്ഷാകാരണങ്ങളാല് 1992 സെപ്തംബറില് അധികൃതര് അടച്ചുപൂട്ടി.\nപള്ളിയുടെ മധ്യഭാഗത്ത് സ്ഥാപിച്ച കുരിശ് പള്ളിക്കു താഴെ നിന്നുള്ള പ്രകാശത്താല് തിളങ്ങുന്നത് മനോഹര കാഴ്ചയാണ്. 1995 ഡിസംബര് 16ന് പഴയ പള്ളിക്ക് 200 മീറ്റര് താഴെ പുതിയ കത്തീഡ്രല് ഉദ്ഘാടനം ചെയ്തു. 79 ഏക്കര് വിസ്തീര്‍ണമുള്ള ഒരു ചത്വരത്തിലാണ് പുതിയ ദൈവാലയമുള്ളത്. ഇതിനു സമീപത്തായി ഖനികളെക്കുറിച്ച് അറിവു നല്‍കുന്ന ഒരു മ്യൂസിയവുമുണ്ട്. ദൈവാലയത്തിനുള്ളിലെ നിരവധി ഇടനാഴികളും രൂപങ്ങള് വയ്ക്കാനുള്ള ഇടങ്ങളും പാറ തുരന്നുതന്നെ ഉണ്ടാക്കിയിരിക്കുകയാണ്. യേശുവിന്റെ പീഡാനുഭവയാത്രയുടെ പ്രതീകമായ 14 ഇടങ്ങള് ചെറിയ ചാപ്പലുകളായി നിര്‍മിച്ചിട്ടുണ്ട്. ജനറേറ്റര് ഉപയോഗിച്ചാണ് ദൈവാലയത്തില് വൈദ്യുതി വിതരണം ചെയ്യുന്നത്. അടിയന്തരാവശ്യങ്ങളില് ഖനിക്കുള്ളില് വാഹനങ്ങള് പ്രവേശിക്കുവാനുള്ള സൗകര്യവുമുണ്ട്.\n-ബി. എസ് മതിലകം\n0 Kuttinadam4years ago\nഎ.ഡി 672ല് ഇംഗ്ലണ്ടിലെ ‘ജാരോ’ എന്ന സ്ഥലത്താണ് ബീഡിന്റെ ജനനം. ഇംഗ്ലീഷില് ബീഡ് എന്ന വാക്കിന്റെ അര്‍ത്ഥം ‘പ്രാര്‍ത്ഥന’ എന്നാണ്. ലളിതമായ ജീവിതം നയിച്ചിരുന്ന ബീഡ് ബൈബിളിനെ\nമൈക്കലാഞ്ചലോയുടെ പിയെത്ത (The Pietà)\nനവോത്ഥാന കാലഘട്ടത്തിലെ പ്രകാശഗോപുരമായി കലാലോകത്ത് വാഴ്ത്തപ്പെടുന്ന നാമമാണ് മൈക്കലാഞ്ചലോ ഡി ലോബോവികോ ബ്യൂനറോട്ടി സിമോണിയുടേത്. ഇറ്റലിയിലെ ഫ്‌ളോറന്‍സില് 1475 മാര്‍ച്ച് ആറിന് ജനനം. 1564 ഫെബ്രുവരി 18ന്\n0 Kuttinadam2years ago\nമദറിനുമുന്നില് തോക്കുമായി അയാള്\nകനിവിന്റെ പേമാരി ഒരിക്കലും പെയ്‌തൊഴിയരുതെന്ന് ദൈവം ആ സ്ത്രീയില് തീരുമാനിച്ചിരുന്നിരിക്കണം. അല്ലെങ്കില് വിദേശത്തു നിന്നും കല്‍ക്കത്തയുടെ ചേരിയിലെ ദരിദ്രതയിലേക്കും രോഗാതുരതയിലേക്കും അവര്‍ക്കു വരണമായിരുന്നോ? എന്തൊക്കെ സംജ്ഞകള് എങ്ങനെയൊക്കെ


മുഖ്യമന്ത്രിയുടെ ശൈലിയും ശബരിമല വിഷയവും തെരഞ്ഞെടുപ്പില് തിരിച്ചടിക്ക് കാരണമായെന്ന് സിപിഐ\nThiruvananthapuram, First Published 6, Jun 2019, 6:46 PM IST\nസ്ത്രീ പ്രവേശനത്തോടെ വിശ്വാസികളില് സര്‍ക്കാര് വിരുദ്ധ വികാരമുണ്ടായി. മോദി വീണ്ടും അധികാരത്തില് വരുമെന്ന ഭീതിയില് ന്യൂനപക്ഷങ്ങള് ഒന്നാകെ കോണ്‍ഗ്രസിനു പിന്നില് അണിനിരന്നു. മുഖ്യമന്ത്രിയുടെ ശൈലിക്ക് എതിരായ വികാരവും തെരഞ്ഞെടുപ്പ് ഫലത്തെ സ്വാധീനിച്ചു\nതിരുവനന്തപുരം: ശബരിമല വിഷയം തെരഞ്ഞെടുപ്പില് തിരിച്ചടിക്ക് കാരണമായെന്ന് സിപിഐ. ഹിന്ദു വോട്ടുകളില് ചോര്‍ച്ചയുണ്ടായെന്ന് പാര്‍ട്ടി സംസ്ഥാന സെക്രട്ടറി കാനം രാജേന്ദ്രന് സംസ്ഥാന എക്സിക്യൂട്ടീവില് അവതരിപ്പിച്ച റിപ്പോര്‍ട്ടില് പറയുന്നു.\nസ്ത്രീ പ്രവേശനത്തോടെ വിശ്വാസികളില് സര്‍ക്കാര് വിരുദ്ധ വികാരമുണ്ടായി. മോദി വീണ്ടും അധികാരത്തില് വരുമെന്ന ഭീതിയില് ന്യൂനപക്ഷങ്ങള് ഒന്നാകെ കോണ്‍ഗ്രസിനു പിന്നില് അണിനിരന്നെന്നും റിപ്പോര്‍ട്ടില് പറയുന്നു. മുഖ്യമന്ത്രിയുടെ ശൈലിക്ക് എതിരായ വികാരവും തെരഞ്ഞെടുപ്പ് ഫലത്തെ സ്വാധീനിച്ചുവെന്നും സിപിഐ എക്സിക്യുട്ടീവ് വിലയിരുത്തി.\nസിപിഐ മല്‍സരിച്ച നാലു മണ്ഡലങ്ങളിലെ തോല്‍വി സംബന്ധിച്ച് 12,13 തീയതികളില് നടക്കുന്ന സംസ്ഥാന കൗണ്‍സിലില് പ്രത്യേകം ചര്‍ച്ച നടക്കും.\nLast Updated 6, Jun 2019, 6:55 PM IST


വര്‍ക്കേഴ്സ് ഫോറം: അഴിമതിയുടെ വേരുകള്\nഇന്ത്യന് രാഷ്ട്രീയത്തെ പിടിച്ചുകുലുക്കിയ അഴിമതിയായിരുന്നു ബൊഫോഴ്സ് തോക്കിടപാട്. കോണ്‍ഗ്രസിനു കേന്ദ്രത്തില് മാത്രമല്ല, ഉത്തര്‍പ്രദേശ്, ബിഹാര് ഉള്‍പ്പെടെയുള്ള ഉത്തരേന്ത്യന് സംസ്ഥാനങ്ങളിലും അധികാരം നഷ്ടപ്പെടുന്നതിന് ഈ ഇടപാട് വഴിവച്ചു. സ്വീഡിഷ് കമ്പനിയില്‍നിന്ന് ബൊഫോഴ്സ് തോക്കുകള് വാങ്ങുന്നതില് 64 കോടി രൂപയുടെ കമീഷന് രാജീവ്ഗാന്ധി സര്‍ക്കാര് കൈപ്പറ്റിയെന്നായിരുന്നു ആരോപണം. ആരോപണം രാജീവ്ഗാന്ധി നിഷേധിച്ചെങ്കിലും ജനങ്ങള് അത് വിശ്വസിച്ചില്ല. 1984ലെ പൊതുതെരഞ്ഞെടുപ്പില് മൂന്നില് രണ്ട് ഭൂരിപക്ഷത്തിന് അധികാരത്തില് വന്ന രാജീവ്ഗാന്ധിക്ക് 1989 ലെ തെരഞ്ഞെടുപ്പില് പടിയിറങ്ങേണ്ടി വന്നു. അന്നൊക്കെ കോണ്‍ഗ്രസ് പാര്‍ടി ആവര്‍ത്തിച്ചത് രാജീവ് ഗാന്ധി "മിസ്റ്റര് ക്ലീനാ"ണെന്നും അദ്ദേഹം അഴിമതി നടത്തിയിട്ടില്ലെന്നുമാണ്. എന്നാല്, ഹിന്ദു ദിനപത്രം തിങ്കളാഴ്ച പ്രസിദ്ധീകരിച്ച വിക്കീലീക്സ് രേഖകളുടെ അടിസ്ഥാനത്തിലുള്ള വാര്‍ത്ത രാജീവ് ഗാന്ധി സജീവരാഷ്ട്രീയത്തില് പ്രവേശിക്കുന്നതിന് മുമ്പുതന്നെ കമീഷന് ഏജന്റായി പ്രവര്‍ത്തിച്ചുവെന്നാണ്.\nസ്വീഡിഷ് വിമാനക്കമ്പനിയായ സാബ് സ്കാനിയയുടെ ഏജന്റായാണ് രാജീവ് ഗാന്ധി പ്രവര്‍ത്തിച്ചതെന്നാണ് വിക്കിലീക്സ് വെളിപ്പെടുത്തുന്നത്. ഇന്ത്യന് എയര്‍ഫോഴ്സിന് യുദ്ധവിമാനങ്ങള് വാങ്ങാന് സര്‍ക്കാര് തീരുമാനിച്ച ഘട്ടത്തിലാണ് സാബ് സ്കാനിയ കരാറിനായി ശ്രമിച്ചത്. വിഗന് എന്ന അവരുടെ യുദ്ധവിമാനം വില്‍ക്കാനായിരുന്നു ശ്രമം. ഫ്രഞ്ച് വിമാനക്കമ്പനിയായ ദസ്സാള്‍ട്ടും ബ്രിട്ടനിലെ ജാഗ്വാറും ഇതേ ഇന്ത്യന് കരാര് നേടാന് ശ്രമിച്ചിരുന്നു. 1973 മുതല് 1976 വരെ അമേരിക്കന് നയതന്ത്രകാര്യാലയങ്ങള് കൈമാറിയ "കിസിഞ്ചര് കേബിള്‍സ്" (അമേരിക്കന് പ്രസിഡന്റുമാരായ ഹെന്‍റി ഫോര്‍ഡിന്റെയും റിച്ചാര്‍ഡ് നിക്സന്റെയും വിദേശകാര്യ സെക്രട്ടറിയായിരുന്നു ഹെന്‍റി കിസിഞ്ചര്) എന്ന പേരിലുള്ള 17 ലക്ഷം കേബിളുകളില് 41 എണ്ണത്തിലാണ് ഈ ഇടപാടിനെക്കുറിച്ച് പരാമര്‍ശിക്കുന്നത്. 1975 ല് ന്യൂഡല്‍ഹിയിലെ എംബസിയില് നിന്ന് വാഷിങ്ടണ് ഡിസിയിലേക്ക് അയച്ച കേബിളിലാണ് രാജീവ് ഗാന്ധി ഇടനിലക്കാരനായി പ്രവര്‍ത്തിച്ചതായി വെളിപ്പെടുത്തുന്നത്. "ഇന്ത്യന് എയര്‍ലൈന്‍സിന്റെ പൈലറ്റായി എന്നതാണ് വിമാന വ്യവസായവുമായി മിസിസ് ഗാന്ധിയുടെ (ഇന്ദിരാഗാന്ധിയുടെ) മൂത്ത പുത്രനുള്ള (രാജീവ്ഗാന്ധി) ബന്ധം. ബിസിനസുകാരനെന്ന നിലയില് അദ്ദേഹത്തിന്റെ പേര് ആദ്യമായാണ് കേള്‍ക്കുന്നതെന്നും" ഈ കേബിള്‍സ് പറയുന്നു.\n1976ല് അയച്ച മറ്റൊരു കേബിളില് രാജീവ്ഗാന്ധിയുടെ പേരുതന്നെ പരാമര്‍ശിക്കുന്നുമുണ്ട്. ഇന്ത്യന് വ്യോമസേനയുടെ ഉദ്യോഗസ്ഥരെ ഉള്‍പ്പെടുത്താതെ രാജീവ് ഗാന്ധി നേരിട്ട് അനുരഞ്ജനം നടത്തുന്നതില് ഉദ്യോഗസ്ഥര്‍ക്ക് ഈര്‍ഷ്യയുണ്ടെന്നും കേബിള് വ്യക്തമാക്കുന്നു. കരാര് നേടാനുള്ള മത്സരത്തില് കുടുംബത്തിന്റെ സ്വാധീനം കണക്കിലെടുത്താണ് സ്വീഡിഷ് വിമാനക്കമ്പനി പ്രധാനമന്ത്രിയുടെ പുത്രനായ രാജീവ്ഗാന്ധിയെതന്നെ ഇടനിലക്കാരനാക്കിയതെന്നും 1976 ലെ കേബിള് പറയുന്നു. ഇതില്‍നിന്ന് രണ്ടുകാര്യം വ്യക്തമാണ്. ഒന്നാമതായി, ബൊഫോഴ്സ് കേസില് പ്രതിയാകുന്നതിന് മുമ്പുതന്നെ രാജീവ് ഗാന്ധിക്ക് ആയുധ ഇടപാടുമായി ബന്ധമുണ്ടായിരുന്നു. അതുകൊണ്ടുതന്നെ ബൊഫോഴ്സ് തോക്കിടപാടില് രാജീവ് ഗാന്ധി കോഴവാങ്ങിയെന്ന ആരോപണത്തിന് ബലം വര്‍ധിക്കുന്നു. രണ്ടാമതായി, രാജീവ് ഗാന്ധിയുടെ പേര് ആദ്യമായി ഒരു ഇടപാട് രേഖയില് നേരിട്ട് പരാമര്‍ശിക്കുന്നു. അതായത് രാജീവ് ഗാന്ധിയെ മിസ്റ്റര് ക്ലീന് എന്ന് ഇനി വിശേഷിപ്പിക്കാന് കോണ്‍ഗ്രസിന് കഴിയില്ല. രാജീവ് ഗാന്ധി ഇടപെട്ടെങ്കിലും സ്വീഡിഷ് കമ്പനിക്കല്ല മറിച്ച്, ബ്രിട്ടനിലെ ജാഗ്വാര് കമ്പനിക്കാണ് കരാര് ലഭിച്ചത്. അമേരിക്കന് എതിര്‍പ്പ് കാരണമാണ് സ്വീഡിഷ് കമ്പനിക്ക് കരാര് ലഭിക്കാതെ പോയത്.\nരാജ്യത്തെ പ്രതിരോധ ഇടപാടുകളിലെ ഓരോ അഴിമതി പുറത്തുവരുമ്പോഴും നെഹ്റു കുടുംബത്തിന്റെ പേരും അതുമായി ബന്ധപ്പെട്ടുവരുന്നത് അഴിമതിയുടെ വേരുകളും എത്രമാത്രം ആഴത്തിലുള്ളതാണെന്ന് വ്യക്തമാക്കുന്നു. ബൊഫോഴ്സ് കേസുമായി ബന്ധപ്പെട്ട ഇറ്റാലിയന് ബിസിനസുകാരന് ഒക്ടോവിയോ ക്വട്ട്റോച്ചിയെയും മാര്‍ട്ടിന് അര്‍ദ് ബോയെയും വിന്‍ഛദ്ദയെയും രക്ഷിക്കാന് ഈ കുടുംബം കാട്ടിയ ശുഷ്കാന്തി അഴിമതി ആരാണ് പ്രോത്സാഹിപ്പിക്കുന്നത് എന്നതിലേക്ക് വിരല് ചൂണ്ടുന്നു. അറസ്റ്റിലായ ക്വട്ട്റോച്ചിയെ വിട്ടയച്ചുവെന്നുമാത്രമല്ല, മരവിപ്പിച്ച അക്കൗണ്ടുകള് സജീവമാക്കി പണം പിന്‍വലിക്കാന് അനുവദിക്കുകപോലും ചെയ്തു. പ്രധാമന്ത്രികാര്യാലയത്തിലെ രഹസ്യരേഖകള് ക്വട്ട്റോച്ചിക്ക് ലഭിച്ചിരുന്നുവെന്ന് പിന്നീട് വിരമിച്ച ഉദ്യേഗസ്ഥര്‍തന്നെ വെളിപ്പെടുത്തി. അവസാനമായി പുറത്തുവന്ന വിവിഐപി ഹെലികോപ്റ്റര് ഇടപാടിലും നെഹ്റു കുടുംബത്തിനുള്ള ബന്ധം മറനീക്കി പുറത്തുവരികയുണ്ടായി. രാഷ്ട്രീയക്കാരും ഉദ്യേഗസ്ഥരും വന്‍കിട കമ്പനികളും തമ്മിലുള്ള ബന്ധം അവസാനിപ്പിച്ചാല്‍മാത്രമേ ഇത്തരം അഴിമതികള്‍ക്ക് തടയിടാനാകൂ. അതോടൊപ്പം അഴിമതി തടയാനുള്ള ശക്തമായ ലോക്പാല് നിയമം പാസാക്കുകയും വേണം.\nഎന്നാല്, അഴിമതി ആവര്‍ത്തിക്കുമ്പോഴും അത് തടയാനുള്ള ഒരു ശ്രമവും പ്രതിരോധ മന്ത്രാലയവും യുപിഎ സര്‍ക്കാരും കൈകൊള്ളുന്നില്ല. പ്രതിരോധ രംഗത്ത് വിദേശനിക്ഷേപം 26 ശതമാനത്തില്‍നിന്ന് 49 മുതല് 74 ശതമാനംവരെയായി ഉയര്‍ത്തണമെന്നാണ് വാണിജ്യമന്ത്രി ആനന്ദ് ശര്‍മ പറയുന്നത്. അഴിമതിക്കുള്ള പ്രധാന പാതകൂടിയാണ് വിദേശനിക്ഷേപമെന്നതാണ് ലോകത്തിന്റെ അനുഭവപാഠം. പ്രതിരോധ രംഗത്തെ അഴിമതി തടയാന് സ്വദേശിവല്‍ക്കരണം ശക്തമാക്കണമെന്ന് വകുപ്പു മന്ത്രി ആന്റണി ആവര്‍ത്തിക്കുമ്പോഴാണ് വിദേശനിക്ഷേപം കൂട്ടണമെന്ന് ആനന്ദ് ശര്‍മ വാദിക്കുന്നത്. യുപിഎ സര്‍ക്കാര് കൈക്കൊള്ളുന്ന നയമാണ് അഴിമതിക്ക് വഴിയൊരുക്കുന്നത്. അതുകൊണ്ടുതന്നെ ജനങ്ങളുടെ പ്രശ്നങ്ങളില് ഊന്നിനിന്നുകൊണ്ടുള്ള ബദല് നയം ഉയര്‍ത്തിക്കൊണ്ടുവന്നാല് മാത്രമേ അഴിമതിക്ക് തടയിടാനാകൂ എന്നതാണ് യാഥാര്‍ഥ്യം.\nദേശാഭിമാനി മുഖപ്രസംഗം 09 ഏപ്രില് 2013\nPosted by വര്‍ക്കേഴ്സ് ഫോറം at 12:46 AM\nLabels: അഴിമതി, രാഷ്ട്രീയം, വിക്കിലീക്ക്സ്


'ഒരാളെ എതിര്‍ക്കാന് അയാളുടെ അമ്മയേയും സഹോദരിയേയും കുറിച്ച് മോശം ഭാഷയെന്തിന്?'; അഭിപ്രായങ്ങള്‍ക്ക് മറുപടി തെറിവിളിയല്ലെന്ന് സിതാര - Newsrupt\nSocial Discussion May 26, 2021\n‘ഒരാളെ എതിര്‍ക്കാന് അയാളുടെ അമ്മയേയും സഹോദരിയേയും കുറിച്ച് മോശം ഭാഷയെന്തിന്?’; അഭിപ്രായങ്ങള്‍ക്ക് മറുപടി തെറിവിളിയല്ലെന്ന് സിതാര\nഅഭിപ്രായ പ്രകടനങ്ങള് നടത്തുന്നവരെ വ്യക്തിപരമായി അധിക്ഷേപിക്കുന്ന സോഷ്യല് മീഡിയ പ്രവണതയ്‌ക്കെതിരെ ഗായിക സിതാര. പരസ്പരമുള്ള തെറിവിളികളും ബഹളം വെയ്ക്കലുകളും എങ്ങനെയാണ് സഹിഷ്ണുതയുള്ള ഒരു ജനതയുടെ അടയാളമാകുന്നതെന്ന് സിതാര ചോദിച്ചു. ഏത് വിഷയത്തിലാണെങ്കിലും പരസ്പര ബഹുമാനത്തോടെയുള്ള സംവാദങ്ങള് ആണ് നമുക്കാവശ്യം. വികൃതഭാഷയില് പ്രതികരിക്കുന്നവരോട് അതിലും മോശം ഭാഷ ഉപയോഗിക്കുന്ന് ലജ്ജാകരമാണെന്നും സിതാര ചൂണ്ടിക്കാട്ടി.\nഒരാള് പറഞ്ഞതിനെ എതിര്‍ക്കാനായി അതിലും മോശം ഭാഷയില് അയാളുടെ അമ്മയെ, സഹോദരിയെ, ഭാര്യയെ കുറിച്ച് നിര്‍ലജ്ജം ആവേശം കൊള്ളുന്ന മറ്റൊരു കൂട്ടര്. നിങ്ങള് രണ്ടുകൂട്ടരും ചെയ്യുന്നത് ഒന്നുതന്നെയാണ്. എന്റെ ആശയങ്ങളോട് യോജിക്കുന്നു എന്നതുകൊണ്ട്, നിങ്ങള് എനിക്ക് പ്രിയപെട്ടവരാകുന്നില്ല.\nലക്ഷദ്വീപ്, പലസ്തീന് വിഷയങ്ങളിലടക്കം രാഷ്ട്രീയ നിലപാട് പറയുന്നവര്‍ക്കെതിരെ സൈബര് ആക്രമണം രൂക്ഷമാകുന്നതിനിടെയാണ് സിതാരയുടെ പ്രതികരണം. സെലിബ്രിറ്റികളുടേയും രാഷ്ട്രീയ നേതാക്കളുടേയും ഫേസ്ബുക്ക് പ്രതികരണങ്ങളിലും വാര്‍ത്താലിങ്കുകളുടേയും കമന്റ് ബോക്‌സില് വ്യത്യസ്ത അഭിപ്രായമുള്ളവര് വ്യക്തിഅധിക്ഷേപങ്ങള് നടത്തുന്ന സാഹചര്യമുണ്ട്.\nവിഷയം ഏതുമാവട്ടെ രാഷ്ട്രീയമോ, സിനിമായോ, സംഗീതമോ ഭക്ഷണോ, എന്തും. അഭിപ്രായ വത്യാസങ്ങള് സ്വാഭാവികമാണ്! പരസ്പര ബഹുമാനത്തോടെയുള്ള സംവാദങ്ങള് ആണ് നമുക്കാവശ്യം പരസ്പരമുള്ള തെറിവിളികളും, ബഹളം വെയ്ക്കലുകളും എങ്ങനെയാണ് സഹിഷ്ണുതയുള്ള ഒരു ജനതയുടെ അടയാളമാവുന്നത്! ഒരാള്‍ക്ക് എന്റെ അഭിപ്രായങ്ങളോട് എതിര്‍പ്പുണ്ട് എന്ന് കരുതുക, അയാള് പരസ്യമായി വികൃതമായ ഭാഷയില് പ്രതികരിക്കുന്നു. അയാളെ എതിര്‍ക്കാനായി അതിലും മോശം ഭാഷയില് അയാളുടെ അമ്മയെ, സഹോദരിയെ, ഭാര്യയെ കുറിച്ച് നിര്‍ലജ്ജം ആവേശം കൊള്ളുന്ന മറ്റൊരു കൂട്ടര് നിങ്ങള് രണ്ടുകൂട്ടരും ചെയ്യുന്നത് ഒന്നുതന്നെയാണ് എന്റെ ആശയങ്ങളോട് യോജിക്കുന്നു എന്നതുകൊണ്ട്, നിങ്ങള് എനിക്ക് പ്രിയപെട്ടവരാകുന്നില്ല ഒരു തെറ്റിനുള്ള മറുപടി മറ്റൊരു തെറ്റല്ല. നമുക്ക് ആശയപരമായി സംവദിക്കാം! പരസ്പര ബഹുമാനത്തോടെയുള്ള സൗഹൃദമാണ് ഫലപ്രദമായ ഒരു സംഭാഷണത്തിന്റെ താക്കോല്.\n‘നിങ്ങളുടെ വാക്കുകള് ഉയര്‍ത്തൂ, ശബ്ദമല്ല, മഴയാണ് പൂക്കളെ വളര്‍ത്തുന്നത്, ഇടിമുഴക്കമല്ല’; റൂമി\nComment WarCyber BullyingLakshadweep ProtestSithara KrishnakumarSocial Media


Aluva Over bridge scam Government in High court-ആലുവ മണപ്പുറം നടപ്പാലം അഴിമതി: തുടരന്വേഷണം ആവശ്യമില്ലെന്ന് സർക്കാർ ഹൈക്കോടതിയിൽ\nമുൻ മന്ത്രി വി.കെ.ഇബ്രാഹിം കുഞ്ഞിനെതിരെ കേസെടുക്കാനുള്ള അനുമതി അപേക്ഷയിലാണ് വിജിലൻസ് തീരുമാനം അറിയിച്ചത്\nUpdated: June 4, 2020 11:45:11 am\nകൊച്ചി: ആലുവ ശിവരാത്രി മണപ്പുറത്തെ നടപ്പാലം നിർമ്മാണ അഴിമതിയിൽ തുടരന്വേഷണം ആവശ്യമില്ലെന്ന് സർക്കാർ ഹൈക്കോടതിയെ അറിയിച്ചു. മുൻ മന്ത്രി വി.കെ.ഇബ്രാഹിം കുഞ്ഞിനെതിരെ കേസെടുക്കാനുള്ള അനുമതി അപേക്ഷയിലാണ് വിജിലൻസ് തീരുമാനം അറിയിച്ചത്. തുടരന്വേഷണം ആവശ്യമില്ലെന്ന് പൊതുമരാമത്ത് വിഭാഗം അറിയിച്ചതായാണ് വിജിലൻസ് കോടതിയിൽ വാക്കാൽ വ്യക്തമാക്കിയത്. നിലപാട് സത്യവാങ്മൂലമായി നൽകാൻ കോടതി വിജിലൻസിന് നിർദേശം നൽകി.\nAlso Read: കേരളത്തിൽ ഈ മാസം ഒന്‍പത് മുതല് 52 ദിവസത്തേക്ക് ട്രോളിംഗ് നിരോധനം\nഒരു മാസത്തിനകം തീരുമാനം അറിയിക്കാൻ കോടതി നേരത്തെ വിജിലൻസിന് നിർദേശം നൽകിയിരുന്നു. അനുമതിയപേക്ഷ സർക്കാരിന്റെ പരിഗണനയിലാണെന്ന നിലപാടിലായിരുന്നു വിജലൻസ് ഇതുവരെ.\nഇബ്രാഹിം കുഞ്ഞിനെതിരെ കേസെടുക്കാൻ അനുമതി തേടി പരാതിക്കാരനായ ഖാലിദ് മുണ്ടപ്പിള്ളി 2018 ഒക്ടോബർ 24 നാണ് സർക്കാരിന് അപേക്ഷ നൽകിയത്. ഇബ്രാഹിം കുഞ്ഞ്, അൻവർ സാദത്ത് എംഎൽഎ, പൊതുമരാത്ത് ഉദ്യോഗസ്ഥർ എന്നിവർക്കെതിരെ അന്വേഷണം ആവശ്യപ്പെട്ടാണ് ഖാലിദ് മുണ്ടപ്പിള്ളി കോടതിയെ സമീപിച്ചത്. നടപ്പാലത്തിന് 17 കോടിയുടെ എസ്റ്റിമേറ്റാണ് അനുവദിച്ചതെന്നും പൂർത്തിയായപ്പോൾ 33 കോടി ചെലവായെന്നും അഴിമതി ഉണ്ടെന്നുമാണ് ആരോപണം.\nAlso Read: കോവിഡ്-19: തിരുവനന്തപുരത്ത് ഡോക്ടര്‍മാരും ജീവനക്കാരുമായി 32 പേര് നിരീക്ഷണത്തില്\nഹർജിക്കാരനെ ഭീഷണിപ്പെടുത്തിയ കേസിൽ ഇബ്രാഹിം കുഞ്ഞിനും മകനുമെതിരെ കൂടുതൽ തെളിവുകൾ പുറത്തുവന്നു. ഇടനിലക്കാരൻ സുജിത്ത് കുമാർ ഗിരീഷ് ബാബുവുമായി സംസാരിക്കുന്ന ശബ്ദരേഖ പുറത്തുവന്നിരുന്നു.5ലക്ഷം വാഗ്‌ദാനം ചെയ്ത് കരാർ ഒപ്പീടീക്കാൻ ശ്രമിച്ചെന്ന ഗിരീഷ് ബാബുവിന്റെ ഹർജിയിൽ റിപ്പോർട്ട് നൽകാൻ ഹൈക്കോടതി വിജിലൻസിന് നിർദേശം നൽകി. അതേസമയം, ഗിരീഷ് ബാബു 10 ലക്ഷം ആവശ്യപ്പെട്ട് ബ്ലാക്ക്മെയിൽ ചെയ്തെന്നാണ് ഇബ്രാഹിം കുഞ്ഞിന്റെ ആരോപണം.\nWeb Title: Aluva over bridge scam government in high court


മടങ്ങിയെത്തുമോ രുചിപ്പെരുമ? | 01Aug2020\n: മനസ്സ് നിറയെ പാർത്ഥസാരഥിയെക്കണ്ടാൽപ്പിന്നെ വയറുനിറച്ചൊരു വള്ളസദ്യ. അതും അമ്പരപ്പിക്കുന്ന രുചികളിൽ, ഇല നിറയെ വിഭവങ്ങളുമായി. ആറന്മുളയിലെ ആചാരങ്ങൾക്കൊപ്പം സദ്യവട്ടത്തിന്റെ വിശേഷങ്ങളും ലോകമെമ്പാടും വ്യാപിച്ചപ്പോൾ കലവറയിൽ നളപാകം ഒരുക്കിയവരെത്തേടിയും ആരാധകരെത്തി. ആവശ്യക്കാരെത്തി. ഇവരുടെ കൈപ്പുണ്യം ആരാധനാലയങ്ങളിലെ സദ്യവട്ടങ്ങൾക്കപ്പുറം നാട്ടിലെ വിശേഷങ്ങൾക്കും ഒഴിച്ചുകൂടാനാവാത്തതായി. എന്നാൽ മരുന്നില്ലാത്ത മഹാമാരി ഇവരുടെ ജീവിതത്തിന്റെ പ്രതീക്ഷകളെയും സ്വപ്നങ്ങളെയുമെല്ലാം തകിടം മറിച്ചു.\nകഴിഞ്ഞ സീസണിൽ 447 വള്ളസദ്യയും 71 ഭജനസദ്യയും 102 വിവാഹസദ്യയുമാണ് നടന്നത്. എന്നാൽ ഇത്തവണ മാർച്ചിന് ശേഷം ഒരു സദ്യയും നടന്നിട്ടില്ല. മുമ്പ് ബുക്ക് ചെയ്തിരുന്ന എല്ലാ ഭജനസദ്യകളും വിവാഹസദ്യകളുമെല്ലാം ഉപേക്ഷിച്ചു. ഇൗ മാസം വള്ളസദ്യയും ഉപേക്ഷിച്ചതോടെ ഇതിനെ ആശ്രയിച്ച് കഴിഞ്ഞിരുന്ന അഞ്ഞൂറിലധികം പേരുടെ ഉപജീവനമാണ് ഇല്ലാതായത്. ഇതോടെ പലരും മറ്റ് ജോലികളിലേക്ക് തിരിഞ്ഞു. ചിലർ മേസ്തിരിപ്പണിയിലേക്കും കൂലിപ്പണിയിലേക്കും പെയിന്റിങ് പണികളിലേക്കും കൃഷിപ്പണിയിലേക്കും തിരിഞ്ഞു.\n‘പണിയില്ലാത്ത ഇത്രയും നീണ്ട ഒരു കാലം ഇതാദ്യമാണ്. എപ്പോഴും മുന്നോട്ടുള്ള ജീവിതത്തിന് വഴികാട്ടിയായിനിന്നത് തിരുവാറന്മുളയപ്പനാണ്. അവിടുന്ന് എല്ലാം തീരുമാനിക്കട്ടെ’- 35 വർഷത്തോളമായി പാചകജോലി ചെയ്യുന്ന പി.ജി.വാസുപിള്ള പറയുന്നു. പണിയില്ലാതായതോടെ കൃഷിയാണ് ഇപ്പോഴത്തെ ഉപജീവനമാർഗം. വലിയ വരുമാനമൊന്നുമില്ലെങ്കിലും ജീവിക്കാനുള്ളത് ലഭിക്കുന്നുണ്ട്. കഴിഞ്ഞ തവണവരെ വള്ളസദ്യ തുടങ്ങുന്ന ജൂലായ് മുതൽ അഷ്ടമിരോഹിണി വരെ ദിവസവും പണിയുണ്ടായിരുന്നു. പിന്നെ ഭജനസദ്യ, വിവാഹസദ്യ... അങ്ങനെ നീളും.\nതലേദിവസം തുടങ്ങുന്ന പാചകം പുലർച്ചയോടെ പൂർത്തിയാക്കുന്നതാണ് രീതി. ഒരു സദ്യക്ക് 2500 രൂപയിൽ കുറയാതെ ലഭിക്കും. പണിക്കുള്ള ആളിന്റെ എണ്ണമനുസരിച്ചാണ് ശമ്പളം. വലിയ കല്യാണപരിപാടികളാണെങ്കിൽ ആളുകളുടെ എണ്ണം കൂടും. സഹായികളും പച്ചക്കറി അരിയുന്നവരും പാത്രം കഴുകുന്നവരും ഇല വെട്ടി തുടയ്ക്കുന്നവരും വിളമ്പുകാരുമായി അമ്പതിലധികം പേരെങ്കിലും ഉണ്ടാകും. ഇവരുടെയല്ലാം അന്നം കൂടിയാണിത്. മാർച്ച്, ഏപ്രിൽ, മേയ് മാസങ്ങളിൽ ഏറ്റിരുന്ന വിവാഹസദ്യങ്ങളും ഭജനസദ്യകളുമെല്ലാം റദ്ദായി. പിന്നീട് വള്ളസദ്യയായിരുന്നു പ്രതീക്ഷ. എന്നാൽ അതും ഉപേക്ഷിച്ചതോടെ പ്രതിസന്ധിയിലായി. വിവാഹങ്ങൾ 50 പേരിൽ കൂടാതെ ചടങ്ങാക്കി മാത്രം നടത്താമെന്നുവന്നതോടെ പലരും ഭക്ഷണം ഹോട്ടലിൽനിന്നാക്കി. ഇതോടെ ഞങ്ങളുടെ പണിയില്ലാതായി.\n(തുടരും)കർക്കടകത്തിലെ വള്ളസദ്യയിൽ തുടങ്ങി പിന്നീട് വിവാഹത്തിരക്കിലേക്ക് മാറുന്ന ജീവിതത്തിന്റെ രുചിക്കൂട്ടിന് എന്തു സംഭവിക്കുമെന്ന ആശങ്ക എല്ലാവരിലുമുണ്ട്. എങ്കിലും മനസ്സ് നിറഞ്ഞ് മടങ്ങിപ്പോയവരുടെ അനുഗ്രഹവും വരാനിരിക്കുന്നവരുടെ പ്രാർഥനയുംകൊണ്ട് നല്ലകാലത്തിന്റെ അടുപ്പിലേക്ക് അഗ്നി പകരാനാകുമെന്ന പ്രതീക്ഷയിൽ അവർ കാത്തിരിക്കുകയാണ്\n‘മാർച്ച് മുതൽ പണിയില്ലാതായി. ലോക്ഡൗൺ പ്രഖ്യാപിച്ച അത്രയും നാൾ വീട്ടിൽതന്നെ ഇരിപ്പായിരുന്നു.\nഅച്ഛന്റെയൊപ്പം സഹായത്തിനായി പോയിരുന്ന സമയത്ത് ഒരു സദ്യക്ക് 2000 രൂപ വരെ ലഭിച്ചിരുന്നു’- 45 വർഷമായി വള്ളസദ്യയിലൂടെ ഒട്ടേറെ പേർക്ക് മധുരാനുഭവം നൽകിയ കൃഷ്ണനാചാരിയുടെ മകൻ മണിക്കുട്ടന്റെ വാക്കുകളാണിത്.\nഅച്ഛന് പ്രായമായിവരികയാണ്. മറ്റ് ജോലികൾ ചെയ്യാൻ സാധിക്കില്ല. കുടുംബം പുലർത്താനായി ഇപ്പോൾ മേസ്തിരിപ്പണിക്കാണ് പോകുന്നത്. ദിവസം 700 രൂപ കിട്ടുന്നുണ്ട്. എന്നാൽ വീട്ടുചെലവിനുപോലും ഇത് തികയാത്ത സ്ഥിതിയാണ്. കനത്ത മഴ കാരണം രണ്ട് ദിവസമായി പണിയില്ല.\nവീട് നിർമ്മിക്കാനായി എടുത്ത ലോൺ അടവ് പ്രതിസന്ധി നേരിടുകയാണ്. കോവിഡ് കേസുകൾ കൂടുതൽ വർധിച്ചാൽ പണിയില്ലാതാകുമെന്ന ആശങ്കയുണ്ട്.\nഅന്നമൂട്ടിയ കൈകൾ ഇന്ന്...\nവീടിനോട് ചേർന്ന സംരക്ഷണഭിത്തി തകർന്നു


idukki dam - ബ്രേവ് ഇന്ത്യ ന്യൂസ്\nഇടുക്കി ചെറുതോണി ഡാം തുറന്നു. അഞ്ച് ഷട്ടറുകളിലെ മൂന്നാം ഷട്ടറാണ് തുറന്നിരിക്കുന്നത്. ഷട്ടർ 40 സെൻറീമീറ്റർ ഉയർത്തി സെക്കന്റിൽ 40000 ലിറ്റർ വെള്ളമാണ് പുറത്തേക്കൊഴുക്കുന്നത്. ചെറുതോണി, പെരിയാർ ...\nഇടുക്കി: മുല്ലപ്പെരിയാര് അണക്കെട്ടില് ജലനിരപ്പ് 140.65 അടിയായി ഉയർന്നു. നിലവിലെ റൂള് കര്‍വനുസരിച്ച് 141 അടി വെള്ളം അണക്കെട്ടില് സംഭരിക്കാം. മഴ കനത്താല് ഷട്ടര് തുറക്കും. സെക്കന്‍ഡില് ...\nഇടുക്കി: മുല്ലപ്പെരിയാര് അണക്കെട്ട് നാളെ രാവിലെ തന്നെ തുറക്കുമെന്ന് മന്ത്രി റോഷി അഗസ്റ്റിന്. തമിഴ്നാട് രണ്ട് തവണ മുന്നറിയിപ്പ് നല്‍കി. അണക്കെട്ടിലെ ജലനിരപ്പ് 138 അടിയായി നിലനിര്‍ത്തുന്നതിനുള്ള ...\nഇടുക്കി: കനത്ത മഴയുടെ പശ്ചാത്തലത്തിൽ ഇടുക്കി ഡാം തുറന്നു. മൂന്ന് വർഷത്തിന് ശേഷമാണ് ഡാം തുറക്കുന്നത്. ഒരു സെക്കന്‍റില് ഒരുലക്ഷം ലിറ്റര് വെള്ളം പുറന്തള്ളുന്ന രീതിയിലാണ് ഡാമിന്റെ ...\nതൊടുപുഴ: ജലനിരപ്പ് പൂര്‍ണ സംഭരണ ശേഷിയിലേക്ക് എത്തുന്നതിനെത്തുടര്‍ന്ന് ഇടുക്കി അണക്കെട്ട് തുറക്കാനൊരുങ്ങുന്നത് അഞ്ചാം തവണ. 1981 ഒക്ടോബര് 29, 1992 ഒക്ടോബര് 12, 2018 ആഗസ്റ്റ് ഒമ്പത് ...\nഇടുക്കി: പരമാവധി സംഭരണശേഷിയിലെത്തിയ പമ്പ, ഇടമലയാര് അണക്കെട്ടുകള് തുറന്നു. പമ്പ അണക്കെട്ടിന്റെ രണ്ട് ഷട്ടറുകള് 30 സെന്റീമീറ്റര് വീതം ഉയര്‍ത്തി. 25 മുതല് 50 ക്യൂമെക്സ് വെള്ളം ...\nഇടുക്കി: ഇടുക്കി ഡാമിലെ ജലനിരപ്പ് 2390.86 അടിയായി ഉയര്‍ന്നു. 2403 അടിയാണ് പരമാവധി സംഭരണ പരിധി. ജലനിരപ്പ് ഉയര്‍ന്ന പശ്ചാത്തലത്തില് ഇടുക്കിയില് ബ്ളൂ അലര്‍ട്ട് പ്രഖ്യാപിച്ചിട്ടുണ്ട്. മുന്നറിയിപ്പ് ...\nസംഭരണിയിലെ ജല നിരപ്പ് 2391.04 അടിയിലെത്തിയതിനാല് ആദ്യ ജാഗ്രതാ നിര്‍ദ്ദേശം ബ്ലൂ അലേര്‍ട്ട് പുറപ്പെടുവിച്ചു. ഡാം സുരക്ഷാ വിഭാഗം സ്ഥിതിഗതികള് സൂഷ്മമായി വിലയിരുത്തി വരികയാണെന്ന് അധികൃതര് അറിയിച്ചു. ...\nഇടുക്കി അണക്കെട്ടിനു മുകളിലേക്കു സുരക്ഷാ ഉദ്യോഗസ്ഥരുടെ കണ്ണുവെട്ടിച്ച് കാർ ഓടിച്ച് കയറ്റി. ഇന്നലെ രണ്ടോടെ അണക്കെട്ടിൽ സന്ദർശകരുടെ തിരക്കുള്ള സമയത്തായിരുന്നു സംഭവം.കാർ ഓടിച്ചിരുന്ന ആലുവ തോട്ടുമുഖം കടവത്ത് ...\n‘ഇടുക്കിയിലെ ഡാമുകളില് ഇന്ന് അപകടസൈറൺ മുഴങ്ങും’; പരിഭ്രാന്തരാകേണ്ട ആവശ്യമില്ലെന്ന് ജില്ലാകലക്ടര്\nഇടുക്കിയിലെ ഡാമുകളില് ഇന്ന് സൈറണ് ട്രയല്‍റണ് നടത്തും. ഡാം തുറക്കേണ്ട അവസരങ്ങളില് ജനങ്ങള്‍ക്ക് മുന്നറിയിപ്പ് നല്‍കുന്നതിനുവേണ്ടി ഇടുക്കിയിലെ ചെറുതോണി, കല്ലാര്, ഇരട്ടയാര് ഡാമുകളില് പുതുതായി സ്ഥാപിച്ചിരിക്കുന്ന സൈറണുകളുടെ ...\nഇടുക്കി ഡാം തുറന്നു. പെരിയാര് തീരത്ത് ജാഗ്രതാ നിര്‍ദ്ദേശം\nഇടുക്കി ഡാമിന്റെ ഒരു ഷട്ടര് തുറന്നു. സെക്കന്‍ഡില് 50 ഘന മീറ്റര് വെള്ളമാണ് ഇതുവഴി പുറത്തേക്കൊഴുകുന്നത്. ഷട്ടര് തുറന്ന സാഹചര്യത്തില് പെരിയാര് തീരത്ത് ജാഗ്രതാ നിര്‍ദ്ദേശം നല്‍കിയിട്ടുണ്ട്. ...\nഇടുക്കി അണക്കെട്ട് നാളെ രാവിലെ തുറക്കും\nരാവിലെ ആറു മണിക്ക് ഒരു ഷട്ടര് ഉയര്‍ത്തി 50 ഘനമീറ്റര് ജലം പുറത്തേക്ക് വിടാനാണ് തീരുമാനം . ജലനിരപ്പ് 2387 അടിയിലേക്ക് ഉയര്‍ന്നിരുന്നു . ഇതിനു പിന്നാലെ ...\nജലനിരപ്പ് താഴ്ന്നു ; ചെറുതോണി അണക്കെട്ടിന്റെ ഷട്ടറുകള് അടച്ചു .\nഒരുമാസത്തോളമായി തുറന്നു വെച്ചിരുന്ന ഇടുക്കി ചെറുതോണി അണക്കെട്ടിന്റെ ഷട്ടറുകള് അടച്ചു . ജലനിരപ്പ് താഴ്ന്ന സാഹചര്യത്തിലാണ് ഷട്ടറുകള് അടച്ചത് . 2391 അടിയാണ് നിലവിലെ ഇടുക്കി ഡാമിലെ ...\nGoogle Search Image ഇടുക്കി അണക്കെട്ടിലെ വെള്ളം പ്രയോജനപ്പെടുത്തി കൂടുതല് വൈദ്യുതി ഉത്പാദിപ്പിക്കാന് ഒരു വൈദ്യുതി നിലയം കൂടി നിര്‍മ്മിക്കുന്നതിന് ആലോചന തുടങ്ങി . ഇതിനുള്ള പദ്ധതി ...\nഇടുക്കി അണക്കെട്ടിലെ ജലനിരപ്പ് കുറഞ്ഞ സാഹചര്യത്തില് ഇവിടെ നിന്നും ഒഴുക്കിവിടുന്ന ജലത്തിന്റെ അളവ് കുറച്ചു. 2401.50 അടിയാണ് ജലനിരപ്പ്. ഇടുക്കി ഡാമില് നിന്ന് പുറത്തേക്കൊഴുക്കുന്ന വെള്ളത്തിന്റെ അളവ് ...\nമഴക്കെടുതിയില് വലി നാശനഷ്ടങ്ങള് സംഭവിച്ചുകൊണ്ടിരിക്കുന്ന കേരളത്തിന് എല്ലാവിധ സഹായവും നല്‍കുമെന്ന് കേന്ദ്ര ആഭ്യന്തര മന്ത്രി രാജ്‌നാഥ് സിംഗ് വ്യക്തമാക്കി. കേന്ദ്രം കൂടുതല് സഹായം നല്‍കണമെന്ന് മന്ത്രിയോട് കേരളത്തിലെ ...\nജലനിരപ്പ് വര്‍ദ്ധിച്ചതിനെ തുറന്നു ചെറുതോണി അണക്കെട്ടിന്റെ മൂന്നാം നമ്പര് ഷട്ടര് ആണ് തുറന്നുവിട്ടിരിക്കുന്നത്. 50cm പൊക്കത്തിലാണ് ഷട്ടറുകള് ഉയര്‍ത്തിയിരിക്കുന്നത്. സെക്കന്റില് 50,000 ലിറ്റര് വെള്ളമാണ് ഷട്ടറിലൂടെ ഒഴുകുന്നത്. ...


സമാധാനം: എൻഡോസൾഫാൻ - നമുക്കിതു വേണ്ട !!!!\nഎൻഡോസൾഫാൻ - നമുക്കിതു വേണ്ട !!!!\nഎന്താണ് എന്‍ഡോസള്‍ഫാന് ??\nവളരെയധികം കീടങ്ങള്‍ക്കും , പുഴുക്കള്‍ക്കുമെതിരേ പ്രയോഗിക്കപ്പെടുന്ന ഒരു മാരകമായ കീടനാശിനിയാണ് എന്‍ഡോസള്‍ഫാന്. സൈക്ലോഡൈന് സബ്ഗ്രൂപ്പില് പെടുന്ന ക്ലോറിനേറ്റഡ് കീടനാശിനി ആണ് എന്‍ഡോസള്‍ഫാന്. തേയില , ഫലവര്‍ഗ്ഗങ്ങള് , പച്ചക്കറികള് എന്നിവയില് രോഗാണുക്കള് വരാതിരിക്കാനായി ഇവയില് എന്‍ഡോസള്‍ഫാന് സ്പ്രേ ചെയ്യുന്നു. മരം ഉണക്കി സംരക്ഷിക്കുവാനുള്ള ഒരു രാസവസ്തു ആയും\n1. തിയോഡാന് 2. എന്‍ഡോസൈഡ് 3. ബിയോസിറ്റ് 4. സൈക്ലോഡാന് 5. മാലിക്സ് 6. തിമുല് 7. തിഫോര്\nരണ്ട് ഐസോമറുകളുടെ ഒരു മിശ്രിതമായാണ് എന്‍ഡോസള്‍ഫാന് പ്രധാനമായും ഉപയോഗിക്കുന്നത്. ഇവയെ ആല്‍ഫാ , ബീറ്റ മിശ്രിതങ്ങള് എന്നറിയപ്പെടുന്നു. ഇത് ഒറ്റ ഒരു ഉല്‍പന്നമായി തന്നെ ഉപയോഗിക്കപ്പെടുന്നു. വേണ്ട രീതിയില് ഉപയോഗിച്ചില്ലെങ്കില് ഇത് വളരെ അപകടകരമായ ഒരു കീടനാശിനിയാണ്.\nശാസ്ത്രീയനാമം - 6,7,8,10,10-ഹെക്സാക്ലോറോ-1,5,51,6,9,9-ഹെക്സാഹൈഡ്രോ-6,9,-മെഥനോ-2,3,4-ബെന്‍സാഡൈഓക്സാതൈപിന് 3-ഓക്സൈഡ്.\nതന്‍മാത്രാവാക്യം – C9H6C16O4\nദ്രവണാങ്കം – 181 DC.\nതന്‍മാത്രാഭാരം – 422.\nലയത്വം – 0.32 MG/1 FOR ALPHA ISOMER - 0.33 MG FOR BETA ISOMER.\nഇത് ഒരു ഓര്‍ഗാനോ ക്ലോറൈഡ് കീടനാശിനി ആണ്. അല്ലെങ്കില് ആ വിഭാഗത്തില് പെടുന്ന ഒരു കീടനാശിനി ആണ്.\nഉപയോഗിക്കുന്ന സ്ഥലത്തു മാത്രമല്ല; വായുവിലൂടെ വളരെ അകലെയുള്ള സ്ഥലങ്ങളിലും ഇത് പടരുന്നു. കാറ്റിലൂടെയും ജലത്തിലൂടെയും പടരുന്നതിനാല് മനുഷ്യനും മറ്റു ജീവജാലങ്ങള്‍ക്കും ഇത് ഹാനികരമാണെന്ന് പല പഠനങ്ങളിലൂടെയും തെളിയിക്കപ്പെട്ടിട്ടുണ്ട്.\nയൂറോപ്പ്യന് യൂണിയന്,നിരവധി ഏഷ്യന് രാജ്യങ്ങള്,പടിഞ്ഞാറന് ആഫ്രിക്കന് രാജ്യങ്ങള് എന്നിവിടങ്ങളിലുള്‍പ്പെടെ 63 ലധികം രാജ്യങ്ങളില് എന്‍ഡോസള്‍ഫാന് നിരോധിച്ചിട്ടുണ്ട്. മനുഷ്യര്‍ക്ക് ഹാനികരമായ രാസവസ്തു എന്ന നിലയ്ക്ക് അമേരിക്കയില് ഇതിന്റെ ഉപയോഗത്തില് നിയന്ത്രണം കൊണ്ടുവരുകയും താമസിയാതെ കമ്പനി തന്നെ അമേരിക്കന് വിപണിയില് നിന്നും ഈ രാസവസ്തുവിനെ പിന്‍വലിക്കുകയും ചെയ്തു. 2009 - ല് ന്യൂസിലന്റും എന്‍ഡോസള്‍ഫാന് നിരോധിക്കുകയുണ്ടായി. കൂടാതെ കാനഡയിലും ഇത് നിരോധിക്കണമെന്ന് ആവശ്യം നിലനില്‍ക്കുന്നു. ഇന്ത്യ , ബ്രസീല്, എന്നീ രാജ്യങ്ങളിലാണ് ഈ രാസവസ്തു ഏറ്റവും അധികം ഉപയോഗിക്കുന്നത്. പരിസ്ഥിതിക്ക് വന് ഭീഷണിയായ എന്‍ഡോസള്‍ഫാന്റെ നിര്‍മ്മാണം നിരോധിക്കുന്നത് സ്റ്റോക്ക്‌ഹോം കണ്‍വെന്‍ഷന്റെ പരിഗണനയിലാണ്.\nഎന്‍ഡോസള്‍ഫാന്റെ ലോകത്തിലെ ഏറ്റവും വലിയ ഉപഭോക്താവ് ഇന്ത്യയാണ്. എന്‍ഡോസള്‍ഫാന്റെ സിംഹഭാഗവും ഉത്പാദിപ്പിക്കുന്നതും ഇന്ത്യന് കമ്പനികളാണ്. എക്സല് ക്രോപ് കെയര്, എച്ച്.ഐ.എല്, കൊറമാണ്ടല് ഫെര്‍ട്ടിലൈസേഴ്സ് എന്നിവയാണ് ഇന്ത്യയിലെ മുഖ്യ നിര്‍മ്മാതാക്കള്. ആഭ്യന്തര ആവശ്യത്തിനായി 4,500 ടണ്ണും കയറ്റുമതിക്കായി 4,000 ടണ്ണും ഉത്പാദിപ്പിക്കുന്നു റോട്ടര്‍ഡാം,സ്റ്റോക്ഹോം കണ്‍വെന്‍ഷനുകളില് എന്‍ഡോസള്‍ഫാന് വിഷയം ഉള്‍പ്പെടുത്തുന്നതിനെ ഇന്ത്യ ശക്തിയായി എതിര്‍ക്കുന്നു. എന്‍ഡോസള്‍ഫാന് കീടനാശിനി നിരോധിക്കുന്ന കാര്യത്തില് കൂടുതല് പഠനങ്ങള് ആവശ്യമാണെന്നും, മനുഷ്യരില് എന്‍ഡോസള്‍ഫാന് പ്രശ്നങ്ങള് സൃഷ്ടിക്കുന്നതായി ഇതുവരെ കണ്ടെത്തുവാനായിട്ടില്ലെന്നതുമാണ് ഈ കീടനാശിനിയെ നിരോധിക്കാത്തതിനു കാരണമായി ഇന്ത്യാ ഗവണ്‍മെന്‍റ് ചൂണ്ടിക്കാട്ടുന്നത്\nകേരളത്തിലെ കാസര്‍ഗോഡ് ജില്ലയില്‍പ്പെട്ട ചിലപ്രദേശങ്ങളിലെ കശുമാവ് കൃഷിയിടങ്ങളില് വ്യാപകാമായി എന്‍ഡോസള്‍ഫാന് ഉപയോഗിച്ചു വന്നിരുന്നു. 2001 ല് ആ പ്രദേശത്തെ ശിശുക്കളില് കാണപ്പെട്ട അസാധാരണമായ ചില രോഗങ്ങള് എന്‍ഡോസള്‍ഫാന്റെ ഉപയോഗവുമായി ബന്ധപ്പെട്ടതാണെന്ന സംശയമുയര്‍ന്നു. ആദ്യഘട്ടത്തില് എന്‍ഡോസള്‍ഫാന്റെ ഉപയോഗം നിരോധിച്ചെങ്കിലും കീടനാശിനി വ്യവസായരംഗത്തെ കടുത്ത സമ്മര്‍ദ്ദത്തെ തുടന്ന് ഇത് പിന്‍വലിക്കുകയുണ്ടായി. ഭോപ്പാല് വാതക ദുരന്തത്തിനു സാമ്യതപുലര്‍ത്തുന്ന ഒന്നായി കേരളത്തിലെ എന്‍ഡോസള്‍ഫാന്റെ പ്രത്യാഘാതത്തെ വിലയിരുത്തപ്പെടുന്നു.2006 ല് എന്‍ഡോസള്‍ഫാന്റെു ഉപയോഗഫലമായി മരണമടഞ്ഞ കേരളത്തിലെ 135 കുടുംബങ്ങളിലെ ആശ്രിതര്‍ക്ക് 50,000 രൂപവീതം സര്‍ക്കാര് വിതരണം ചെയ്യുകയുണ്ടായി. എന്‍ഡോസള്‍ഫാന്റെ ഇരകളായ വ്യക്തികളെ ചികിത്സിക്കുന്നതിനും അവര്‍ക്ക് ഭക്ഷണവും മറ്റു ആവശ്യവസ്തുക്കളും നല്‍കുന്നതിനും സര്‍ക്കാര് ഒരു പദ്ധതി രൂപവത്കരിക്കുമെന്നും മുഖ്യമന്ത്രി വി.എസ്. അച്യുതാനന്ദന് എന്‍ഡൊസള്‍ഫാന് ദുരന്ത ബാധിതര്‍ക്ക് ഉറപ്പു നല്‍കി. സോളിഡാരിറ്റി യൂത്ത് മൂവ്‌മെന്റ് എന്‍ഡോസള്‍ഫാന് ദുരിതബാധിതര്‍ക്ക് 55 ലക്ഷം രൂപയുടെ ദുരിതാശ്വാസ നടപടികള് സ്വീകരിക്കുകയുണ്ടായി കാസര്‍കോഡ് ജില്ലയിലെ പതിനൊന്ന് പഞ്ചായത്തുകളില് എന്‍ഡോസള്‍ഫാന് മൂലം രോഗബാധിതരായവരുടെ സംരക്ഷണം ഗവണ്‍മെന്റ് ഏറ്റെടുക്കുമെന്ന് ആരോഗ്യവകുപ്പ് മന്ത്രി പി.കെ. ശ്രീമതി പറഞ്ഞു. കേരള സംസ്ഥാന മലിനീകരണ നിയന്ത്രണ ബോര്‍ഡ് കേരളത്തില് എന്‍ഡോസള്‍ഫാന്റെ ഉപയോഗം 2010 നവംബര് 19 ന് നിരോധിക്കുകയുണ്ടായി . നിരോധനം ലംഘിക്കുന്നതു പരമാവധി ആറുവര്‍ഷം തടവും പിഴയും ലഭിക്കാവുന്ന കുറ്റമാണെന്നും വിജ്ഞാപനത്തിലുണ്ട്.\nഎന്‍ഡോസള്‍ഫാന് നിര്‍മാണം , വിതരണം , ഉപയോഗം പൂര്‍ണ്ണമായി നിരോധിക്കുക.\nഎന്‍ഡോസള്‍ഫാന് നിരോധനവുമായിട്ടുള്ള എല്ലാ മുന്നേറ്റങ്ങളിലും പങ്കാളിയാകുക\nഎന്‍ഡോസള്‍ഫാന് നമുക്കിതു വേണ്ട.\nഎന്റെ മക്കളെപോലെ തന്നെ അവരും ചിരിക്കട്ടെ ,\nഅവരും ഓടിചാടി രസിക്കട്ടെ ,\nLabels: എൻഡോസൾഫാൻ, കേരളം, ഭോപ്പാൽ ദുരന്തം, സ്വർഗ്ഗ എഴുതിയത് സമാധാനം


ലാൽ ജോസ് (Lal Jose): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Lal Jose\nBorn : 31 May 1966\nBirth Place : Ottapalam, Kerala\nമലയാള സിനിമയിലെ ശ്രദ്ധേയനായ സംവിധായകനാണ് ലാല് ജോസ്. മേച്ചേരി വീട്ടില് ജോസിന്റെയും ലില്ലിയുടെയും മൂത്ത മകനായി 1966 ജനുവരി 11ന് ജൃശ്ശൂര് ജില്ലയിലെ വലപ്പാട്ട് ജനിച്ചു. പിന്നീട് കുുംബം പാലക്കാട് ജില്ലയിലെ ഒറ്റപാലത്തേക്ക് സ്ഥലം മാറി. 1989ല് പ്രശസ്ത... ReadMore\nമലയാള സിനിമയിലെ ശ്രദ്ധേയനായ സംവിധായകനാണ് ലാല് ജോസ്. മേച്ചേരി വീട്ടില് ജോസിന്റെയും ലില്ലിയുടെയും മൂത്ത മകനായി 1966 ജനുവരി 11ന് ജൃശ്ശൂര് ജില്ലയിലെ വലപ്പാട്ട് ജനിച്ചു. പിന്നീട് കുുംബം പാലക്കാട് ജില്ലയിലെ ഒറ്റപാലത്തേക്ക് സ്ഥലം മാറി. 1989ല് പ്രശസ്ത സംവിധായകന് കമലിന്റെ സഹായിയായി ചലച്ചിത്രരംഗത്തേക്ക് കടന്നുവന്നു. കമലിന്റെ നിരവധി ചിത്രങ്ങളില് സഹായിയായി പ്രവര്‍ത്തിച്ചിട്ടുണ്ട്.\n1996ല് പ്രദര്‍ശനത്തിനെത്തിയ അഴകിയ രാവണന് എന്ന ചിത്രത്തില് ചെറിയൊരു വേഷവും ചെയ്തിട്ടുണ്ട്. 1998ല് ഒരു മറവത്തൂര് കനവ് എന്ന ചിത്രത്തിലൂടെ സ്വതന്ത്ര സംവിധായകനായി. മമ്മൂട്ടിയായിരുന്നു ചിത്രത്തിലെ നായകന്. പിന്നീടങ്ങോട്ട് നിരവധി ഹിറ്റു ചിത്രങ്ങള്...\nRelease Date 18 Sep 2022\nDirected by രാജു മുരുകന്\nDirected by ഗോകുല് ഹരിഹരന്\nദിലീപിനും കാവ്യ മാധവനും വീട് കണ്ടുപിടിക്കാനെടുത്ത ബുദ്ധിമുട്ട്; ലാല് ജോസ് തന്നെ അതിന്റെ കാരണം പറയുന�..\nലാൽ ജോസ് അഭിപ്രായം


സൂപ്പറിൽ സൂപ്പറായി സ്റ്റുഡിയോ, തുടർച്ചയായ ഒമ്പതാം വിജയം | Fanport | Sevens News Malayalam\nHome Football Sevens സൂപ്പറിൽ സൂപ്പറായി സ്റ്റുഡിയോ, തുടർച്ചയായ ഒമ്പതാം വിജയം\nസൂപ്പറിൽ സൂപ്പറായി സ്റ്റുഡിയോ, തുടർച്ചയായ ഒമ്പതാം വിജയം\nFebruary 2, 2017 - 11:35 PM\nഎടപ്പാൾ അഖിലേന്ത്യാ സെവൻസിൽ അക്ബർ ട്രാവൽസ് സൂപ്പർ സ്റ്റുഡിയോ മലപ്പുറം എതിരില്ലാത്ത നാലു ഗോളുകൾക്ക് സോക്കർ സ്പോർട്ടിംഗ് ഷൊർണ്ണൂരിനെ തകർത്തു. ഏകപക്ഷീയമായ മത്സരത്തിൽ നാലു ഗോളുകളും ആദ്യ പകുതിയിൽ തന്നെ സൂപ്പർ സ്റ്റുഡിയോ നേടി. സൂപ്പർ സ്റ്റുഡിയോ മലപ്പുറത്തിനു വേണ്ടി മാക്സ് ഇരട്ട ഗോളുകൾ നേടി. പാട്രികും ഇർഷാദുമാണ് ബാക്കിയുള്ള രണ്ടു ഗോളുകൾ നേടിയത്. സൂപ്പർ സ്റ്റുഡിയോ മലപ്പുറത്തിന്റെ തുടർച്ചയായ ഒമ്പതാം ജയമാണിത്.\nകോട്ടക്കൽ അഖിലേന്ത്യാ സെവൻസിൽ ബേസ് പെരുമ്പാവൂർ ഒന്നിനെതിരെ മൂന്നു ഗോളുകൾക്ക് അമിസാദ് അൽ മിൻഹാൽ വളാഞ്ചേരിയെ പരാജയപ്പെടുത്തി. ബേസ് പെരുമ്പാവൂരിന്റെ തുടർച്ചയായ മൂന്നാം ജയമാണിത്. കഴിഞ്ഞ മത്സരത്തിൽ അൽ മദീന ചെർപ്പുളശ്ശേരിയെ പരാജയപ്പെടുത്തിയ ബേസ് ഇന്ന് അനായാസമായാണ് അൽ മിൻഹാൽ വളാഞ്ചേരിയെ മറികടന്നത്.\nമഞ്ചേരി അഖിലേന്ത്യാ സെവൻസിൽ റോയൽ ട്രാവൽസ് ബ്ലാക്ക് & വൈറ്റ് കോഴിക്കോട് ലക്കി സോക്കർ ആലുവയെ പരാജയപ്പെടുത്തി വിജയ വഴിലേക്ക് തിരിച്ചു വന്നു. കിംഗ്സ് ലീ ഇല്ലാതെ ഇറങ്ങിയ മത്സരത്തിൽ രണ്ടിനെതിരെ നാലു ഗോളുകൾക്കായിരുന്നു ബ്ലാക്ക് & വൈറ്റ് കോഴിക്കോടിന്റെ വിജയം. അഡബയോർ രണ്ടു ഗോളുകൾ നേടിയപ്പോൾ ആഷിഖ് ഉസ്മാനും ഏലിയാസും ഓരോ ഗോൾ വീതം നേടി.\nകുപ്പൂത്ത് അഖിലേന്ത്യാ സെവൻസിൽ ഒരു ഗോളിനു പിന്നിട്ടു നിന്ന ശേഷം രണ്ടു ഗോളുകൾ മടക്കി എ വൈ സി ഉച്ചാരക്കടവ് വൻ തിരിച്ചുവരവ് നടത്തി. കെ ആർ എസ് കോഴിക്കോടിനെതിരെ അവസാന നിമിഷങ്ങളിലായിരുന്നു എ വൈ സി ഉച്ചാരക്കടവിന്റെ അവിസ്മരണീയ പോരാട്ടം. കളി 2-1 എന്ന സ്കോറിന് എ വൈ സി വിജയിച്ചു.\nമാവൂർ അഖിലേന്ത്യാ സെവൻസിൽ ഫിഫാ മഞ്ചേരിയും കെ എഫ് സി കാളിക്കാവും തമ്മിലുള്ള മത്സരം ഓരോ ഗോൾ വീതം അടിച്ച് സമനിലയിൽ പിരിഞ്ഞു. കളിയിലെ വിജയികളെ തീരുമാനിക്കാൻ വേണ്ടി ഇരു ടീമുകളും മാവൂരിൽ ഒരുതവണ കൂടി ഏറ്റുമുട്ടും.\nPrevious articleഗോകുലം എഫ് സി യാത്ര തുടങ്ങി\nNext articleഇന്നു ഫിഫാ മഞ്ചേരിയെ തടയാൻ ജവഹർ മാവൂർ


പെരിയാറില് കുളിക്കാനിറങ്ങിയ വിദ്യാര്‍ത്ഥിയെ കാണാതായി :: Janmabhumi Daily\nപെരിയാറില് കുളിക്കാനിറങ്ങിയ വിദ്യാര്‍ത്ഥിയെ കാണാതായി\nTuesday 14 July 2015 10:17 pm IST\nപറവൂര്: പെരിയാറില് കുളിക്കാനിറങ്ങിയ വിദ്യാര്‍ത്ഥിയെ കാണാതായി. കലൂര് മഠത്തിപ്പറമ്പില് ജസ്റ്റിന് മകന് ജോയല് (19)നെയാണ് ഒഴുക്കില്‍പ്പെട്ട് കാണാതായത്. ചൊവ്വാഴ്ച വൈകുന്നേരം അഞ്ചരമണിയോടെ കരുമാല്ലൂര് പുറപ്പിള്ളിക്കാവ് കടവിലായിരുന്നു അപകടം. പ്ലസ്ടു പാസായ ജോയല് തുടര് പഠനത്തിന് തയ്യാറെടുക്കുകയായിരുന്നു. എളമക്കരയിലുള്ള രണ്ട് സുഹൃത്തുക്കളുമൊത്ത് എത്തിയ ഇവര് പെരിയാറിന് കുറുകെ പുറപ്പിള്ളിക്കാവില് നിര്‍മ്മിച്ചിട്ടുള്ള മണല് ബണ്ടിന് സമീപമാണ് കുളിക്കാനിറങ്ങിയത്. ഓര് വെള്ളം കയറുന്നത് തടയാന് വേണ്ടി നിര്‍മ്മിച്ച മണല് ബണ്ട് രണ്ടാഴ്ചകള്‍ക്ക് മുമ്പാണ് പൊട്ടിയത്. മഴക്കാലമായതിനാല് ശക്തമായ ഒഴുക്കായിരിക്കും എപ്പോഴും. മണല് ബണ്ട് തകര്‍ന്നതിനാല് ഇവിടെ കുളിക്കുന്നത് അപകടമാണെന്ന് നാട്ടുകാര് മുന്നറിയിപ്പ് നല്‍കാറുണ്ടെങ്കിലും പുറത്തുനിന്നും എത്തുന്നവര് അത് ഗൗനിക്കാറില്ല. ഇത്തരത്തില് മുന്നറിയിപ്പുകളെ അവഗണിച്ച് നിരവധി ജീവനുകളാണ് ഇവിടെ പുഴയുടെ ആഴങ്ങളില് അലിഞ്ഞ് ചേര്‍ന്നിട്ടുള്ളത്. ഇവിടെ പെരിയാറിന് കുറുകെ റഗുലേറ്റര്‍കം ബ്രിഡ്ജ് നിര്‍മ്മിക്കണമെന്ന ജനങ്ങളുടെ നിരന്തര ആവശ്യത്തെ തുടര്‍ന്ന് നിര്‍മ്മാണത്തിനുള്ള പ്രാഥമിക കാര്യങ്ങള്‍ക്ക് തുടക്കം കുറിച്ചുകഴിഞ്ഞു. അപകടത്തെതുടര്‍ന്ന് നാട്ടുകാരും ഫയര്‍ഫോഴ്‌സും ആലങ്ങാട് പോലീസും രക്ഷാപ്രവര്‍ത്തനങ്ങള്‍ക്ക് നേതൃത്വം നല്‍കി.\nകോവളത്ത് കടലില് കുളിക്കാനിറങ്ങിയ യുവാവിനെ കാണാതായി


അവശ്യസേവനങ്ങൾ ലഭ്യമാക്കി | 24Mar2020\nസാധനങ്ങൾ വാങ്ങിക്കൂട്ടി നഗരവാസികൾ\nബെംഗളൂരു : കൊറോണവ്യാപനം തടയുന്നതിന്റെ ഭാഗമായുള്ള മുൻകരുതലായി തിങ്കളാഴ്ചയും ബെംഗളൂരുവിൽ നിരോധനാജ്ഞ നിലനിന്നതിനാൽ അവശ്യസേവനങ്ങൾ മാത്രമേ ഉണ്ടായിരുന്നുള്ളൂ. മറ്റു വാണിജ്യസ്ഥാപനങ്ങളും ഹോട്ടൽ റസ്റ്റോറന്റുൾപ്പെടെയുള്ളവയും അടഞ്ഞുകിടന്നു. ബി.എം.ടി.സി. ഏതാനും സർവീസുകൾ നടത്തിയെങ്കിലും യാത്രക്കാർ കുറവായിരുന്നു. മെട്രോസർവീസ് നടത്തിയില്ല. ബെംഗളൂരുവിൽ ഉൾപ്പെടെ ഒമ്പത് ജില്ലകളിലാണ് തിങ്കളാഴ്ച നിരോധനാജ്ഞ ഏർപ്പെടുത്തിയിരുന്നത്. ഈ ജില്ലകളിൽ 31 വരെ കടുത്ത നിയന്ത്രണങ്ങളേർപ്പെടുത്തിയിട്ടുണ്ട്. നിയന്ത്രണംലംഘിച്ച് തുറന്നകടകൾ പോലീസ് ഇടപ്പെട്ട് അടപ്പിച്ചു. പലയിടത്തും തുണിക്കടകളും മറ്റു വ്യാപാര കേന്ദ്രങ്ങളും രാവിലെ തുറന്നിരുന്നു. പലയിടത്തും ഹോട്ടലുകളും ബേക്കറികളും പോലീസ് അടപ്പിക്കാൻ ശ്രമിച്ചത് പ്രശ്നങ്ങൾക്കിടയാക്കി. പകർച്ചവ്യാധി നിയമപ്രകാരവും ദുരന്തരനിവാരണ നിയമപ്രകാരവുമാണ് നടപടികൾ ശക്തമാക്കിയിരിക്കുന്നത്.\nതിങ്കളാഴ്ച ബെംഗളൂരുവിലെ പലചരക്ക്, പച്ചക്കറി കടകളിൽ തിങ്കളാഴ്ച വൻതിരക്കാണ് അനുഭവപ്പെട്ടത്. നിയന്ത്രണങ്ങൾക്കിടയിലും അവശ്യസാധനങ്ങൾ ഒന്നിച്ചു വാങ്ങികൂട്ടുകയായിരുന്നു നഗരവാസികൾ. അവശ്യവസ്തുക്കൾ വിൽക്കുന്ന കടകൾ മാത്രമാണ് തുറന്നത്. ഹോട്ടലുകൾ ഡൈൻ ഇൻ സംവിധാനം പൂർണമായും ഒഴിവാക്കിയാണ് പ്രവർത്തിച്ചത്. പലയിടത്തും പാഴ്‌സൽ വാങ്ങാൻ വൻ തിരക്കനുഭവപ്പെട്ടു. ഭക്ഷ്യവസ്തുക്കളുടെ ക്ഷാമമുണ്ടാകില്ലെന്ന് സർക്കാർ പറയുമ്പോഴും ആശങ്കയോടെ കൂടുതൽ സാധനങ്ങൾ വാങ്ങിക്കൂട്ടുകയാണ് ആളുകൾ. ബെംഗളൂരുവിലെ ഭൂരിഭാഗം പേരും ഹോട്ടൽഭക്ഷണത്തെ ആശ്രയിക്കുന്നതിനാൽത്തന്നെ ഹോട്ടലുകളിലെ നിയന്ത്രണം സാരമായി ബാധിച്ചിട്ടുണ്ട്.\nസ്വകാര്യലാബുകളിലും പരിശോധനാ സൗകര്യം\nബെംഗളൂരു : കൊറോണ വൈറസ് പരിശോധനയ്ക്കായി സംസ്ഥാനത്ത് ഒരു സ്വകാര്യലാബിൽകൂടി സൗകര്യമേർപ്പെടുത്തി. കർണാടക, മഹാരാഷ്ട്ര, ഗുജറാത്ത് എന്നീ സംസ്ഥാനങ്ങളിലെ ആറു സ്വകാര്യലാബുകൾക്കാണ് കോവിഡ്-19 രോഗപരിശോധനയ്ക്കായി ഇന്ത്യൻകൗൺസിൽ ഓഫ് മെഡിക്കൽ റിസർച്ച് (ഐ.സി.എം.ആർ.) അനുമതി നൽകിയത്. ബെംഗളൂരുവിലെ ന്യൂബെർഗ് ആനന്ദ് റഫറൻസ് ലബോറട്ടറിക്കാണ് പരിശോധനക്കുള്ള അംഗീകാരം ലഭിച്ചത്.\nആർ.ടി.സി. 16 അവശ്യസർവീസുകൾ നടത്തി\nബെംഗളൂരു : കർണാടക ആർ.ടി.സി. യുടെ 16 ബസുകൾ ബുധനാഴ്ച വിവിധ ജില്ലകളിലായി അവശ്യസർവീസ് ..\nകോവിഡ്- 19 വ്യാപനം : വിവാദപ്രസ്താവനയുമായി കർണാടക ബി.ജെ.പി. നേതാക്കൾ\nകോവിഡ് പ്രതിരോധപ്രവർത്തനംആരോഗ്യപ്രവർത്തകർക്കുനേരെ വീണ്ടും കൈയേറ്റം\nകോവിഡ്-19: കർണാടകത്തിൽ മരണം അഞ്ചായി; രോഗം ബാധിച്ചവരുടെ എണ്ണം 181\nഏക കോവിഡ് ബാധിതൻ സുഖംപ്രാപിച്ചു; വൈറസിനെ പിടിച്ചുനിർത്തി കുടക്


ഇച്ഛാശക്തി കരുത്തായി6വര്‍ഷം കൊണ്ട് 300 കോടിയുടെ വിജയം – THE BUSINESS DAY\nഇച്ഛാശക്തി കരുത്തായി6വര്‍ഷം കൊണ്ട് 300 കോടിയുടെ വിജയം\n2013 ല് സഹോദരന്മാരയ രജത് ജെയിന്, മോഹിത് ജെയിന് എന്നിവര് ചേര്‍ന്ന് ഒറ്റമുറി ഫാക്റ്ററിയില് തുടക്കം കുറിച്ച കിമിരിക ഹണ്ടര് രാജ്യത്തെ ഏറ്റവും മികച്ച ഹോട്ടല് ടോയ്ലെട്ടറീസ് വിതര ശൃംഖലയാണ്\nസംരംഭകത്വ വിജയത്തില് സാഹോദര്യത്തിനും സ്ഥാനമുണ്ട് എന്ന് തെളിയിക്കുന്നു ഇന്‍ഡോര് ആസ്ഥാനമായി പ്രവര്‍ത്തിക്കുന്ന കിമിരിക ഹണ്ടര് എന്ന സ്ഥാപനത്തിന്റെ വിജയം. 2013 ല് സഹോദരന്മാരയ രജത് ജെയിന്, മോഹിത് ജെയിന് എന്നിവര് ചേര്‍ന്ന് ഒറ്റമുറി ഫാക്റ്ററിയില് തുടക്കം കുറിച്ച കിമിരിക ഹണ്ടര് രാജ്യത്തെ ഏറ്റവും മികച്ച ഹോട്ടല് ടോയ്ലെട്ടറീസ് വിതര ശൃംഖലയാണ്. വെറും ആറ് വര്‍ഷം കൊണ്ട് ഇന്ത്യക്കകത്തും പുറത്തുമുള്ള പഞ്ച നക്ഷത്ര ഹോട്ടലുകളിലെ അവിഭാജ്യ ഘടകമായി മാറിയ കിമിരികക്ക് 300 കോടി രൂപയുടെ ആസ്തിയും 90 കോടി രൂപയുടെ വാര്‍ഷിക വിറ്റുവരവുമാണുള്ളത്. ആയുര്‍വേദിക് ഉല്‍പ്പന്ന നിര്‍മാണത്തിലും വിതരണത്തിലുമുള്ള നൈപുണ്യവും കൃത്യമായി നടപ്പാക്കിയ ബിസിനസ് തന്ത്രങ്ങളും സംരംഭകത്വത്തോടുള്ള തികഞ്ഞ അഭിനിവേശവുമാണ് രജതിനെയും മോഹിത്തിനെയും രാജ്യത്തെ ഏറ്റവും മികച്ച യുവ സംരംഭകരില് മുന്‍നിരക്കാരായി മാറ്റിയത്.\nസംരംഭകത്വത്തിലേക്ക് ഇറങ്ങുക എന്നത് എളുപ്പമുള്ള കാര്യമാണ് എന്ന് ചിന്തിക്കുന്ന തലമുറയാണ് ഇന്നത്തേത്. പഠിച്ചിറങ്ങുന്ന ഓരോ വ്യക്തിക്കും ഇന്ന് താല്‍പര്യം സ്വന്തമായി ഒരു ബിസിനസ് തുടങ്ങുവാനാണ്. എന്നാല് ഇതില് സംരംഭക്തവത്തോടു യഥാര്‍ത്ഥ പാഷനുള്ള എത്രയാളുകള് ഉണ്ടെന്ന് മനസ്സിലാക്കണമെങ്കില് നിഃശ്ചിത്ത കാലയളവില് രാജ്യത്ത് തുടക്കം കുറിച്ച സ്റ്റാര്‍ട്ടപ്പുകളുടെ എണ്ണവും അവയുടെ വിജയശതമാനവും തമ്മില് താരതമ്യം ചെയ്യണം. ഇങ്ങനെ നോക്കിയാല് ഒരു കാര്യം എളുപ്പത്തില് മനസിലാകും, സംരംഭം തുടങ്ങണം എന്ന് ചിന്തിക്കുന്ന പോലെ എളുപ്പമല്ല അത് നടത്തിക്കൊണ്ട പോകുക എന്നത്. വ്യക്തമായ ആശയം, ആവശ്യമായ മൂലധനം ,മികച്ച തൊഴിലാളികള്, അടിയുറച്ച വിതരണ ശൃംഖല തുടങ്ങി അനേകം കാര്യങ്ങള് കൂടിചേര്‍ന്നാല് മാത്രമേ മികച്ച ഒരു സംരംഭം രൂപപ്പെടുകയുള്ളൂ. വ്യത്യസ്തമായ ആശയായും പ്രവര്‍ത്തിപദവും ഒരു പരിധിവരെ സംരംഭകത്വ വിജയത്തിന് കാരണമാകാറുണ്ട്. അത്തരത്തില് ഒരു വിജയകഥയാണ് ഇന്‍ഡോര് സ്വദേശികളായ രജത് ജെയിന്, മോഹിത് ജെയിന് എന്നീ സംരംഭക സഹോദരങ്ങള്‍ക്ക് പറയാനുള്ളത്.\n2013 ല് പഠനം മാനേജ്മെന്റ് പൂര്‍ത്തിയാക്കിയിറങ്ങി ഇനിയെന്ത് എന്ന ചോദ്യത്തിന് മുന്നില് നിന്നപ്പോള് മോഹിത്തിന്റെയും രാജ്യത്തിന്റെയും മുന്നില് സംരംഭകത്വം എന്ന ഒരൊറ്റ ലക്ഷ്യം മാത്രമാണുണ്ടായിരുന്നത്. എന്നാല് എന്ത് സ്ഥാപനം തുടങ്ങണം എന്ന കാര്യത്തില് ഇരുവര്‍ക്കും ആശയക്കുഴപ്പമുണ്ടായി. ആയുര്‍വേദ ഉല്‍പ്പന്നങ്ങളുടെ നിര്‍മാണം വരുമാനമാര്‍ഗമായിരിക്കുന്ന ഒരു കുടുംബത്തിലെ അംഗങ്ങളായിരുന്നു ഇരുവരും. അതിനാല് തന്നെ ആയുര്‍വേദത്തിന്റെ ഗുണങ്ങളും ആയുര്‍വേദം വ്യക്തിജീവിതത്തില് ചെലുത്തുന്ന സ്വാധീനവും ഇരുവര്‍ക്കും നന്നായി അറിയാമായിരുന്നു. അതിനാല് സ്സ്വന്തം സ്ഥാപനം ആയുര്‍വേദവുമായി പ്രത്യക്ഷത്തിലോ പറോക്‌സശത്തിലോ ബന്ധപ്പെട്ട ഒന്നായിരിക്കണം എന്ന ചിന്ത ഇരുവര്‍ക്കുമുണ്ടായിരുന്നു. പഠനത്തിന്റെ ഭാഗമായി പ്രോജക്റ്റ് തയ്യാറാക്കിയിരുന്നു മോഹിത് തന്റെ ജ്യേഷ്ഠന്റെ സഹായത്തോടെ ഒരു ആയുര്‍വേദിക് സ്‌കിന് കെയര് ബ്രാന്‍ഡ് ഇന്ത്യയില് പുതുതായി കൊണ്ട് വരുന്നതിനെപ്പറ്റി പഠിച്ചു.\nനിരവധി ആയുര്‍വേദ ഉല്‍പ്പന്നങ്ങളും കോസ്മറ്റിക് ഉല്‍പ്പന്നങ്ങളും വിപണിവാഴുന്ന സമയമായതിനാല് തന്നെ ഇനിയൊരു പുതിയ ഉല്‍പ്പന്നത്തിന്റെ സാധ്യതയെപ്പറ്റി ഇരുവര്‍ക്കും സംശയമായിരുന്നു.ചര്‍മരോഗങ്ങള്‍ക്കുള്ള പ്രതിവിധിയായുള്ള ഉല്‍പ്പന്നങ്ങളാണ് വിപണിയില് എത്തിക്കാന് ശ്രമിച്ചത്. ഏകദേശം പത്തുമാസം വിപണി പഠനത്തിനായി മാറ്റിവച്ചു .ഫാര്‍മസി തലത്തില് രജത് ജെയിനിനുള്ള അറിവും ബന്ധങ്ങളുമാണ് ഇക്കാര്യത്തില് ഇരുവര്‍ക്കും മുതല്‍ക്കൂട്ടായത്. പത്ത് മാസത്തെ പഠനം പൂര്‍ത്തിയായതോടെ ഇരുവര്‍ക്കും ഒരുകാര്യം മനസ്സിലായി. നൂറുകണക്കിന് ആയുര്‍വേദ ചര്‍മ സംരക്ഷണ ഉല്‍പ്പന്നങ്ങള് അരങ്ങുവാഴുന്ന ഈ കാലഘട്ടത്തില് അത്തരത്തിലുള്ള മറ്റൊരു ഉല്‍പ്പന്നത്തിന് വിപണി കണ്ടെത്തുക എന്നത് ഏറെ ശ്രമകരമാണ്. മാത്രമല്ല, അതിന്റെ പരാജയ സാധ്യത വളരെ കൂടുതലാണ് താനും. മാത്രമല്ല, അത്തരത്തില് ഉല്‍പ്പന്നങ്ങള് വിപണിയില് എത്തിക്കുകയാണെങ്കില് മാര്‍ക്കറ്റിംഗ്, പരസ്യങ്ങള് എന്നിവക്കായി നല്ലൊരു തുക ചെലവഴിക്കുകയും വേണം . ഫണ്ട് കുറവായതിനാല് അത്തരം നീക്കങ്ങള് ഒന്നും നടക്കില്ല. അതിനാല് ഇനിയെന്ത് എന്ന ചോദ്യത്തില് ഉടക്കി നില്‍ക്കാനേ ഇരുവര്‍ക്കും കഴിഞ്ഞുള്ളു.\nആശയം സമ്മാനിച്ച ഹോട്ടല് താമസം\nഏത് വിധേനയും ബിസിനസില് തങ്ങള്‍ക്ക് വിജയം കണ്ടെത്തണം എന്ന ചിന്ത ചെറുപ്പം മുതല്‍ക്ക് രജത്തിന്റേയും മോഹിതിന്റെയും മനസ്സില് സജീവമായിരുന്നു . അതിനാല് പരാജയപ്പെട്ടു പോകുന്ന ചിന്തകള്‍ക്ക് പ്രാധാന്യം കൊടുക്കാതെ അവര് കൂടുതല് പരിശ്രമിച്ചു. ആയുര്‍വേദിക് സോപ്പ്, ഷാംപൂ, ക്രീമുകള് എന്നിവയെല്ലാമായിരുന്നു ഇരുവരും വിഭാവനം ചെയ്ത ഉല്‍പ്പന്നങ്ങള്. ഒരിക്കല് സംരംഭകത്വ ചര്‍ച്ചകളുടെ ഭാഗമായി ഇഅവര്‍ക്കും മുംബൈ നഗരത്തിലെ പ്രശസ്തമായ ഒരു പഞ്ചനക്ഷത്ര ഹോട്ടലില് താമസിക്കേണ്ടതായി വന്നു. രണ്ടു ദിവസത്തെ ആ ഹോട്ടല് വാസമാണ് ഇരുവരെയും ഇന്ത്യകണ്ട മികച്ച സംരംഭകരില് രണ്ടുപേരാക്കി മാറ്റിയത്.\nതീര്‍ത്തും അവിചാരിതമായാണ് ഹോട്ടല് മുറികളില് ഉപയോഗിക്കുന്ന സോപ്പ്, ശ്ശമ്പൂ, ക്രീമുകള് തുടങ്ങിയ വസ്തുക്കള് ഉള്‍പ്പെടുന്ന ടോയ്ലെട്ടറീസ് ഉല്‍പ്പന്നങ്ങള് ശ്രദ്ധയില് പെടുന്നത്. സാധാരണക്കാരായ ഉപഭോക്താക്കള്‍ക്കിടയില് ഒരു സ്ഥാനം കണ്ടെത്താന് ഒരു പക്ഷെ തങ്ങളുടെ ഉല്‍പ്പന്നങ്ങള്‍ക്ക് സാധിക്കില്ലായിരിക്കാം, എന്നാല് താരതമ്യേന ബ്രാന്‍ഡുകള് കുറവായ ഹോട്ടല് ടോയ്ലെട്ടറീസ് വിഭാഗത്തില് തങ്ങള്‍ക്ക് ഒരു ഭാവി കണ്ടെത്താനാകുമെന്ന് ഇരുവരും പ്രതീക്ഷിച്ചു. പിന്നീട് വിപണി പഠനം ആ വഴിക്കായി. വളരെ എണ്ണം കുറഞ്ഞ ബ്രാന്‍ഡുകള് മാത്രമാണ് ഈ രംഗത്ത് പ്രവര്‍ത്തിച്ചിരുന്നത്. ഒട്ടുമിക്ക നക്ഷത്ര ഹോട്ടലുകളും അവരുടെ ബ്രാന്‍ഡ് ഇമേജിന് ചേരുന്ന ഉല്‍പ്പന്നങ്ങള് വിദേശ വിപണികളില് നിന്നും ഇറക്കുമതി ചെയ്യാനാണ് പതിവ്. ഈ അവസരം വേണ്ടരീതിയില് വിനിയോഗിക്കാന് കഴിഞ്ഞാല് തങ്ങള്‍ക്ക് വിജയിക്കാനാകുമെന്നു രജതിനും മോഹിത്തിനും തോന്നി.\nപിന്നെ ഒട്ടും അമാന്തിച്ചില്ല. ഇന്‍ഡോറില് മടങ്ങിയെത്തിയ ഇരുവരും ഒരു ഒറ്റമുറി പത്ത് ലക്ഷം രൂപ ബാങ്ക് ലോണിന്റെ സഹായത്തോടെ ഫാക്റ്ററി സ്വന്തമാക്കി ഗവേഷണവും ഉല്‍പ്പന്നങ്ങളുടെ നിര്‍മാണവും ആരംഭിച്ചു. കിമിരിക ഹണ്ടര് എന്നായിരുന്നു ഇവര് തങ്ങളുടെ സ്ഥാപനത്തിന് പേരിട്ടത്. തുടക്കത്തില് മികച്ച പ്രതികരണമൊന്നുമായിരുന്നില്ല ഇന്ത്യന് വിപണിയില് നിന്നും ലഭിച്ചിരുന്നത്. മാര്‍ക്കറ്റിംഗിന്റെ പൂര്‍ണമായ ചുമതല ഏറ്റെടുത്തിരുന്നത് മോഹിത് ആയിരുന്നു. ഉല്‍പ്പന്നവുമായി അദ്ദേഹം സമീപിച്ച ഹോട്ടലുകളില് നിന്നെല്ലാം വളരെ മോശം പ്രതികരണമായിരുന്നു. എന്നാല് പിന്മാറാന് മോഹിത് ഒരുക്കമായിരുന്നില്ല. ഹോട്ടല് മാനേജ്മെന്റുകള് ഓരോന്നിനെയും നേരില് പോയി കണ്ടു തങ്ങളുടെ ഉല്‍പ്പന്നങ്ങള് അവതരിപ്പിച്ചു. ഒരു തുടക്കം കിട്ടാനായിരുന്നു ബുദ്ധിമുട്ട്. എന്നാല് കാത്തിരിപ്പിനൊടുവില് 2013 ല് തന്നെ മാരിയോട്ട് ഹോട്ടല് ശൃംഖല കിമിരിക്കയുടെ ഉല്‍പ്പന്നങ്ങള്‍ക്ക് അംഗീകാരം നല്‍കി.\nവിവിധ ബ്രാന്‍ഡ് നെയിമുകളിലാണ് കിമിരിക ഹോട്ടല് ടോയ്ലെട്ടറീസ് വിപണിയില് എത്തിച്ചത്. 70 % വരുന്ന ഹോട്ടല് ടോയ്ലെട്ടറീസ് അതുവരെ വിദേശ വിപണിയില് നിന്നാണ് ഇറക്കുമതി ചെയ്തിരുന്നത്. എന്നാല് മാരിയോട്ടില് നിന്നും ഒരു മികച്ച തുടക്കം ലഭിച്ചതോടെ കിമിരിക ഹണ്ടര് എന്ന സ്ഥാപനത്തിന്റെ ശുക്രദശ തെളിഞ്ഞു.ഇറക്കുമതി പ്രശ്‌നങ്ങള് ഒന്നും കൂടാതെ തന്നെ ഉയര്‍ന്ന ഗുണനിലവാരമുള്ള ഉല്‍പ്പന്നങ്ങള് ലഭ്യമായതോടെ ഹോട്ടലുകള്‍ക്കിടയില് കിമിരിക പ്രശസ്തമായി. ഒറ്റമുറി ഫാക്റ്ററിയില് നിന്നും താമസിയാതെ വലിയൊരു സ്ഥാപനത്തിലേക്ക് കിമിരിക വളര്‍ന്നു.\nകൂടുതല് ഹോട്ടലുകള്, റിസോര്‍ട്ടുകള് എന്നിവ കിമിരികയുടെ ഉപഭോക്താക്കളായി. ഹോട്ടലുകളുടെയും റിസോര്‍ട്ടുകളുടെയും തീം , താല്‍പര്യം എന്നിവ മുന്‍നിര്‍ത്തി വ്യത്യസ്തമായ ഉല്‍പ്പന്നങ്ങള് സംസ്ഥാപനം നിര്‍മിച്ചു. തുടക്കത്തില് ഗവേഷണം, ഉല്‍പ്പന്ന നിര്‍മാണം, വിപണനം തുടങ്ങിയ കാര്യങ്ങള് എല്ലാം തന്നെ കൈകാര്യം ചെയ്തിരുന്നത് രജതും മോഹിത്തുമായിരുന്നു എങ്കിലും അധികം വൈകാതെ, സ്ഥാപനത്തിലെ തൊഴിലാളികളുടെ എണ്ണം 400 ആയി വര്‍ധിച്ചു. മാരിയോട്ട്, ഹില്‍ട്ടണ് , ഷെറാട്ടണ് തുടങ്ങിയ മുന്‍നിര ഹോട്ടലുകളില് കിമിരിക ഹണ്ടര് തന്റെ സാന്നിധ്യം ഉറപ്പിച്ചു.\nവ്യത്യസ്തം ഈ ബ്രാന്‍ഡുകള്\nഹോട്ടലുകള്‍ക്കായി വ്യത്യസ്തമായ ബ്രാന്‍ഡ് നെയിമുകളില് സോപ്പുകള്, ക്രീമുകള്, ഷാംപൂകള് എന്നിവയാണ് കിമിരിക നിര്‍മിച്ചത്. എല്ലാം തന്നെ ആയുര്‍വേദ ഉല്‍പ്പന്നങ്ങള് ആയിരുന്നു. ലക്ഷ്വറി ബ്രാന്‍ഡ്, ലൈസന്‍സ്ഡ് ബ്രാന്‍ഡ്, യൂണിവേഴ്സല് ഗസ്റ്റ് ആക്സസറീസ് എന്നീ വിഭാഗങ്ങളിലാണ് ഉല്‍പ്പന്നങ്ങള് വിപണിയിലെത്തിച്ചത്. ലക്ഷ്വറി വിഭാഗത്തില് ദി ഫ്രഞ്ച് നോട്ട്,റോയല് ഡി കോളറ്റ്, ദി ബ്ലാങ്ക്, ഫൈവ് എലമെന്റ്‌സ്, ഇഗ്‌നിസ്, എര്‍ത്ത് ,ഫ്‌ളോറെറ്റ് , എസ്‌കേപ്പ് എന്നീ ബ്രാന്‍ഡുകളും ലൈസന്‍സ്ഡ് ബ്രാന്‍ഡ് വിഭാഗത്തില് പോര്‍ട്ടിക്കോ , ജൂണ് ജേക്കബ്സ്, നെസ്റ്റ്, ടോക്ക, ഫാര്‍മ കോപ്പിയ, അണ്ടര് ദി കനോപ്പി തുടങ്ങിയ ബ്രാന്‍ഫുകളും കിമിരിക വിപണിയിലെത്തിച്ചു. യൂണിവേഴ്സല് ഗസ്റ്റ് ആക്സസറീസ് വിഭാഗത്തില് പതിനഞ്ചോളം ബോക്‌സ് സീരീസുകളാണ് വിപണിയിലെത്തിച്ചത്. ഹോട്ടലുകളില് എത്തുന്ന ഉപഭോക്താക്കള് ടോയ്ലെട്ടറീസ് വിഭാഗത്തിന് പ്രത്യേക പ്രസ്ശംസ നല്‍കാന് തുടങ്ങിയതോടെ ഈ സംരംഭക സഹോദരങ്ങള് വിജയത്തിലേക്ക് അടുക്കുകയായിരുന്നു.\nവിപണി കണ്ടെത്തുന്നതില് വിജയം കണ്ടതാണ് ഈ സഹോദരങ്ങളെ സംരംഭകത്വത്തില് വ്യത്യസ്തരാകുന്നത്. ഒരു ചെറിയ ബ്രാന്‍ഡാണ് തങ്ങള് എന്ന ലേബലില് സ്വയം ഒതുങ്ങി നില്‍ക്കാതെ മുന്നോട്ട് മാത്രം പോകാനുറച്ച് പ്രവര്‍ത്തിച്ചതായിരുന്നു ഇരുവരുടെയും വിജയത്തിന്റെ അടിസ്ഥാനം. ഇന്ത്യന് വിപണിക്ക് പുറമെ വിദേശ വിപണിക്കും തുടക്കം മുതലേ ഇരുവരും പ്രാധാന്യം നല്‍കി. നൂറ് ചതുരശ്ര അടി വിസ്തീര്‍ണമുള്ള ഫാക്റ്ററിയില് നിന്നും 7000 ചതുരശ്ര അടി വിസ്തീര്‍ണമുള്ള സ്ഥാപനത്തിലേക്ക് പ്രവര്‍ത്തനം വ്യാപിപ്പിച്ചതോടെ കിമിരിക ഹണ്ടര് എന്ന ബ്രാന്‍ഡ് വിജയം കണ്ടു. കേവലം ആറ് വര്‍ഷം കൊണ്ടാണ് മൂന്നൂറു കോടി രൂപയുടെ ആസ്തിയും 90 കോടിയുടെ വിറ്റുവരവുമുള്ള സ്ഥാപനമായി കിമിരിക മാറിയത് എന്നിടത്താണ് ഈ സംരംഭകരുടെ വിജയം.\nഎപ്പോഴും വ്യത്യസ്തമായി ചിന്തിക്കുക, വേറിട്ട വഴികളിലൂടെ സഞ്ചരിക്കുക, പണം ഉണ്ടാക്കാന് വേണ്ടി മാത്രം ബിസിനസ് ചെയ്യാതിരിക്കുക , ഒരിക്കല് ബിസിനസിലേക്ക് ഇറങ്ങിയാല് പിന്നെ വിജയത്തില് കുറഞ്ഞു ഒന്നും പ്രതീക്ഷിക്കരുത്..ഇങ്ങനെ പോകുന്നു രജത്തിന്റേയും മോഹിത്തിന്റെയും സംരംഭകതന്ത്രങ്ങള്. പൂര്‍ണമായും ആയുര്‍വേദിക് ഉല്‍പ്പന്നങ്ങളാണ് എന്നതും മൃഗക്കൊഴുപ്പ് പോലുള്ള വസ്തുക്കള് കലര്‍ത്തുന്നില്ല എന്നതും കിമിരികയുടെ ബ്രാന്‍ഡുകളെ ഉപഭോക്താക്കളുടെ ഇഷ്ടങ്ങളോട് ചേര്‍ത്ത് നിര്‍ത്തുന്നു. സാധാരണ ഉപഭോക്തൃ വിപണിയിലേക്ക് പ്രവേശിക്കുന്നതിനായി നിരവധി അവസരങ്ങള് ഉണ്ടെങ്കിലും ഹോട്ടല് ഇന്ഡസ്ട്രിയിലെ ഒന്നാം നമ്പര് ടോയ്ലെറ്ററി ബ്രാന്‍ഡായി മാറുകയാണ് കിമിരിക ഹണ്ടറിന്റെ ലക്ഷ്യം.\nRelated Items:business success, Hotel Toiletries & Amenities, Kimirica Hunter\nമികച്ച ടീമിലാണ് വിജയം; സെയില്‍സ് വര്‍ധിപ്പിക്കാം അനാസായം\nഎച്ച് ആര് മാനേജ്‌മെന്റ്; മികച്ച തൊഴില് അന്തരീക്ഷം സൃഷ്ടിക്കാം, ബിസിനസ് വിജയം നേടാം\nസ്വന്തം വീട് 400 കുട്ടികള്‍ക്ക് വിദ്യാലയമാക്കി പ്രകാശ് പാണ്ഡെ


Kerala assembly election bjp cannot open one seat- പിണറായി പറഞ്ഞത് പാഴായില്ല, ബിജെപി അക്കൗണ്ട് സിപിഎം പൂട്ടിച്ചു | Indian Express Malayalam\nkerala assembly election bjp did not win account closed\n2016 ൽ ബിജെപി സംസ്ഥാനത്ത് ആദ്യമായി അക്കണ്ട് തുന്ന നേമം, അതേ സ്ഥാനാർഥിയായ വി ശിവൻ കുട്ടിയെ നിയോഗിച്ച് തിരിച്ചുപിടിച്ചതോടെ രാഷ്ട്രീയപരമായി ഏറെ തിളങ്ങുന്നതായി സിപിഎം വിജയം\nUpdated: May 3, 2021 12:41:26 pm\nതിരുവനന്തപുരം: നേമത്തെ ബിജെപിയുടെ അക്കൗണ്ട് പൂട്ടുമെന്ന പിണറായി വിജയന്റെ വാക്കുകൾ യാഥാർത്ഥ്യമായി. നേമവും പാലക്കാടും മഞ്ചേശ്വരവും ഉൾപ്പെടെയുള്ള മണ്ഡലങ്ങളിൽ വൻ പ്രതീക്ഷിയർപ്പിച്ച ബിജെപി ഉള്ളതുപോലും നിലനിർത്താൻ കഴിയാതെ തകർന്നു.\n2016 ൽ ബിജെപി സംസ്ഥാനത്ത് ആദ്യമായി അക്കണ്ട് തുന്ന നേമം, അതേ സ്ഥാനാർഥിയായ വി ശിവൻ കുട്ടിയെ നിയോഗിച്ച് തിരിച്ചുപിടിച്ചതോടെ രാഷ്ട്രീയപരമായി ഏറെ തിളങ്ങുന്നതായി സിപിഎം വിജയം. കഴിഞ്ഞ തവണ 8671 വോട്ടിന് ഒ രാജഗോപാൽ വിജയിച്ച മണ്ഡലം 3949 വോട്ടിനാണ് ശിവൻകുട്ടി ചുവപ്പിച്ചത്.\nകേരളത്തിലെ ഗുജറാത്തെന്ന് ബിജെപി അവകാശപ്പെട്ട മണ്ഡലമാണ് നേമം. നേമത്ത് കുമ്മനം രാജശേഖരനായിരുന്നു ബിജെപിയുടെ സ്ഥാനാർഥി. തുടക്കത്തിൽ കുമ്മനം ലീഡ് ഉയർത്തിയെങ്കിലും അവസാന നിമിഷം ലീഡ് നില മാറിമറിഞ്ഞു. കെ.മുരളീധരനിലൂടെ മണ്ഡലം പിടിക്കാന് യുഡിഎഫ് ശ്രമം നടത്തിയെങ്കിലും മൂന്നാം സ്ഥാനത്തേക്ക് പിന്തളളപ്പെട്ടു.\nകഴിഞ്ഞ തവണയും മൂന്നാം സ്ഥാനത്തായിരുന്ന യുഡിഎഫ് വൻതോതിൽ വോട്ട് മറിച്ചതാണ് ഒ രാജഗോപാലിന്റെ വിജയത്തിനു കാരണമെന്നായിരുന്നു ഇടതുപക്ഷം ഉയർത്തിയ ആരോപണം. എൽഡിഎഫ് വോട്ട് നിലനിർത്താൻ വി ശിവൻകുട്ടിക്ക് 2016ൽ കഴിഞ്ഞിരുന്നു. ഇതേ വോട്ട് നിലനിർത്താൻ കഴിയുകയും യുഡിഎഫ് അവരുടെ വോട്ട് മറിക്കാതിരിക്കുകയും ചെയ്താൽ ഇത്തവണ വിജയം ഉറപ്പാണെന്നായിരുന്നു സിപിഎം കണക്കുകൂട്ടൽ. ഇതുശരിവയ്ക്കുന്നതാണ് ശിവൻകുട്ടിയുടെ വിജയം.\nAlso Read: പി.സി.ജോർജിനെ കൈവിട്ട് പൂഞ്ഞാർ, സെബാസ്റ്റ്യൻ കുളത്തുങ്കലിന് ജയം\nഈ തിരഞ്ഞെടുപ്പിൽ 35 സീറ്റിൽ വിജയിക്കുമെന്നും കേരളത്തിൽ ഭരണം നേടുമെന്നുമായിരുന്നു ബിജെപി സംസ്ഥാന അധ്യക്ഷൻ കെ.സുരേന്ദ്രൻ തിരഞ്ഞെടുപ്പിന് മുൻപ് പറഞ്ഞത്. പക്ഷേ, ഇത്തവണ ബിജെപിക്ക് കാര്യങ്ങൾ പ്രതീക്ഷിച്ചതുപോലെ എളുപ്പമായില്ല. ജയിക്കുമെന്ന് ശുഭപ്രതീക്ഷ വച്ചിരുന്ന പല സീറ്റുകളും കൈവിട്ടുപോയി.\nപാലക്കാട് മെട്രോമാൻ ഇ.ശ്രീധരൻ ജയിക്കുമെന്ന പ്രതീക്ഷയിലായിരുന്നു ബിജെപി. തുടക്കം മുതൽ ശ്രീധരനായിരുന്നു ലീഡ്. വോട്ടെണ്ണലിന്റെ ഒരു ഘട്ടത്തിൽ ഇ.ശ്രീധരൻ വിജയത്തിലേക്ക് അടുത്തിരുന്നു. എന്നാൽ അവസാനഘട്ടത്തിൽ കാര്യങ്ങൾ മാറിമറിഞ്ഞു. യുഡിഎഫ് സ്ഥാനാർഥി ഷാഫി പറമ്പിൽ ലീഡ് നില ഉയർത്തുകയായിരുന്നു. 3859 വോട്ടിനു ഷാഫി പറമ്പിൽ ബിജെപിയുടെ മോഹങ്ങൾക്ക് തിരശീലയിട്ടു.\nAlso Read: Kerala Election Results 2021 Live Updates: നേമത്തെ ശക്തനായി ശിവന്‍കുട്ടി ,ഫോട്ടോഫിനിഷില് ഷാഫി; കേരളത്തില് തണ്ടൊടിഞ്ഞ് താമര\nതൃശൂരില് സുരേഷ് ഗോപി ഏതാനും മണിക്കൂറുകള് മുന്നിട്ടുനിന്നെങ്കിലും പിന്നീട് പുറകിലായി. എൽഡിഎഫ് സ്ഥാനാർഥി പി.ബാലചന്ദ്രൻ 946 വോട്ടിനാണു ജയിച്ചത്. ആദ്യഘട്ടത്തിൽ സുരേഷ് ഗോപിക്ക് വ്യക്തമായ ലീഡുണ്ടായിരുന്നു. എന്നാൽ, അവസാന ഘട്ടമായപ്പോൾ മൂന്നാം സ്ഥാനത്തേക്ക് പിന്തളളപ്പെട്ടു. കോൺഗ്രസ് സ്ഥാനാർത്ഥി പത്മജ വേണുഗോപാലാണ് രണ്ടാം സ്ഥാനത്ത്.\nബിജെപി ഏറെ പ്രതീക്ഷ പുലർത്തിയ മഞ്ചേശ്വരത്തും കാര്യങ്ങൾ പ്രതീക്ഷിച്ചതുപോലെ നടന്നില്ല. മഞ്ചേശ്വരം, കോന്നി എന്നിങ്ങനെ രണ്ട് മണ്ഡലങ്ങളിൽ മത്സരിച്ച സംസ്ഥാന അധ്യക്ഷന് കെ.സുരേന്ദ്രന് കനത്ത പരാജയം ഏറ്റുവാങ്ങി. മഞ്ചേശ്വരത്ത് രണ്ടാം സ്ഥാനത്ത് എത്തിയപ്പോള് കോന്നിയിൽ സുരേന്ദ്രൻ മൂന്നാം സ്ഥാനത്തേക്ക് പിന്തളളപ്പെട്ടു. മഞ്ചേശ്വരത്ത് മുസ്ലിം ലീഗ് സ്ഥാനാർഥി എകെഎം അഷ്റഫിനും കോന്നിയിൽ എൽഡിഎഫിലെ കെയു ജനീഷ് കുമാറിനുമാണു വിജയം.\nകഴക്കൂട്ടത്ത് സീറ്റ് ചോദിച്ച് വാങ്ങിയ ബിജെപി സ്ഥാനാർഥി ശോഭ സുരേന്ദ്രനും പരാജയം ഏറ്റുവാങ്ങി. എൽഡിഎഫ് സ്ഥാനാർഥി കടകംപളളി സുരേന്ദ്രനായിരുന്നു ജയം.\nWeb Title: Kerala assembly election bjp did not win account closed491733


The story of Eknath Shinde | കണ്മുമ്പിൽ മകനും മകളും മുങ്ങി മരിച്ച ഷോക്കിൽ എല്ലാം വിട്ടു; മുറിവുണക്കി കൈപിടിച്ചുകയറ്റിയത് രാഷ്ട്രീയ ഗുരു ആനന്ദ് ദിഗെ; ശിവസേനയിലെ 'ഭായിക്ക്' എന്നും ഇഷ്ട ആശയം ഹിന്ദുത്വ; എൻസിപിയെയും കോൺഗ്രസിനെയും വെട്ടി ബിജെപിക്കൊപ്പം ചേരാൻ കൊതിച്ച ഏക്‌നാഥ് ഷിൻഡെയുടെ കഥ - MarunadanMalayalee.com\nകണ്മുമ്പിൽ മകനും മകളും മുങ്ങി മരിച്ച ഷോക്കിൽ എല്ലാം വിട്ടു; മുറിവുണക്കി കൈപിടിച്ചുകയറ്റിയത് രാഷ്ട്രീയ ഗുരു ആനന്ദ് ദിഗെ; ശിവസേനയിലെ 'ഭായിക്ക്' എന്നും ഇഷ്ട ആശയം ഹിന്ദുത്വ; എൻസിപിയെയും കോൺഗ്രസിനെയും വെട്ടി ബിജെപിക്കൊപ്പം ചേരാൻ കൊതിച്ച ഏക്‌നാഥ് ഷിൻഡെയുടെ കഥ\nJune 22, 202204:30 PM IST Permalink\nമുംബൈ: ഗുരു എന്ന വാക്കിന് ഇരുട്ടിനെ അകറ്റി വെളിച്ചം പകരുന്നയാൾ എന്നാണ് അർത്ഥം. ശിവസേനയിലെ വിമത നേതാവ് ഏക്‌നാഥ് ഷിൻഡെയ്ക്ക് ആ അർത്ഥത്തിൽ രാഷ്ട്രീയ ഗുരു, താനെയിലെ ജനകീയ നേതാവായിരുന്ന ആനന്ദ് ദിഗെ ആയിരുന്നു. വളരെ സൂക്ഷ്മതയോടും ശ്രദ്ധയോടും തന്റെ രാഷ്ട്രീയ ജീവിതം കരുപിടിപ്പിച്ച നേതാവാണ് ഏക്‌നാഥ് ഷിൻഡെ. ആനന്ദ് ദിഗെയുടെ രാഷ്ട്രീയ ശൈലി കടമെടുത്തു എന്നുമാത്രമല്ല, അദ്ദേഹത്തെ പോലെ തന്നെ താടിയും വളർത്തി.\nതാഴെ തട്ടിൽ നിന്ന് പടിപടിയായി വളർച്ച\nതാനെയിലെ ബിയർ ബ്രൂവറിയിലെ ജോലിയായിരുന്നു ആദ്യം. പിന്നീട് ജീവിക്കാനായി ഓട്ടോ ഓടിച്ചു. തുടർന്ന് സ്വകാര്യകമ്പനിയിൽ ജോലി എടുക്കവേയാണ് ശിവസേനയുമായി അടുക്കുന്നത്. ആനന്ദ് ദിഗെയുടെ മനസാക്ഷി സൂക്ഷിപ്പുകാരനായി സാമൂഹിക, രാഷ്ട്രീയ രംഗത്ത് ഇടം പിടിച്ചു. ഇപ്പോൾ, താക്കറെ കുടുംബം കഴിഞ്ഞാൽ ഏറ്റവും കരുത്തനായ നേതാവും. 59 കാരനായ നേതാവ് ഛഗൻ ഭുജ്ബാലിനെയും, നാരായൺ റാണെയും പോലെ ശിവസേനയിൽ പിളർപ്പുണ്ടാക്കുന്നതിൽ വിജയിച്ചിരിക്കുകയാണ്. രാജ് താക്കറെയുടെയും നാരായൺ റാണെയുടെയും കലാപത്തിന് ശേഷം സേനാ റാലികളിലേക്ക് ആളെ കൂട്ടാൻ കഴിഞ്ഞതും ഷിൻഡെയ്ക്കായിരുന്നു.\nമകനും മകളും മുങ്ങി മരിച്ച ദുരന്തത്തിൽ നിന്ന് കരകയറി...\nചെറുപ്പത്തിലെ സതാരയിലെ ജാവാലി ഗ്രാമത്തിൽനിന്നു ഏക്‌നാഥ് ഷിൻഡെ താനെയിലെത്തി. ശിവസേനയ്ക്കുവേണ്ടി തൊഴിലാളി സംഘടന രൂപീകരിച്ചാണു പൊതുപ്രവർത്തനത്തിലേക്ക് കടന്നത്. 1997-ൽ താനെ മുനിസിപ്പൽ കോർപറേഷനിലേക്കു തെരഞ്ഞെടുക്കപ്പെട്ടു. അതിന് മുമ്പ് വലിയൊരു ദുരന്തത്തിനും അദ്ദേഹം സാക്ഷ്യം വഹിച്ചു. സതാരയിൽ, ഷിൻഡെയുടെ കൺമുമ്പിൽ വച്ച് മക്കളായ ദീപേഷും ശുഭദയും മുങ്ങിമരിച്ചു. ഇതോടെ രാഷ്ട്രീയം വിടാൻ തന്നെ തീരുമാനിച്ചു. മനം മടുത്ത് എല്ലാറ്റിൽ നിന്നും അകന്നുനിന്നു. എന്നാൽ, രാഷ്ട്രീയ ഗുരുവായ ആനന്ദ് ദിഗെ പ്രോത്സാഹിപ്പിച്ചതോടെ പതിയെ ഷിൻഡെ ആ ആഘാതത്തിൽനിന്നു കരകയറി. 2001-ൽ താനെ കോർപറേഷൻ തലപ്പത്തെത്തി. അതേ വർഷം ആനന്ദ് ദിഗെ റോഡ് അപകടത്തിൽ മരിച്ചപ്പോൾ, പാർട്ടിയിലെ വിടവ് നികത്താൻ കഴിഞ്ഞുവെന്നതാണ് ഷിൻഡെയുടെ വളർച്ചയുടെ രഹസ്യം. താനെ മേഖലയിൽ ശിവസേന എന്നാൽ, ഷിൻഡെ എന്നായി. വമ്പൻ രാഷ്ട്രീയ പരിപാടികളെല്ലാം സംഘടിപ്പിക്കുന്നതും ഷിൻഡെ ആയിരുന്നു.\nസ്വന്തം പാർട്ടിക്കാരുമായി മാത്രമല്ല, മറ്റുരാഷ്ട്രീയ കക്ഷി നേതാക്കളുമായും ഉറ്റ ബന്ധം പുലർത്തുന്ന നേതാവാണ് ഷിൻഡെ. സഹപ്രവർത്തകർ അദ്ദേഹത്തെ ഭായ് എന്നാണ് സ്‌നേഹപൂർവം വിളിക്കുന്നത്. തന്റെ വളർച്ചയ്‌ക്കൊപ്പം മക്കൾ രാഷ്ട്രീയത്തിലും അദ്ദേഹം ശ്രദ്ധ വച്ചു. മകൻ ശ്രീകാന്ത് ഷിൻഡെ കല്യാണിൽ നിന്നുള്ള ലോക്സഭാ എംപിയും സഹോദരൻ പ്രകാശ് ഷിൻഡെ കൗൺസിലറുമാണ്.\nബിജെപിയുമായി ശിവസേന വഴിപിരിഞ്ഞ 2014ൽ മഹാരാഷ്ട്ര നിയമസഭയിലെ പ്രതിപക്ഷ നേതാവായി ഷിൻഡെയാണ് തെരഞ്ഞെടുക്കപ്പെട്ടത്. തുടർന്ന് മഹാ വികാസ് അഘാഡി (എംവിഎ) സർക്കാരിൽ കാബിനറ്റ് മന്ത്രിയായി നിയമിതനായെങ്കിലും തനിക്ക് വേണ്ടത്ര പരിഗണന ലഭിക്കാത്തതിൽ അസ്വസ്ഥനായിരുന്നു. താനെയിലും പരിസര പ്രദേശങ്ങളിലും അദ്ദേഹം ശിവസേനയുടെ ട്രബിൾഷൂട്ടറായാണ് അറിയപ്പെട്ടിരുന്നത്. പാർട്ടി ഒറ്റയ്ക്ക് മത്സരിച്ച് വിജയം കൊയ്ത 2017ലെ താനെ കോർപ്പറേഷൻ, ജില്ലാ പരിഷത്ത് തെരഞ്ഞെടുപ്പുകളിൽ ഷിൻഡെക്ക് പ്രധാന പങ്കുണ്ടായിരുന്നു.\n2004-ൽ എംഎ‍ൽഎയായി തെരഞ്ഞെടുക്കപ്പെട്ടതോടെ ശിവസേനയിലും പോഷകസംഘടനകളിലും ഷിൻഡെയുടെ സ്വാധീനം വർധിച്ചു.\n2005-ൽ നാരായൺ റാണെയെ ശിവസേനയിൽ നിന്നു പുറത്താക്കുകയും 2006-ൽ ബാൽ താക്കറെയുടെ അനന്തരവൻ രാജ് താക്കറെ പാർട്ടി വിട്ട് മഹാരാഷ്ട്ര നവനിർമ്മാൺ സേന രൂപീകരിക്കുകയും ചെയ്തതോടെ നേതൃത്വം ഷിൻഡെയെ കൂടുതലായി ആശ്രയിക്കാൻ തുടങ്ങി. അക്കാലത്തു രാജ്യം ഭരിച്ചിരുന്ന കോൺഗ്രസ് ഷിൻഡെയ്ക്കു കേന്ദ്രമന്ത്രിപദം വാഗ്ദാനം ചെയ്തെങ്കിലും അദ്ദേഹം ശിവസേനയിൽ ഉറച്ചുനിന്നു.\nഎന്നും ബാലസാഹേബ് താക്കറെയോട് കൂറ്\nസൂറത്തിൽ നിന്ന് വിമത എംഎൽഎമാർക്കൊപ്പം ഗുവാഹത്തിയിൽ, എത്തിയപ്പോഴും ഷിൻഡെ ആരെയും മുറിപ്പെടുത്താൻ ശ്രമിക്കുന്നില്ല. പാർട്ടി മാറുന്ന പ്രശ്‌നമില്ല. ഞങ്ങൾ ബാലസാഹേബ് താക്കറെയുടെ ഹിന്ദുത്വ പിന്തുടരും, ഇതാണ് വാക്കുകൾ. ഉദ്ധവ് താക്കറെയോടുള്ള പരിഹാസമായാണ് ഇത് വ്യാഖ്യാനിക്കപ്പെടുന്നത്. ശിവസേനയുടെ മുഖ്യനിലപാട്തറയായ ഹിന്ദുത്വയിൽ നിന്ന് ഉദ്ധവ് താക്കറെ പാർട്ടിയെ അകറ്റുന്നതായി വിമർശനങ്ങൾ ഉണ്ടായിരുന്നു. നൂപുർ ശർമയുടെ പ്രവാചക നിന്ദാ പരാമർശത്തിൽ ഉദ്ധവ് താക്കറെ മോദിക്കും ബിജെപിക്കും എതിരെ ആഞ്ഞടിച്ചിരുന്നു. എല്ലാ മതങ്ങളെയും ആദരിക്കുന്നതാണ് ശിവസേനയുടെ ഹിന്ദുത്വ എന്ന് നിർവചിക്കുകയും ചെയ്തു. ബാലസാഹേബിന്റെ കടുത്ത അനുയായിയായ ഷിൻഡെയ്ക്കും കൂട്ടർക്കും ഇത് ദഹിച്ചില്ല.\nപാർട്ടിയുടെ നടത്തിപ്പിലും, തന്നെ പോലുള്ള പഴയ ശിവസൈനികരോടും ഉള്ള പെരുമാറ്റത്തിലും, ഷിൻഡെ അസ്വസ്ഥനായിരുന്നു. നേതൃത്വത്തിൽ വന്ന തലമുറമാറ്റത്തോടെ താൻ തഴയപ്പെടുന്നു എന്ന തോന്നലായി. മന്ത്രി എന്ന നിലയിൽ മുംബൈ മെട്രോപോളിറ്റൻ റീജിയൺ ഡവലപ്‌മെന്റ് അഥോറിറ്റി ചെയർപേഴ്‌സണാണ് ഷിൻഡെ. എന്നാൽ, പരിസ്ഥിതി കാര്യ മന്ത്രി എന്ന നിലയിൽ ആദിത്യ താക്കറെ, അഥോറിറ്റി യോഗങ്ങളിൽ പങ്കെടുത്തതും ഷിൻഡെയ്ക്ക് ഇഷ്ടമായില്ല.\nമന്ത്രിമാർക്കുള്ള സുരക്ഷയിലും തന്നെ തഴഞ്ഞതായി ഷിൻഡെയ്ക്ക് തോന്നി. ഷിൻഡെയ്ക്ക് സെഡ് കാറ്റഗറി സുരക്ഷ ഉണ്ടായിരുന്നു. എന്നാൽ, ഉദ്ധവിനെയും, പവാറിനെയും പോലെ സെഡ് പ്ലസ് സുരക്ഷ വേണമെന്നായിരുന്നു അദ്ദേഹത്തിന്റെ ആഗ്രഹം. അത് കിട്ടാതെ വന്നതോടെ ഷിൻഡെ അതൃപ്തനായി. ഇത് കൂടാതെ മാതോശ്രീയിലെ പ്രവേശനത്തിന് തനിക്ക് വന്ന നിയന്ത്രണങ്ങളും ഷിൻഡെയെ അലോസരപ്പെടുത്തി. ഉദ്ധവ് താക്കറെയുമായുള്ള കൂടിക്കാഴ്ച തീർത്തും അസാധ്യമായെന്ന വിമർശനം പാർട്ടിയിലുണ്ടായിരുന്നു. ഒരു പ്രശ്‌നം വന്നാൽ, ഉദ്ധവിനെ നേരിട്ട് സമീപിക്കാൻ കഴിയാത്ത സാഹചര്യം. എൻസിപിയുടെ വാലായി ശിവസേന മാറുന്നുവെന്ന പ്രവർത്തകരുടെ വികാരം. അജിത് പവാർ മുഖ്യമന്ത്രിയെ പോലെ പെരുമാറുന്നു, പാർട്ടി അദ്ധ്യക്ഷന്റെ ജോലി സഞ്ജയ് റാവുത്ത് ഏറ്റെടുത്തു, തുടങ്ങിയ വിമർശനങ്ങളും ഉയർന്നിരുന്നു.\nമഹാവികാസ് അഘാഡി സഖ്യസർക്കാർ രൂപവത്കരിക്കാൻ എൻസിപിയോടും, കോൺഗ്രസിനോടും കൂട്ടുചേരാനുള്ള ഉദ്ധവിന്റെ തീരുമാനത്തോടും ഷിൻഡെയ്ക്ക് യോജിപ്പുണ്ടായിരുന്നില്ല. സഖ്യകക്ഷിയായ എൻസിപി ശിവസേനയുടെ ഭാവി തകർക്കുന്നുവെന്നായിരുന്നു ഷിൻഡെയുടെ വിശ്വാസം. അതുകൊണ്ടാണ് ഉദ്ധവ് ബിജെപിക്കൊപ്പം സർക്കാർ രൂപീകരിക്കണമെന്നും, താൻ പാർട്ടി വിട്ടിട്ടില്ലെന്നും സൂറത്ത് വിമാനത്താവളത്തിൽ വച്ച് ഏക്‌നാഥ് ഷിൻഡെ കഴിഞ്ഞ ദിവസം പറഞ്ഞത്. ഉദ്ധവ് അനുനയ ശ്രമം നടത്തിയപ്പോഴും, ഷിൻഡെയുടെ ഉപാധി ഇതായിരുന്നു. ശിവസേന, എൻസിപി, കോൺഗ്രസ് ബന്ധം ഉപേക്ഷിച്ച് ബിജെപിയോട് കൂട്ടുചേരണം. എന്നാൽ, ശിവസേന എന്തുകൊണ്ട് 25 വർഷത്തെ ബിജെപി സഖ്യം ഉപേക്ഷിച്ചുവെന്ന കാര്യം ഓർക്കണമെന്നായിരുന്നു ഔദ്യോഗിക നേതൃത്വത്തിന്റെ മറുപടി.


ലേഡി ലൂയിസ സ്റ്റുവാർട്ട് - വിക്കിപീഡിയ\nലേഡി ലൂയിസ സ്റ്റുവാർട്ട്\nഈ ലേഖനം ഇപ്പോൾ നിർമ്മാണ പ്രക്രിയയിലാണ്. താല്പര്യമുണ്ടെങ്കിൽ താങ്കൾക്കും ഇത് വികസിപ്പിക്കാൻ സഹായിക്കാം. ഈ ലേഖനമോ ലേഖന വിഭാഗമോ ഏതാനും ദിവസങ്ങൾക്കുള്ളിൽ എഡിറ്റ് ചെയ്യപ്പെടുന്നില്ലെങ്കിൽ, ദയവായി ഈ ഫലകം നീക്കം ചെയ്യുക.\nഈ ലേഖനം താൾ അവസാനം എഡിറ്റ് ചെയ്തിരിക്കുന്നത് Malikaveedu (talk | contribs) 15 മാസങ്ങൾക്ക് മുമ്പ്. (Purge)\nLady Louisa Stuart in 1851, at the age of ninety-three, sketch in oils by Sir George Hayter\n(1757-08-12)12 ഓഗസ്റ്റ് 1757\n4 ഓഗസ്റ്റ് 1851(1851-08-04) (പ്രായം 93)\nMary Stuart, Countess of Bute\nലേഡി ലൂയിസ സ്റ്റുവാർട്ട് (ജീവിതകാലം: ഓഗസ്റ്റ് 12, 1757 - ഓഗസ്റ്റ് 4, 1851) 18, 19 നൂറ്റാണ്ടുകൾ ജീവിച്ചിരുന്ന ഒരു ബ്രിട്ടീഷ് എഴുത്തുകാരിയായിരുന്നു. അവരുടെ ദീർഘമായ ജീവിതകാലം തൊണ്ണൂറ്റി നാലു വർഷം നീണ്ടുനിന്നിരുന്നു.\nലൂയിസ സ്റ്റുവാർട്ട്, ബ്യൂട്ടെയിലെ മൂന്നാം പ്രഭുവായിരുന്ന (ജീവിതകാലം: 1713-1792) ജോൺ സ്റ്റുവാർട്ടിൻറെ ആറു മക്കളിലൊരാളായിരുന്നു. 1757 ൽ അവരുടെ ജനനസമയത്ത് അദ്ദേഹം ഭാവി രാജാവ് ജോർജ്ജ് മൂന്നാമൻറെ അടുത്ത സുഹൃത്തായിരുന്നു. ലൂയിസയുടെ മാതാവായ മേരി സ്റ്റുവാർട്ട് (ജീവിതകാലം : 1718-1794) ബ്യൂട്ടെയിലെ പ്രഭ്വിയായിരുന്നു. പ്രഭുവിനും പ്രഭ്വിക്കുമായി മറ്റ് അഞ്ചു കുട്ടികൾകൂടിയുണ്ടായിരുന്നു. ബ്യൂട്ടെ സ്കോട്ടിഷ് ആയിരുന്നുവെങ്കിലും അദ്ദേഹം തൻറ ജീവിതകാലത്തെ മുഖ്യഭാഗം ബെർക്ലി സ്ക്വയറിലെ ബൃഹത്തായ ലണ്ടൻ ഭവനത്തിലായിരുന്നു ചെലവഴിച്ചിരുന്നത്. 1762 ൽ അദ്ദേഹം ബെഡ്ഫോർഡ്ഷെയറിലെ ലൂട്ടൺ ഹൂ എസ്റ്റേറ്റ് വിലയ്ക്കു വാങ്ങി. 1760-ൽ ജോർജ് മൂന്നാമൻ സിംഹാസനാരോഹണം ചെയ്യുകയും 1762-ൽ അദ്ദേഹത്തിന്റെ ആത്മസുഹൃത്ത് ബ്യൂട്ട് പ്രഭു പ്രധാനമന്ത്രിയായി നിയമിതനാകുകയും ചെയ്തു.\n↑ Graham, Harry, [Jocelyn Henry C. Graham], A Group of Scottish Women (New York, Duffield & Co., 1908) Chapter XVIII online at Lady Louisa Stuart (1757–1851) at electricscotland.com (accessed 20 February 2008)\n"https://ml.wikipedia.org/w/index.php?title=ലേഡി_ലൂയിസ_സ്റ്റുവാർട്ട്&oldid=3071321" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 07:36, 8 ഫെബ്രുവരി 2019.


കൃഷി ആനന്ദം ആദായം, എഴുതിയത് ടി അജീഷ് , വിഷയം കൃഷി , ISBN 9789389649680, Published by Manorama Books ::: കേരളാ ബുക്ക് സ്റ്റോർ\nകൃഷി ആനന്ദം ആദായം\nISBN : 9789389649680\nBook Name in English : Krishi Aanandam Aadaayam\n0 സെന്റ് സ്ഥലത്തുനിന്ന് 50,000 രൂപയുടെ വരുമാനമോ? അതും കൃഷിയിൽനിന്ന് സംശയം ഒട്ടേറെയുണ്ടാകും. പരമ്പരാഗതരീതിയിലുള്ള കൃഷിയാണു പിൻതുടരുന്നതെങ്കിൽ ഈ ചേദ്യത്തിനുത്തരം ഇല്ല എന്നായിരിക്കും. എന്നാൽ, 10 സെന്റ് സ്ഥലവും കൃത്യമായി ഉപയേഗപ്പെടുത്തി, കൃഷിരീതിയിലെ പുതിയ ആശയങ്ങൾ ഉൾക്കൊള്ളാൻ തയാറാണെങ്കിൽ ഒരു സീസണിൽ 50,000 മതൽ ഒരു ലക്ഷം രൂപ വരെ വരുമാനം കണ്ടെത്താൻ സാധിക്കും. കൃഷിഭൂമിയുടെ മനസ്സറിഞ്ഞ്, കൃത്യമായ വരുമാനം കണ്ടെത്തുന്ന എത്രയോപേർ നമുക്കിടയിലുണ്ട്. അവരുടെ ഫാമുകളിലൂ‍ടെയുള്ള യാത്രയുടെ ഫലമാണ് ഈ പുസ്തകം.\nWrite Your Review about കൃഷി ആനന്ദം ആദായം


Emalayalee.com - നിഴല് (ചെറുകഥ: തോമസ് കളത്തൂര്)\nതുരുമ്പിച്ച വലിയ ഇരുമ്പു വാതില് അല്പം തുറന്നു കിടക്കുന്നു. മ്ലാനത ഉറഞ്ഞു കിടക്കുന്ന ആ സ്ഥലത്തേക്ക് കാലെടുത്തുവെച്ചപ്പോള് ശരീരമാകെ തണുപ്പനുഭവപ്പെട്ടു. ഓര്‍മ്മകളെ മുഴുവനായി വീണ്ടും അടര്‍ത്തിയെടുത്ത്, സ്വയം വേദനിപ്പിയ്ക്കാനുള്ള പുറപ്പാട്. നീണ്ട ഇരുപതുവര്‍ഷങ്ങള്.....മനസ്സിന്റെ മുള്‍മെത്തയില് കൊണ്ടുനടന്ന ഓര്‍മ്മകള്.....കാലത്തിന്റെ മാറാല പൊതിയാതിരിയ്ക്കാന്, മനഃപൂര്‍വ്വമുള്ള ഒരു ശ്രമമായിരുന്നു ഈ യാത്ര. ആ ഉണങ്ങാത്ത മുറിവുകളെ തട്ടി, തഴുകി വേദനിപ്പിക്കുന്നതില് സുഖം കണ്ടെത്തി.\nസുഹൃത്തുക്കളും ബന്ധുക്കളും തുടരെതുടരെ നിര്‍ബന്ധിച്ചു, ശ്രമിച്ചു, മനസ്സിളകിയില്ലാ. പാറപോലെ ഉറച്ചുനിന്നു.....സ്‌നേഹിച്ച പെണ്ണിനെ.....പ്രതിബന്ധങ്ങളെ അതിജീവിച്ച്, വിവാഹം കഴിച്ചു. നിര്‍വൃതിയുടേയും സന്തുഷ്ടിയുടേയും ദിനങ്ങള് നീണ്ടുനിന്നില്ല. ഒരു നിസ്സാരപനി.....അവളെ തന്നില് നിന്ന് തട്ടിതെറിപ്പിച്ചു.....ഇവിടേയ്ക്ക്.....മരണം നിഴല് വിരിച്ചു നില്ക്കുന്ന ഈ ശ്മശാനത്തിലേക്ക്.....പൂനിലാവും വാനമ്പാടികളും എന്നെ വഞ്ചിക്കുകയായിരുന്നു എന്ന് അന്ന് മനസ്സില് കുറിച്ചു. ഞങ്ങളുടെ സന്തോഷത്തില് പുഞ്ചിരിതൂകി നിന്ന പൂക്കള് പരിഹസിച്ചു ചിരിക്കുകയായിരുന്നെന്ന്......എല്ലാറ്റിനോടും വെറുപ്പു തോന്നി. സ്ഥലംമാറ്റ ഉത്തരവു കിട്ടിയപ്പോള് ആദ്യം ഒരു ഞെട്ടലാണനുഭവപ്പെട്ടത്. തനിക്കതാവശ്യമാണെന്ന സുഹൃത്തുക്കളുടെ ഉപദേശത്തോട് ഒടുവില് യോജിച്ചു. എന്നാല് ദൂരത്തിന്, മനസ്സിനെ സ്വാധീനിക്കാന് കഴിഞ്ഞില്ല എങ്കിലും പഴയ സ്ഥലത്തേക്കുള്ള തിരികെപോക്കിനെ ആത്മാവിന്റെ ഏതോ നിഗൂഢത സ്വാഗതം ചെയ്തു.\nവര്‍ഷങ്ങള്‍ക്കുശേഷം ഈ ശ്മശാനഭൂവിനെ ലക്ഷ്യമാക്കി തീവണ്ടി കയറി. കിതയ്ക്കുന്ന തീവണ്ടിക്കൊത്ത് മനസ്സും കിതച്ചോടുകയായിരുന്നു. കുതിച്ചും കിതച്ചുമുള്ള തന്റെ യാത്രയും അവസാനിക്കുന്നത് അവളുറങ്ങുന്ന ഈ ശ്മശാനത്ത് തന്നെ ആകണമെന്നാഗ്രഹിച്ചു.\nശ്മശാനത്തിന്റെ തുരുമ്പിച്ച വാതിലുകള്‍ക്കിടയില് കൂടി അകത്തു കടന്നു. മരവിച്ച നിശ്ശബ്ദത തളംകെട്ടി നില്‍ക്കുന്നു. പടികളിറങ്ങി, കബറിടങ്ങള്‍ക്കിടയിലൂടെയുള്ള നീണ്ട വഴികളിലൂടെ നടന്നു. നൂറുകണക്കിന് കുഴിമാടങ്ങള്, പലതിന്റേയും മാറില്, വാടിയ പുഷ്പങ്ങളും കത്തിക്കറുത്ത മെഴുകുതിരികളും കാണാം. ഉരുകി ഒലിച്ച വെളുപ്പില്, കറുപ്പിന്റെ തുള്ളികള് പറ്റിപ്പിടിച്ചിരിക്കുന്നു. ദുഃഖിതരുടെ ഇടറുന്ന കാലടികള് പതിഞ്ഞ, കണ്ണുനീര് നനച്ച ഭൂമി.....അവരുടെ ആഗ്രഹങ്ങളുടേയും കണക്കുകൂട്ടലുകളുടേയും തെറ്റിയ അക്കങ്ങള്‍പോലെ, കറുപ്പും വെളുപ്പുമുള്ള കരിങ്കല് കഷണങ്ങള് കല്ലറകള്‍ക്ക് ചുറ്റും വിരിച്ചിരിക്കുന്നു.\nപിന്നില് നിന്നൊരു മൃദുസ്വരം ചിന്തയില് നിന്നുണര്‍ത്തി. സ്വന്തം ലോകത്തെ ഏകാന്തചിന്തകളില് നിന്നുണര്‍ത്തിയ ഈര്‍ഷയോടെ തിരിഞ്ഞുനോക്കി. ""തനിയെ ഉള്ളില് കടക്കാന് ഭയന്നു നിന്നപ്പോഴാണ് താങ്കളെ കണ്ടത്.'' ""എന്തിനേ ഭയന്നു'' എന്ന് ചോദിക്കണമെന്ന് തോന്നി. ""മരിച്ചവരെയാണെങ്കില് പിന്നെന്തിനിങ്ങോട്ടു വന്നു?'' തന്റെ സാമീപ്യത്തില് ഭയം മാറാന്, തന്നോട് വിശ്വാസം തോന്നാന് മുന്‍പരിചയമൊന്നുമില്ലല്ലോ. ഈ ചോദ്യങ്ങളെല്ലാം വീണ്ടുമൊരു തിരിഞ്ഞുനോട്ടത്തില് നിക്ഷേപിച്ചു മൗനിയായി. അവള് സംസാരം തുടരാനൊള്ള ഭാവമായിരുന്നു, എന്റെ ഏകാന്തതയ്ക്ക് ഭംഗം വരുത്തിയേ അടങ്ങൂ എന്ന ശാഠ്യം പോലെ. ""എന്റെ പേര് കമലൂ.'' മറുപടി പറയാതെ ആ പരിചയപ്പെടുത്തല് ശ്രമത്തെ പരാജയപ്പെടുത്തി. എങ്കിലും, ഭയത്തിന്റെ നിഴല് മാഞ്ഞുപോയിട്ടില്ലാത്ത കുസൃതി നിറഞ്ഞ കണ്ണുകളെ ശ്രദ്ധിക്കാതിരിക്കാന് കഴിഞ്ഞില്ല.\nപത്മയുടെ രൂപംപോലെ, ശാലീനമായ പ്രകൃതി മനസ്സില് ആഞ്ഞുകോറിയുണ്ടാക്കിയ പത്മയുടെ രൂപത്തിനു മുന്നിലൂടെ ഈ രൂപവും ഒന്നു മിന്നി മറഞ്ഞതുപോലെ....""ഭയപ്പെടേണ്ട. നടന്നോളൂ,'' നിര്‍വികാരതയുടെ മുഴക്കംപോലെ ഉള്ളില് നിന്നറിയാതെ പുറത്തുവന്നു. ഉച്ചച്ചൂട് ഏറ്റുവാങ്ങിയ കരിങ്കല് കല്ലറകളില് നിന്ന്, പൊള്ളുന്ന കാറ്റും മിക്കവാറും വിടവാങ്ങിയിരുന്നു. വടക്കേ കോണിലെ വാകമരത്തില് കൂടുകെട്ടിയിരുന്ന പക്ഷികളുടെ കലപിലയും ഇളകിപറക്കലും ശ്മാശാന നിശ്ശബ്ദതയ്ക്ക് ഭംഗം വരുത്തി. എന്നാല് മതിലില് ഇറുകെ പിടിച്ചു വളര്‍ന്ന ബോഗന് വില്ലയ്ക്ക് ഭംഗി വര്‍ദ്ധിച്ചിരിക്കുന്നു.\n""ദോ! അവിടെയാണ് എന്റെ ആളിനെ അടക്കിയിരിക്കുന്നത്.'' വിരല്‍ചൂണ്ടി നില്ക്കുന്ന അവളുടെ രൂപത്തിന് ഒരു കൊച്ചുകുട്ടിയുടെ ഭാവമായിരുന്നു. ആ മൃദുശബ്ദവും ലാഘവത്വവും ആരേയും ആകര്‍ഷിയ്ക്കും. ""എന്റെ ആള്'' ആരായിരിയ്ക്കും? അച്ഛനാകുമോ.....സുഹൃത്തുക്കളോ....ബന്ധുക്കളോ......? ആരെങ്കിലുമാകട്ടെ, ചിലപ്പോള് ഭര്‍ത്താവാകാം.....എന്റെ ആളെന്ന പ്രയോഗം അതുകൊണ്ടാകാം....മനസ്സ് വഴുതിപ്പോകുന്നു......എങ്കില്.....നമ്മള് തുല്യദുഃഖിതരാണെന്ന ചിന്തയ്ക്ക് ഒരു ഇളംതെന്നലിന്റെ കുളിര്‍മ്മ തോന്നി. കമലുവിനെ വീണ്ടും ശ്രദ്ധയോടെ വീക്ഷിച്ചു. അവള് രൂപത്തില്, ഭാവത്തില്.....പത്മയെ ആവാഹിക്കുന്നതായി തോന്നി. അവള് നടന്നു നീങ്ങുകയായിരുന്നു. എന്നാല്.....\nപത്മയുടെ കുഴിമാടത്തിനരികെ എത്ര സമയം ഇരുന്നു എന്നറിയില്ല. വിവാഹത്തിനു മുമ്പും പിമ്പുമുള്ള, സുഖമുള്ള രംഗങ്ങള് തിരശ്ശീലയിലൂടെ എന്നപോലെ മനസ്സിലൂടെ കടന്നുപോയി. ഇടയ്ക്കിടെ രൂപങ്ങള്‍ക്കിടയില് കമലുവും മുഖം കാണിച്ചു മറഞ്ഞു. സമയം പോയതറിഞ്ഞില്ല. നിഴലുകള്‍ക്ക് ശക്തി കൂടിവന്നു. പക്ഷികള് "കലപിലകള്' നിറുത്തി. പത്മയുടെ ആത്മാവും ഏതോ പക്ഷിക്കൂട്ടില് അമര്‍ന്നിരുന്ന് എന്നെ നോക്കി കുറുകുന്നുണ്ടാവുമോ? അതോ ഈ നിഴലുകള്‍ക്കിടയില് മറ്റൊരു നിഴലായ് ഒളിഞ്ഞിരിപ്പുണ്ടോ?......മനസ് കാടു കയറുകയാണ്. ഒഴിഞ്ഞ മനസ്സിലും ഇളകുന്ന ചിന്തയിലും ഏതോ നഷ്ടദുഃഖം, മുങ്ങിയും പൊങ്ങിയും നീന്തി നടക്കുന്നു. ""പോവിണില്ലേ?'' ശ്മശാനത്തില് ചുറ്റി നടന്ന്, തിരികെ എത്തിയ കമലുവിന്റെ ചോദ്യം കേട്ട് ഞെട്ടിയുണര്‍ന്നു. ആ ശബ്ദത്തില് അധികാരത്തിന്റെ സ്വരം അനുഭവപ്പെട്ടോ? സ്വയം മനസ്സിനോടു ചോദിച്ചു. അനേക വര്‍ഷങ്ങള്‍ക്കു ശേഷം തന്റെ വ്യക്തിപരമായ കാര്യങ്ങളില് ഒരു സ്ത്രീ കൈകടത്തുന്നു. എങ്കിലും കുളിര്‍മ്മയുള്ള ഒരനുഭൂതി. ഉത്തരം പറയാതെ എഴുന്നേറ്റ് ഒപ്പം നടന്നു. അവള് എന്തൊക്കെയോ സംസാരിച്ചുകൊണ്ടിരുന്നു. ഒന്നും ശ്രദ്ധിക്കാന് കഴിഞ്ഞില്ല. നടപ്പ് സാവധാനത്തിലായത് അറിഞ്ഞില്ല. സ്വന്തം മനസ്സ് തന്നെ അനുസരിക്കാതെ, തന്നെ പിന്നിലാക്കി മുന്നോട്ടോടുന്നതുപോലെ.\n""കാലിന് കുഴപ്പം വല്ലതും പറ്റിയോ? ഒന്ന് വേഗം വരൂന്നേ..!'' തിരിഞ്ഞുനിന്നുള്ള അവളുടെ കുസൃതി ചോദ്യം, വീണ്ടും ചിന്തയില് നിന്നുണര്‍ത്തി. കാലുകള് വലിച്ചുവെച്ച് അവള്‍ക്കൊപ്പമെത്തി. നിഷ്കളങ്കതയും നര്‍മ്മഭാവവും ഒന്നിച്ചിണങ്ങിയ ആ ചിരിയുടെ അലമാലകളോട് അരിശം തോന്നിയില്ല. പകരം മറ്റെന്തോ വികാരമായിരുന്നു. ""തന്നെ കരുതാന്....അന്വേഷിയ്ക്കാന്....ഒപ്പം നടക്കാന്....ആവശ്യപ്പെടാതെ ഒരാളെത്തിയിരിക്കുന്നു,'' എന്ന ചിന്തയ്ക്ക് തേന്‍തുള്ളിയുടെ രുചിയും മുല്ലപ്പൂവിന്റെ മണവുമുണ്ടായിരുന്നു. നടക്കുന്ന വഴിയില് അവള് സംസാരിച്ചുകൊണ്ടേയിരുന്നു. അവള് നൂറുനൂറു വിഷയങ്ങളെ സ്പര്‍ശിച്ച്, ഒടുവില് "കല'യിലെത്തിചേര്‍ന്നു. പിറ്റേന്ന് "ടൗണ്‍ഹാളില്' നടക്കാനിരിക്കുന്ന പുസ്തകപ്രസാധനത്തെപ്പറ്റി വലിയൊരു വിവരണം നല്കി. എന്റെ സുഹൃത്താണ് കഥാകൃത്തെന്നു പറഞ്ഞപ്പോള് അവള് തുള്ളിച്ചാടി. എന്റെ സുഹൃദ് വലയത്തെപ്പറ്റി കേട്ട് സ്വയം മറന്ന് സന്തോഷിക്കുന്ന അവളുടെ മനോവികാരങ്ങളുടെ അര്‍ത്ഥം പരതി എന്റെ മനസ്സും ഉഴറി, ഒരു വര്‍ണ്ണപ്പൊലിമയുടെ പീലിവിടര്‍ത്തി വിശ്രമിച്ചു.\nപടികള് അമര്‍ത്തി ചവുട്ടിക്കയറി. പിന്നില് തുരുമ്പിച്ച ഇരുമ്പുവാതില് കോണ്‍ക്രീറ്റിട്ട തറയില് ഉരുണ്ടു മാറിയപ്പോള്, അര്‍ത്ഥഗര്‍ഭമായ ഒരിരുത്തി മൂളലിന്റെ ശബ്ദമുണ്ടായി. സെമിത്തേരിയുടെ മുന്നില് നിന്ന് യാത്രപറയുമ്പോള് പിറ്റേന്ന് ടൗണ്‍ഹാളില് വെച്ച് വീണ്ടും കാണാം എന്ന് മനസ്സുകള് ശബ്ദമില്ലാതെ ഉടമ്പടി ചെയ്തു.\nആ രാത്രി തള്ളിനീക്കിയതെങ്ങനെ എന്നറിയില്ല. ദുഃഖം ഉറഞ്ഞു കിടന്ന ജീവിതത്തില് വാനമ്പാടികളെ ഉണര്‍ത്താന് കമലുവിനു കഴിഞ്ഞു. വൈകുന്നേരത്തെ പുസ്തപ്രസാധന പരിപാടിയ്ക്ക് പോകാനുള്ള ഒരുക്കം രാവിലെ തന്നെ ആരംഭിച്ചു. വരുമെന്നോ, കാണാമെന്നോ, വാക്കുകളാല് അന്യോന്യം പറഞ്ഞില്ലല്ലോ...അവള് വരാതിരിക്കുമോ?.....നടുക്കുന്ന ആ ചിന്തയെ അതിജീവിയ്ക്കാന് ബദ്ധപ്പാടു തോന്നിയില്ല. മനസ്സിന്റെ മണിമുറ്റത്ത് മുല്ലപ്പൂക്കള് വിടര്‍ത്തിയിട്ട് അവള് വരാതിരിക്കുമോ, ഒരിക്കലുമില്ല. സ്വയം സമാധാനിക്കാന് ശ്രമിച്ചു.\nസുഹൃത്തിന്റെ നിര്‍ബന്ധപ്രകാരം മുന്‍പന്തിയില് തന്നെ ഇരിക്കേണ്ടി വന്നതിനാല്, പിമ്പിലുള്ള സദസ്യര്‍ക്കിടയില് കമലുവിനെ പരതി നടക്കാന് കണ്ണുകള്‍ക്ക് കഴിഞ്ഞില്ല. അവിടെ നടന്ന പ്രസംഗങ്ങള്‍ക്കോ ചടങ്ങിനോ മനസ്സിലേക്ക് എത്തിനോക്കാന് കഴിഞ്ഞില്ല. വികാരം വിവേകത്തെ കീഴ്‌പ്പെടുത്താതെ, തീരുംവരെ പിടിച്ചുനിന്നു. സദസ്യര് വെളിയിലേക്കിറങ്ങുന്ന തിരക്കിനു "മുമ്പില്' എങ്ങനെ എങ്കിലും എത്തിപ്പിടിയ്ക്കാന് കഴിഞ്ഞാല് എന്നാഗ്രഹിച്ചു. മുന്നോട്ടുള്ള കൂടിക്കാഴ്ചകളും അന്വേഷണങ്ങളും എല്ലാം ഇന്ന് ഇവിടുന്ന് ആരംഭിയ്ക്കാന് തീരുമാനിച്ചുറച്ചിരുന്നു. അതിനു വേണ്ടിയുള്ള ഈ പുനഃസമാഗമം...ഒരു ആതിര കുളിരിന്റെ അനുഭവം....മനസ്സ്.....പുതിയ ഉത്സവങ്ങള്‍ക്ക് കൊടിയേറ്റവും പഴയ കൊട്ടാരങ്ങള്‍ക്ക് അലങ്കാരങ്ങളും എഴുന്നള്ളത്തിന് ആനയും അമ്പാരിയും....അങ്ങനെ എല്ലാ ഒരുക്കങ്ങളും ആരംഭിച്ചു കഴിഞ്ഞിരുന്നു. ഈ തിരക്കില് തന്നെ കാണാന് പറ്റാതെ കമലു ദുഃഖത്തോടെ മടങ്ങിയാല്...ജീവിതം പെട്ടെന്ന് വഴിമുട്ടിപോകുന്നതുപോലെ.\nഉന്തിതള്ളി ഒരു വിധത്തില് ഹാളിനു പുറത്തു കടന്നു. ഉദ്വേഗത്തില് ഓടി നടന്നു. പത്മയുടെ ഭാവസാദൃശ്യമുള്ള കമലുവിനു വേണ്ടി. പൂര്‍വ്വസുഹൃത്തുക്കളെ പലരേയും കണ്ടതായി നടിച്ചില്ല. ""കമലൂ'' എന്ന് ഉറക്കെ വിളിച്ചുകൊണ്ട് നെട്ടോട്ടം നടത്തിയാലോ? നിഴലുകള് മറയ്ക്കാത്തിടത്ത് ഒറ്റയ്ക്കു മാറി നിന്നു, തന്നേയും കാണാം, തനിയ്ക്കും കാണാവുന്നിടത്ത്. വെളിച്ചങ്ങളെ നിഴലുകള് കടന്നാക്രമണം ആരംഭിച്ചു. അവിടവിടെ കത്തിനിന്ന ""നിയോണ്'' ദീപങ്ങള് ഇരുട്ടിനോട് മല്ലിട്ട് ജയിക്കാനാവാതെ അരണ്ടവെളിച്ചം പരത്തി നിന്നു. മനുഷ്യരുടെ ചെറുകൂട്ടങ്ങള് അന്യോന്യം നിഴലുകളില് ചവുട്ടി നിന്ന് ഇരുട്ടിന് സൗഹൃദം നല്കി. എന്നേയും വിഴുങ്ങിക്കളയാന് ഇരുട്ട് നിഴലിനെ അയച്ചു.\nഒരു ഉണക്കവൃക്ഷത്തിന് നിഴലില് മറ്റൊരു നിഴലായ് മാറിയ എന്റെ അരികിലേക്ക് ഒരു കൊള്ളിമീന് പോലെ അവള് കടന്നുവന്നു. ആശയറ്റ മനസ്സ്, ഇതിനോടകം ശരീരത്തെ തളര്‍ത്തിയിരുന്നു. മത്താപ്പൂകത്തിച്ച ആ പുഞ്ചിരി എന്റെ കാഴ്ചശക്തിയെ ഒരു നിമിഷത്തേക്ക് മരവിപ്പിച്ചു. അവള് ക്രമേണ എന്റെ കണ്ണുകളിലൂടെ....മസ്തിഷ്കത്തിലൂടെ ഹൃദയത്തിനുള്ളിലേയ്ക്കാഴ്ന്നിറങ്ങി....രക്തധമനികളിലൂടെ സഞ്ചരിച്ചു. കൈകാലുകള് ഉറഞ്ഞുപോയി. അവള് എന്തുടുത്തിരുന്നു...തലമുടി എങ്ങനെ ""പുട്ട്അപ്പ്'' ചെയ്തിരുന്നു....ആഭരണങ്ങള് ധരിച്ചിരുന്നോ....എന്തിനു കണ്ണുകുളിര്‍ക്കേ ഒന്നു കാണാന്‍കൂടി കഴിഞ്ഞില്ല. മുന്നില് ഒരുനിമിഷം കത്തിനിന്നശേഷം, കമലു തിടുക്കത്തോടെ തന്റെ നിഴലില് നിന്ന് മുന്നിലേക്ക് വലിച്ചു മാറ്റി നിറുത്തിയ ഒരു സുന്ദരനായ ചെറുപ്പക്കാരന്റെ നിഴലിലേക്ക് അപ്രത്യക്ഷയായി. ആ നിഴലില് നിന്ന് ഒരശരീരി കേട്ടു....ഇടിവെട്ടും കൂരിരുട്ടും പേമാരിയും വേനലും എല്ലാം ആ അശരീരിയില് മിന്നിമറഞ്ഞു. ""ഇതാണെന്റെ ഭര്‍ത്താവ്.'' അവളുടെ നിഴല് മറ്റു നിഴലുകള്‍ക്കിടയിലൂടെ ഇരുട്ടിലേക്ക് മറഞ്ഞുപോയി. മനസ്സ് ഒരു അഗ്നിപര്‍വ്വതം കണക്കെ പുകഞ്ഞുനിന്നു.\nഒരു യന്ത്രം കണക്കെ സൗഹൃദപരിചയപ്പെടല് കര്‍മ്മം നടന്നു. "അശ്വമേധം' നടത്തുന്ന ചക്രവര്‍ത്തിയുടെ മുമ്പില് പരാജിതനായി, യാഗാശ്വവും സാമ്രാജ്യവും നഷ്ടപ്പെട്ട് ബന്ധനസ്ഥനായ കുറ്റവാളിയുടെ സ്ഥാനത്തു നില്ക്കുന്ന എന്നോടുതന്നെ പകയും അവജ്ഞയും തോന്നി. കണിക്കൊന്ന പൂത്തതുപോലുള്ള പെണ്ണിനെ മനസ്സിനുള്ളില് ഒളിപ്പിച്ചുവെച്ചിരിക്കുന്നു. മത്താപ്പൂ പുഞ്ചിരി, മാറാതെ സ്വപ്നത്തിലും ഓര്‍മ്മയിലും ഭാവനയിലുമെല്ലാം തങ്ങിനില്ക്കുകയാണ്. ഒരു കൊച്ചുകുട്ടിയെപ്പോലെ ആംഗ്യചേഷ്ടകളോടെയുള്ള സംഭാഷണത്തിന്റെ അലമുറകള് മനസ്സിലോ മസ്തിഷ്കത്തിലോ പ്രതിദ്ധ്വനിക്കുന്നു. അശ്വമേധജേതാവായ ചക്രവര്‍ത്തി, എപ്പോള്, എങ്ങനെ അപ്രത്യക്ഷനായി എന്നറിയില്ല.\nഒരു കല്‍പ്രതിമയുടെ ഭാവത്തില് നിന്ന് പുറത്തുകടന്നപ്പോള് അവിടേയും ഇവിടേയും മാത്രമായി നിഴലുകള് നീങ്ങുന്നുണ്ടായിരുന്നു. ഇരുട്ട് കൂടുതല് ഘനീഭവിച്ചു. നീയോണ് വിളക്കുകള് പലതും അണഞ്ഞിരുന്നു. കരിന്തിരി കത്തിയ വിളക്കിന് തിരിയില് പറ്റിപ്പിടിച്ചു നില്ക്കുന്ന തീയുടെ കണികകള് പോലെ ആകാശത്തില് അവിടേയും ഇവിടേയുമായി നക്ഷത്രങ്ങള് കണ്‍ചിമ്മി. ഒരു മന്തുകാലനെപ്പോലെ, കാല് വലിച്ചുവെച്ചു നടന്നു,....കട്ടപിടിയ്ക്കുന്ന ഇരുട്ടിലേയ്ക്ക്. മങ്ങിയ എന്റെ നിഴലിന്റെ രൂപം നഷ്ടപ്പെട്ട്, ഞാന് ഇരുട്ടില് അലിഞ്ഞുചേരുകയാണ്.....മത്താപ്പൂവും കണിക്കൊന്നയുമില്ലാത്ത ഇരുട്ടിലേക്ക്.


‘ഞാൻ പ്രണയത്തിലാണ്, എനിക്കു വേണ്ടി അദ്ദേഹം ജോലിയും കരിയറും ത്യജിച്ചു’- വെളിപ്പെടുത്തലുമായി അമല പോൾ\nചൊവ്വ, 16 ജൂലൈ 2019 (17:06 IST)\n‘ആടൈ’യുടെ റിലീസ് കാത്തിരിക്കുന്ന ആരാധകരെ ഞെട്ടിച്ച് പ്രണയത്തെക്കുറിച്ച് മനസ് തുറന്ന് നടി അമല പോള്. ആര്‍ക്കും അറിയാത്ത കാര്യമാണ്. ഞാന് ഒരു റിലേഷനിലാണ്. തനിക്കൊപ്പം സമയം ചെലവഴിക്കാന് വേണ്ടി സ്വന്തം ജോലിയും കരിയറും എല്ലാം ത്യജിച്ചയാളാണ് അദ്ദേഹമെന്നും ഒരു മാധ്യമത്തിന് നല്‍കിയ അഭിമുഖത്തില് അമല പറഞ്ഞു.\n“സിനിമയുമായി അദ്ദേഹത്തിന് ബന്ധമില്ലെങ്കിലും സിനിമ തിരഞ്ഞെടുക്കുമ്പോള് അദ്ദേഹവുമായി ചര്‍ച്ച ചെയ്യാറുണ്ട്. ‘ആടൈ’ എന്ന ചിത്രത്തില് അഭിനയിക്കാന് അവസരം ലഭിച്ചപ്പോള് ആദ്യം പറഞ്ഞത് അദ്ദേഹത്തോടായിരുന്നു. തന്റെ മറ്റു സിനിമകളും അദ്ദേഹവുമായി ചര്‍ച്ച ചെയ്യാറുണ്ട്”.\n“ആടൈ’യില് അഭിനയിക്കുന്ന കര്യത്തില് അദ്ദേഹത്തിന്റെ അഭിപ്രായം കേള്‍ക്കാന് ആകാംക്ഷയുണ്ടായിരുന്നു. ‘ഈ സിനിമ ചെയ്യുകയാണെങ്കില് കഥാപാത്രമാകാന് നീ ശരിക്കും സ്വയം പ്രാപ്തയാകണം. ശാരീരികമായും മാനസികമായും തയാറെടുത്ത് സിനിമയുമായി മുന്നോട്ടു പോകുക’- എന്നായിരുന്നു അദ്ദേഹത്തിന്റെ മറുപടി”\n“ഞാന് ഒരു സിനിമയെ നോക്കിക്കാണുന്ന രീതിക്കും അദ്ദേഹത്തോടാണ് കടപ്പെട്ടിരിക്കുന്നത്. എന്നെ പുകഴ്‌ത്തുന്നവര് മാത്രമായിരുന്നു കൂടെ ഉണ്ടായിരുന്നത്. എന്നാല് അദ്ദേഹം എന്നെ പുകഴ്ത്തുന്ന ആളല്ല, കുറവുകളും പോരായ്മകളും ചൂണ്ടിക്കാണിക്കാറുണ്ട്. എനിക്ക് ഒരു മൂന്നാം കണ്ണ് തുറന്ന് തന്നത് അദ്ദേഹമാണ്” - എന്നും അമല പറഞ്ഞു.\nഎന്നെ ഞെട്ടിച്ച വ്യക്തിയും എന്റെ ജീവിതത്തിലെ സത്യവും അദ്ദേഹം. എനിക്ക് എന്നെത്തന്നെ കണ്ടെത്താന് സഹായിച്ചത് അദ്ദേഹമാണ്. എന്റെ പാഷന് അറിഞ്ഞ് പിന്തുണച്ച് കൂടെ നില്‍ക്കുന്ന ആളാണ് അദ്ദേഹമെന്നും അമല വ്യക്തമാക്കി.\nരശ്മികയോട് ബ്രേക്കപ്പിനെക്കുറിച്ച് ചോദിച്ച് മാധ്യമപ്രവർത്തകൻ; വായടപ്പിച്ച് വിജയ് ദേവരകൊണ്ട\nയൂണിവേഴ്‌സിറ്റി കോളേജ് ആക്രമണം; എസ്എഫ്ഐയെ തള്ളി മുഖ്യമന്ത്രി; അന്വേഷണത്തിൽ ലാഘവത്വമില്ല\nഡേറ്റിംഗിന് താൽപ്പര്യം ഉണ്ടോ? - വിജയ് ദേവരകൊണ്ടയോട് സനുഷ !\nഅടുത്ത ലേഖനം ഷൈലോക്ക് ഒരു യുദ്ധചിത്രം ! ഒരുവശത്ത് മമ്മൂട്ടി, മറുവശത്ത് രാജ്കിരണ് !


'കൊവിഡിനെതിരെ വാക്‌സിന് വന്നേക്കില്ല'; നിര്‍ണ്ണായക വിവരങ്ങള് പങ്കിട്ട് ലോകാരോഗ്യ സംഘടന പ്രതിനിധി | who envoy says that may be researchers cant develop vaccine for covid 19\n'കൊവിഡിനെതിരെ വാക്‌സിന് വന്നേക്കില്ല'; നിര്‍ണ്ണായക വിവരങ്ങള് പങ്കിട്ട് ലോകാരോഗ്യ സംഘടന പ്രതിനിധി\nUK, First Published 7, May 2020, 8:34 PM\n'''ഒരുപക്ഷേ എല്ലാവര്‍ഷവും കൃത്യമായ സീസണില് കൊറോണ വൈറസ് എത്തിയേക്കാം. ഇതുമൂലം ആളുകള് മരിക്കുകയും ചെയ്‌തേക്കാം. നമ്മളിപ്പോള് കടന്നുപോകുന്ന തരത്തിലുള്ള ലോക്ഡൗണുകള് പതിവുകളുടെ ഭാഗവുമായി മാറിയേക്കാം. ഇത്തരത്തില് ഏറെക്കാലം നിലനിന്നേക്കാവുന്ന ഒരു പ്രശ്‌നമായി കൊറോണയെ കാണുകയും അതിനെ കൈകാര്യം ചെയ്യാന് നമ്മള് പ്രാപ്തരാവുകയും ആണ് വേണ്ടത്...''\nലോകത്തെയൊട്ടാതെ മരവിപ്പിലാഴ്ത്തിക്കൊണ്ട് കൊറോണ വൈറസ് എന്ന രോഗകാരി വ്യാപനം തുടരുമ്പോള് നമ്മളില് ആകെ അവശേഷിക്കുന്ന ആശ്വാസം ഇതിനെതിരെ വാക്‌സിന് നിര്‍മ്മിക്കപ്പെടും എന്നതാണ്. ഇതിന് വേണ്ടിയുള്ള പ്രയത്‌നത്തിലാണ് ഓരോ രാജ്യങ്ങളിലേയും ഗവേഷകര്. എന്നാല് ഈ ശുഭാപ്തിവിശ്വാസത്തിന് മേല് കനത്ത പ്രഹരമേല്‍പ്പിച്ചുകൊണ്ട് രംഗത്തെത്തിയിരിക്കുകയാണ് ലോകാരോഗ്യ സംഘടനാപ്രതിനിധിയായ ഡോ. ഡേവിഡ് നബാരോ.\nകൊവിഡ് 19നെതിരെ ഒരുപക്ഷേ വാക്‌സിന് കണ്ടെത്താന് കഴിഞ്ഞേക്കില്ലെന്നാണ് ഇദ്ദേഹം സൂചിപ്പിക്കുന്നത്. ലോകത്ത് ഇന്ന് നിലനില്‍ക്കുന്ന പല വൈറസുകള്‍ക്കുമെതിരെ വാക്‌സിന് കണ്ടെത്താന് കഴിഞ്ഞിട്ടില്ലെന്നും ഈ അവസ്ഥ കൊറോണയുടെ കാര്യത്തിലും സംഭവിച്ചേക്കുമെന്നുമാണ് അദ്ദേഹം വിശദമാക്കുന്നത്.\n'കൊവിഡിനെതിരെ വാക്‌സിന് നിര്‍മ്മിക്കപ്പെടും എന്ന പരിപൂര്‍ണ്ണ വിശ്വാസം നമ്മള് വച്ചുപുലര്‍ത്തുന്നതില് അര്‍ത്ഥമില്ല. അഥവാ അത്തരത്തിലൊരു വാക്‌സിന് കണ്ടെത്തപ്പെട്ടാലും അത്, ഫലപ്രദമാണെന്ന് സ്ഥിരീകരിക്കുന്നതിന് വേണ്ടി നടത്തുന്ന തുടര് പരിശോധനകളിലെല്ലാം വിജയിക്കണമെന്നില്ല...'- ഡോ.ഡോവിഡ് നബാരോ പറയുന്നു.\nഅതേസമയം കൊവിഡിനെ പിടിച്ചുനിര്‍ത്തുന്നതിനോ ചെറുക്കുന്നതിനോ പല ചികിത്സാരീതികള് ഉരുത്തിരിഞ്ഞുവന്നേക്കാമെന്നും എന്നാല് അതൊന്നും വാക്‌സിന് സമം ആകില്ലെന്നും അദ്ദേഹം ഓര്‍മ്മിപ്പിക്കുന്നു.\n(ഡോ. ഡേവിഡ് നബാരോ...)\n'ഒരുപക്ഷേ എല്ലാവര്‍ഷവും കൃത്യമായ സീസണില് കൊറോണ വൈറസ് എത്തിയേക്കാം. ഇതുമൂലം ആളുകള് മരിക്കുകയും ചെയ്‌തേക്കാം. നമ്മളിപ്പോള് കടന്നുപോകുന്ന തരത്തിലുള്ള ലോക്ഡൗണുകള് പതിവുകളുടെ ഭാഗവുമായി മാറിയേക്കാം. ഇത്തരത്തില് ഏറെക്കാലം നിലനിന്നേക്കാവുന്ന ഒരു പ്രശ്‌നമായി കൊറോണയെ കാണുകയും അതിനെ കൈകാര്യം ചെയ്യാന് നമ്മള് പ്രാപ്തരാവുകയും ആണ് വേണ്ടത്. നമ്മുടെ സാമൂഹികജീവിതം- സാമ്പത്തികാവസ്ഥ എന്നിവയെല്ലാം ഈ ഭീഷണിക്കിടെയും സുരക്ഷിതമാക്കിനിര്‍ത്താന് നമുക്ക് കഴിയണം...'- ഡോ. ഡേവിഡ് നബാരോ പറയുന്നു.\nകൊറോണ വൈറസുമായി ഏറെ സാമ്യതയുള്ള ചില വൈറസുകള്‍ക്ക് ഇതുവരേയും വാക്‌സിന് കണ്ടെത്താനായിട്ടില്ലെന്ന വസ്തുത അദ്ദേഹം എടുത്തുകാണിക്കുന്നുണ്ട്.\n'ഗവേഷകരെല്ലാം തീര്‍ച്ചയായും ശുഭാപ്തിവിശ്വാസത്തില് തന്നെയാണ്. 18 മാസത്തിനുള്ളിലോ അത് കഴിഞ്ഞ് വൈകാതെയോ വാക്‌സിന് കണ്ടെത്തപ്പെടും എന്നാണ് ഗവേഷകലോകം അറിയിക്കുന്നത്. നല്ലത് തന്നെ. എന്നാല് പൂര്‍ണ്ണമായി ഇതില് വിശ്വാസമര്‍പ്പിച്ച് തുടരുന്നതിന് പകരം നമ്മള് ചില പ്ലാനുകള് ആവിഷ്‌കരിക്കുന്നതാണ് ഏറ്റവും ഉത്തമം. പ്ലാന്-എ, പ്ലാന്-ബി എന്ന തരത്തില് രണ്ട് തരം പദ്ധതികള് ഇപ്പോള് നമുക്ക് മുന്നില്‍ക്കാണാം...'- ഡോ.ഡേവിഡ് നബാരോയുടെ വാക്കുകള്.\nപ്ലാന്-എയും പ്ലാന് ബിയും...\nവാക്‌സിന് കണ്ടെത്തപ്പെടും എന്ന വിശ്വാസത്തിലൂന്നിയാണ് പ്ലാന്-എ രൂപീകരിക്കേണ്ടത്. തീര്‍ത്തും ശുഭകരമായ കാര്യമായിരിക്കും വാക്‌സിന് കണ്ടെത്തപ്പെടുന്നത്. എന്നാല് ഇപ്പോഴത്തെ നില വച്ച് പ്ലാന്-ബിയ്ക്ക് വലിയ പ്രാധാന്യമുണ്ടെന്നാണ് ഡോ.ഡേവിഡ് നബാരോ ഉള്‍പ്പെടെ ചില പ്രമുഖര് ചൂണ്ടിക്കാട്ടുന്നത്.\nഎച്ച്‌ഐവി എന്ന വൈറസിനെതിരെ വാക്‌സിന് കണ്ടുപിടുക്കുമെന്ന് പറഞ്ഞ് ഗവേഷകലോകം ചിലവഴിച്ചത് പതിറ്റാണ്ടുകളാണ്. ഡെങ്കുവിന്റെ കാര്യം നോക്കൂ, ഇപ്പോഴും അതിന് മരുന്ന് നിശ്ചയിക്കാനായിട്ടില്ല. ഇത്തരം വസ്തുതകളെല്ലാം മുന്നില് നില്‍ക്കെ നമ്മുടെ സാഹചര്യങ്ങളെ കൊവിഡുമായി പൊരുത്തപ്പെടുത്തിയെടുക്കലാണ് പ്രധാനം. അതായിരിക്കണം പ്ലാന്-ബിയുടെ സത്തയെന്ന് ഇവര് ചൂണ്ടിക്കാട്ടുന്നു.\nനിലവില് കൊവിഡിനെതിരെ നമ്മള് പ്രയോഗിക്കുന്ന മരുന്നുകള്, സമൂഹികമായ പ്രതിരോധമാര്‍ഗങ്ങള് എന്നിവയെല്ലാം വിപുലപ്പെടുത്തിക്കൊണ്ടുള്ള പദ്ധതിയാകണം പ്ലാന്-ബി. അതില് തീര്‍ച്ചയായും നമ്മുടെ ജീവിതസാഹചര്യങ്ങളും ചര്യകളുമെല്ലാം പാടെ മാറുന്ന അവസ്ഥയുണ്ടായേക്കാം. എന്നാല് അതിനോട് നമ്മള് സഹകരിക്കേണ്ടതായി വരും. ആരോഗ്യമേഖലയും മറ്റ് സംവിധാനങ്ങളുമെല്ലാം ഇതിന് സജ്ജമാകേണ്ടതുണ്ടാകും.\n'കൊറോണയ്‌ക്കെതിരെ വാക്‌സിന് കണ്ടെത്തപ്പെടില്ല എന്നല്ല വാദം. മറിച്ച് അതിനുള്ള സാധ്യതകള് കൂടി വ്യക്തമാക്കുകയാണ്. വാക്‌സിന് കണ്ടെത്താനായാല് അത് അത്ഭുതം. ഭാഗ്യം- എന്ന് കരുതാം. അല്ലാത്ത അവസ്ഥയുണ്ടായാല് അതിനെയും മറികടക്കാന് നമുക്കാകണമല്ലോ...'- ഡോ. ഡേവിഡ് നബാരോ കൂട്ടിച്ചേര്‍ക്കുന്നു.\nAlso Read:- കൊവിഡ്; സാമൂഹിക അകലം എത്രകാലത്തേക്ക്? വാക്സിൻ കണ്ടെത്തിയില്ലെങ്കിൽ 2022 വരെയെന്ന് ഗവേഷകർ...\nലോകാരോഗ്യ സംഘടനാ സ്ഥാനപതി മാത്രമല്ല, ലണ്ടനിലെ 'ഇംപീരിയല് കോളേജി'ല് ഗ്ലോബല് ഹെല്‍ത്ത് പ്രൊഫസര് കൂടിയാണ് ഡോ. ഡേവിഡ് നബാരോ. നിരവധി പഠനങ്ങള്‍ക്കും ഗവേഷണങ്ങള്‍ക്കും ചുക്കാന് പിടിച്ച വ്യക്തി കൂടിയാണ് ഇദ്ദേഹം.\nLast Updated 8, May 2020, 8:34 AM


ജർമ്മൻ കപ്പിൽ നിന്നും ഡോർട്ട്മുണ്ട് പുറത്ത്, ക്ലാസ്സിക്കോയിൽ ബയേണിന് ജയം - Fanport - Sports News Malayalam\nMonday, Mar 30, 2020 10:02 PM\nHome Football German Cup ജർമ്മൻ കപ്പിൽ നിന്നും ഡോർട്ട്മുണ്ട് പുറത്ത്, ക്ലാസ്സിക്കോയിൽ ബയേണിന് ജയം\nജർമ്മൻ കപ്പിൽ നിന്നും ഡോർട്ട്മുണ്ട് പുറത്ത്, ക്ലാസ്സിക്കോയിൽ ബയേണിന് ജയം\nജർമ്മൻ ക്ലാസിക്കോയിൽ ബയേൺ മ്യൂണിക്കിന് ജയം. ഒന്നിനെതിരെ രണ്ടു ഗോളുകൾക്കാണ് ബയേൺ ബൊറൂസിയ ഡോർട്ട്മുണ്ടിനെ പരാജയപ്പെടുത്തിയത്. ഈ പരാജയത്തോടു കൂടി നിലവിലെ ചാമ്പ്യന്മാരായ ഡോർട്ട്മുണ്ട് ജർമ്മൻ കപ്പിൽ നിന്നും പുറത്തതായി. പീറ്റർ സ്റ്റോജെറിന്റെ കീഴിൽ ഡോർട്ട്മുണ്ടിന്റെ ആദ്യ ജർമൻ കപ്പ് പരാജയമാണിത്. ബയേണിന് വേണ്ടി ബോട്ടെങ്ങും മുള്ളറും ഗോളടിച്ചു. ബ്ലാക്ക് ആൻഡ് യെല്ലോസിന്റെ ആശ്വാസ ഗോൾ യെർമലങ്കോ നേടി.\nസ്റ്റാർ സ്ട്രൈക്കെർ ഒബാമയാങ് ഇല്ലാതെയാണ് അലയൻസ് അറീനയിൽ ബൊറൂസിയ ഡോർട്ട്മുണ്ട് ദേർ ക്ലാസ്സിക്കറിനായിറങ്ങിയത്. ഒബാമയങ്ങിന്റെ അഭാവത്തിൽ പുളിസിക്കും യെർമലങ്കോയും ഒറ്റയാൾ പോരാട്ടങ്ങൾ നടത്തിയെങ്കിലും ആദ്യം സ്‌കോർ ചെയ്തത് ബയേണായിരുന്നു. ജെറോം ബോട്ടെങ്ങിന്റെ തകർപ്പൻ ഹെഡ്ഡാറാണ് ബവേറിയന്മാർക്ക് ലീഡ് സമ്മാനിച്ചത്. ഹാമിഷ് റോഡ്രിഗസിന്റെ ഹെഡ്ഡ് ചെയ്ത സുലേയ്ക്ക് ലക്ഷ്യം കാണാൻ ആയില്ല . പോസ്റ്റിൽ തട്ടിയ പന്ത് റീബൗണ്ടിൽ ബോട്ടെങ്ങിന്റെ ഹെഡ്ഡർ ഡോർട്ട്മുണ്ടിന്റെ വല ചലിപ്പിച്ചപ്പോൾ നോക്കി നിൽക്കാനേ ഗോൾ കീപ്പർ ബുർക്കിക്ക് സാധിച്ചുള്ളൂ.\nആക്രമിച്ച് കളിച്ചിട്ടും ലക്ഷ്യം കാണാതെയായപ്പോൾ ആക്രമണത്തിലെക്കൂന്നാൻ ബർട്രയ്ക്ക് പകരം ദാഹൂദിനെ സ്റ്റോജെർ ഇറക്കി. എന്നാൽ അലാബയുടെ പിഴവിലൂടെ ലഭിച്ച അവസരം മുതലെടുക്കാൻ യർമാലങ്കോയ്ക്ക് സാധിച്ചില്ല. ഗോൾ ലൈനിനു തൊട്ടടുത്ത് നിന്നും ത്വലബാ പന്ത് ക്ലിയർ ചെയ്തു. എന്നാൽ തോമസ് മുള്ളറിലൂടെ 40 ആം മിനുട്ടിൽ ബയേൺ ലീഡുയർത്തി. തോമസ് മുള്ളർ ഗോളടിക്കുന്ന 16 ആം ജർമ്മൻ കപ്പ് മത്സരമാണിത്. ആദ്യ പകുതി ബയേണിന് രണ്ട് ഗോൾ ലീഡ് നൽകിക്കൊണ്ട് അവസാനിച്ചു.\nരണ്ടാം പകുതിയിൽ ഡോർട്ട്മുണ്ട് ആക്രമിച്ചാണ് കളിച്ചത്. എന്നാൽ ലക്ഷ്യം കാണാൻ ഏറെ കാത്തിരിക്കേണ്ടി വന്നു . 77 ആം മിനുട്ടിലാണ് ആന്ദ്രേ യെർമലങ്കോയിലൂടെ ബൊറൂസിയ ഡോർട്ട്മുണ്ട് ആദ്യ ഗോൾ നേടുന്നത്. ഷിൻജി കഗാവ ചിപ്പ് ചെയ്ത് നൽകിയ പന്ത് യെർമലങ്കോ ഗോളാക്കി മാറ്റുകയായിരുന്നു. 90 ആം മിനുട്ടിൽ സമനില നേടാൻ പകരക്കാരനായി ഇറങ്ങിയ ഐസക്കിന് നല്ലൊരു അവസരം ലഭിച്ചെങ്കിലും ലക്ഷ്യം കണ്ടില്ല.\nPrevious articleആന്റണി ഉജ ചൈനീസ് സൂപ്പർ ലീഗ് വിട്ട് ബുണ്ടസ് ലീഗയിൽ തിരിച്ചെത്തി\nNext articleകാരബാവോ കപ്പ് : മാഞ്ചസ്റ്റർ യൂണൈറ്റഡ് പുറത്ത്, ചെൽസി സെമിയിൽ


എനിക്ക് മഞ്ജുവിനെ മാത്രം ബോധിപ്പിച്ചാൽ മതി, മറ്റാരും എന്റെ മുന്നിലില്ല; തുറന്ന് പറഞ്ഞ് കുഞ്ചാക്കോ ബോബൻ | Webdunia Malayalam\nദിലീപ് - കാവ്യ താരവിവാഹം കഴിഞ്ഞപ്പോൾ ആ പേരും പറഞ്ഞ് കുറേ ചീത്തവിളികൾ കേട്ടയാളാണ് നടൻ കുഞ്ചാക്കോ ബോബൻ. ദമ്പതികൾക്ക് ആശംസകൾ നേർന്ന് ആരാധകരും സിനിമാപ്രവർത്തകരും എത്തിയിരുന്നു. സോഷ്യൽ മീഡിയ കൂടുതലും പിന്തുണച്ചത് മഞ്ജു വാര്യരെ ആയിരുന്നു. ഇക്കൂട്ടത്തിൽ കുഞ്ചാക്കോയും ഒരു പോസ്റ്റിട്ടു. കാവ്യയ്ക്കും ദിലീപിനും ആശംസകൾ നേർന്നു കൊണ്ട്. എന്നാൽ, അതോടെ വെട്ടിലായത് ചാക്കോച്ചനാണ്.\nമഞ്ജുചേച്ചിയുടെ കണ്ണുനീര് വീണ് നനഞ്ഞ ജീവിതത്തിന് മനസ്സറിഞ്ഞ് ആശംസകള് നേരാന് നിങ്ങള്‍ക്കെങ്ങനെ കഴിയുന്നു എന്നാണ് ചാക്കോച്ചനോട് ആരാധകർ ചോദിച്ചത്. മനസ്സറിഞ്ഞ് മംഗളം നേരാന് നിങ്ങള്‍ക്കു കഴിയുമെങ്കിലും കേരളത്തിലെ അമ്മമാര്‍ക്കും സഹേദരിമാര്‍ക്കും കഴിയില്ല എന്ന തരത്തിലും കമന്റുകൾ പ്രവഹിച്ചു. ഇതോടെ സംഭവത്തിൽ വിശദീകരണവുമായി താരം നേരിട്ട് രംഗത്തെത്തിയിരിക്കുകയാണ്.\nകുഞ്ചാക്കോ ബോബന്റെ വാക്കുകളിലൂടെ:\nഎന്റെ വാക്കുകൾ തെറ്റായി എടുത്തതിൽ എനിക്ക് ദുഃഖമുണ്ട്. ചിലർ ഞാൻ പറഞ്ഞതിനെ തെറ്റിദ്ധാരണയോടെ ആണ് സമീപിച്ചത്. കാവ്യയും മഞ്ജുവും ദിലീപും എനിക്ക് ഏറ്റവും വേണ്ടപ്പെട്ടവരാണ്. എനിക്ക് മാത്രമല്ല, എന്റെ കുടുംബത്തിനും അത് അങ്ങനെ തന്നെയാണ്. ഒരു തിരിച്ച് വരവ് നടത്തി മഞ്ജു വന്നപ്പോൾ അതിനുള്ള എല്ലാ പിന്തുണയും നൽകി ഞാൻ അവരോടൊപ്പം നിന്നു. അത് മഞ്ജുവിനും അറിയാം. മഞ്ജുവിനെ ഒഴിച്ച് മറ്റൊരാളെയും ഞാൻ എന്താണ് എഴുതിയത് എന്ന കാര്യത്തിൽ ബോധിപ്പിക്കേണ്ടതില്ല.\nഅഭിപ്രായങ്ങൾ പറയാനും എന്തെങ്കിലും എഴുതാനും എല്ലാവർക്കും കഴിയും. അതെളുപ്പവുമാണ്. എന്നാൽ അങ്ങനെ ചെയ്യുമ്പോൾ അതിൽ ഒരു മര്യാദ വേണം. വർഷങ്ങളായി എനിക്ക് കാവ്യയെ അറിയാം. അവൾ എനിക്ക് ഒരു സഹോദരിയും നല്ല സുഹൃത്തുമാണ്. അതുകൊണ്ട് തന്നെ ഒരു നല്ല ജീവിതത്തിനായി ഞാൻ ആശംസകൾ നേർന്നു. എന്നാൽ, ഒരിക്കൽ പോലും ഞാൻ അവരുടെ സ്വകാര്യ ജീവിതത്തിലേക്ക് കൈകടത്തിയിട്ടില്ല. വ്യക്തിപരമായ കാര്യങ്ങളിൽ ഒന്നിലും ഇടപെട്ടിട്ടുമില്ല.\nകുഞ്ചാക്കോ ബോബൻ Kavya Madhavan


ലൈഫ്; ആദ്യ പ്രീഫാബ് ഭവനസമുച്ചയത്തിന് മുഖ്യമന്ത്രി തറക്കല്ലിട്ടു - Janayugom Online\nലൈഫ്; ആദ്യ പ്രീഫാബ് ഭവനസമുച്ചയത്തിന് മുഖ്യമന്ത്രി തറക്കല്ലിട്ടു\nലൈഫ് ഭവനപദ്ധതിയിൽ പ്രീഫാബ് സാങ്കേതികവിദ്യയിൽ നിർമിക്കുന്ന സംസ്ഥാനത്തെ ആദ്യ ഭവനസമുച്ചയത്തിന് കടമ്പൂർ പനോന്നേരിയിൽ മുഖ്യമന്ത്രി പിണറായി വിജയൻ തറക്കല്ലിട്ടു. സംസ്ഥാനത്ത് ഭൂരഹിതരായി കണ്ടെത്തിയ കുടുംബങ്ങൾക്ക് വീട് ഒരുക്കുന്നതിനാണ് പാർപ്പിട സമുച്ചയങ്ങൾ നിർമിക്കുന്നത്. ആധുനിക നിർമാണ സാങ്കേതികവിദ്യയായ പ്രീഫാബ് രീതി ഉപയോഗിച്ചുള്ള നിർമാണത്തിന് ഇതോടെ സംസ്ഥാനത്ത് തുടക്കം കുറിക്കുകയാണെന്ന് മുഖ്യമന്ത്രി പറഞ്ഞു. കെട്ടിട നിർമാണങ്ങൾക്ക് ഈ സാങ്കേതിക വിദ്യ വ്യാപകമായി ഉപയോഗപ്പെടുത്താനാണ് സർക്കാർ ആലോചിക്കുന്നത്. നിർമാണരംഗത്ത് കുതിച്ചു ചാട്ടത്തിന് ഇത് വഴി തെളിക്കുമെന്നും മുഖ്യമന്ത്രി പറഞ്ഞു.\nവ്യവസായ വകുപ്പ് മന്ത്രി ഇ പി ജയരാജൻ അധ്യക്ഷത വഹിച്ചു. ലൈഫ് മിഷൻ സിഇഒ യു വി ജോസ് റിപ്പോർട്ട് അവതരിപ്പിച്ചു. ജില്ലാ പഞ്ചായത്ത് പ്രസിഡണ്ട് കെ വി സുമേഷ്, ജില്ലാ കലക്ടർ ടിവി സുഭാഷ് തുടങ്ങിയവര് പ്രസംഗിച്ചു. ഭവനസമുച്ചയം ഈ വർഷം ജൂലൈ 31നകം നിർമാണം പൂർത്തിയാക്കി ഗുണഭോക്താക്കൾക്ക് കൈമാറുമെന്ന് ലൈഫ് മിഷൻ സിഇഒ യു വി ജോസ് അറിയിച്ചു. ലൈഫ് ഭവനപദ്ധതിയുടെ ഭാഗമായുള്ള ഭവന സമുച്ചയങ്ങൾ അങ്കമാലിയിലും അടിമാലിയിലും ഇതിനകം പൂർത്തീകരിച്ചിട്ടുണ്ട്. തൃശൂരിൽ 180 യൂണിറ്റുകൾ ഉൾപ്പെടുന്ന ഭവനസമുച്ചയം മെയ് മാസത്തോടെ പൂർത്തിയാകും.\nപ്രീഫാബ് സാങ്കേതികവിദ്യയിൽ 10 ഭവനസമുച്ചയങ്ങളാണ് നിർമിക്കുക. ഇവയിൽ ആദ്യത്തേതാണ് കടമ്പൂരിലേത്. 23000 ചതുരശ്ര അടിയിൽ 44 യൂണിറ്റുകളുള്ള ഭവനസമുച്ചയത്തിനാണ് തറക്കല്ലിട്ടത്. ഇത് പൂർത്തിയാവുന്നതോടെ എല്ലാവർക്കും വീട് ലഭ്യമാവുന്ന ആദ്യ പഞ്ചായത്തായി കടമ്പൂർ ഗ്രാമപഞ്ചായത്ത് മാറും. പ്രളയം ഉൾപ്പെടെയുള്ള പ്രകൃതിക്ഷോഭങ്ങളെ അതിജീവിക്കാൻ പര്യാപ്തമായ സാങ്കേതികവിദ്യയിലാണ് ഇവ നിർമിക്കുന്നത്. ഇന്ന് ലോകത്ത് നിലവിലുള്ള പത്തോളം പ്രീഫാബ് ടെക്നോളജിയിൽ കേരളത്തിലെ ഭൂപ്രകൃതിക്കും കാലാവസ്ഥയ്ക്കും ഏറ്റവും അനുയോജ്യമെന്ന് മദ്രാസ് ഐഐടി സംഘം കണ്ടെത്തിയ സാങ്കേതികവിദ്യയാണ് ഇവിടെ ഉപയോഗിക്കുന്നത്. രാജ്യത്തെ ഏറ്റവും മികച്ച നിർമാണ കമ്പനികളിലൊന്നായ ഹൈദരാബാദ് ആസ്ഥാനമായ പെന്നാർ ഇൻഡസ്ട്രീസാണ് ഫ്ലാറ്റ് സമുച്ചയത്തിന്റെ നിർമ്മാണ ചുമതല ഏറ്റെടുത്തിരിക്കുന്നത്.\nകൊറോണ പടരുന്നു; ലോകരാജ്യങ്ങൾ ഭീതിയിൽ\nസിംഗപ്പൂര് യാത്ര ഒഴിവാക്കണമെന്ന് കേന്ദ്ര സര്‍ക്കാർ\nകെയുഡബ്ല്യുജെ സംസ്ഥാന പ്രസിഡന്റ് കെ പി റെജിയുടെ ഭാര്യ ആഷ ശിവരാമൻ നിര്യാതയായി


jabal akhal and ruman fruit\nസമുദ്ര നിരപ്പില് നിന്നും 3000 മീറ്റര് ഉയരത്തില് ഇരുമ്പുപോലെ ഉറപ്പുള്ള പാറക്കൂട്ടങ്ങള് നിറഞ്ഞ മലയെ ജബല് അഖല് (പച്ചമല) എന്ന് വിളിക്കുന്നതിന്റെ അര്‍ഥ ശൂന്യതയായിരുന്നു മലമ്പാതകള് ആയാസപ്പെട്ടു കയറുന്ന ഫോര് വീലറിലിരിക്കുമ്പോള് മനസു നിറയെ. മസ്‌കത്തില് നിന്നും 100 കിലോ മീറ്റര് സലാല റോഡില് സഞ്ചരിക്കുമ്പോള് ‘നിസ്‌വ’യെന്ന ചെറു പട്ടണത്തിലെത്താം. നിസ്‌വയിലെത്തുന്നതിനു തൊട്ടു മുമ്പായുള്ള ഇന്റര്‍ചേഞ്ചിനടുത്ത് നിന്ന് വലത്തോട്ട് തിരിഞ്ഞ് പോകുന്ന വഴിയാണ് ‘ജബല് അഖല്’ എന്ന ഒമാനിലെ പ്രസിദ്ധമായ വിനോദസഞ്ചാര കേന്ദ്രത്തിലേക്ക് എത്തുന്നത്. മലയടിവാരത്തിലെ ചെക്ക് പോയിന്റ് നിന്ന് 35 കിലോമീറ്റര് മല കയറി വേണം ഇവിടെയെത്താന്. അവധിയാഘോഷങ്ങള് ‘തീ പിടിച്ച’ മരുഭൂമിയില് എങ്ങനെയാവണമെന്ന് സന്ദേഹിക്കുന്നവര്‍ക്ക് പ്രകൃതിയുടെ തണുപ്പും ദൈവത്തിന്റെ കരവിരുതില് വിരിഞ്ഞ മനോഹര കാഴ്ചയുമാണ് ‘പച്ചമല’ നിഗൂഢമായി ഒളിച്ചു വെച്ചിരിക്കുന്നത്.\nചെക്ക് പോയിന്റില് നിന്ന് മല കയറാന് ഫോര്‍വീല് ഡ്രൈവ് വാഹനങ്ങള്‍ക്ക് മാത്രമേ അനുമതിയുള്ളൂ. ഇവിടെ ഫോര്‍വീല് ഡ്രൈവുകള് വാടകക്ക് ലഭിക്കും. കുത്തനെയുള്ള കയറ്റവും വളവുകളുമാണ് ജബല് അഖല്‍റിലേക്കുള്ള മലമ്പാതയെ വന്യമാക്കുന്നത്. നിരവധി മലകള്‍ക്കിടയിലൂടെ തീര്‍ത്ത പാതകളുടെ ജോലികള് ഇപ്പോഴും പുരോഗമിക്കുകയാണ്. ചുരം റോഡിലെ വ്യൂ പോയിന്റുകളില് നിന്ന് താഴെയുള്ള ഗ്രാമങ്ങളുടെ ഭംഗി നുകരാം. മലകയറും തോറും 40 ഡിഗ്രിയില് നിന്ന് താപനില താഴ്ന്നു വരുന്നതു കാണാം. ഒരു മണിക്കൂറോളം നീണ്ട യാത്ര എത്തിച്ചത് നിരവധി മലകള്‍ക്കു നടുവിലെ ഒരു ചെറു ഗ്രാമത്തിലേക്കാണ്. ഒരു പെട്രോള് പമ്പും നാലോ അഞ്ചോ കടകളും സര്‍ക്കാര് കാര്യാലയങ്ങളും പോലീസ് സ്‌റ്റേഷനും മറ്റുമുള്ള ചെറിയൊരു അങ്ങാടി പിന്നിട്ടപ്പോള് നാലു വശത്തേക്കും റോഡുകള് ഇറക്കമിറങ്ങുകയായി.\nസമയം ഉച്ചക്ക് 12.00. താപനില 25 ഡിഗ്രി സെല്‍ഷ്യസ്. ഒമാന് റോയല് പോലീസ് സേനയുടെയും ഒമാന് ടി വിയുടെയും മറ്റും തന്ത്രപ്രധാന കേന്ദ്രങ്ങള് പിന്നിട്ട് കുന്നിറങ്ങി ചെന്നത് ‘അല് ഖീസ്’ എന്ന ഗ്രാമത്തിലേക്കാണ്. നാഗരികതയുടെ കടന്നുകയറ്റങ്ങള് കോണ്‍ക്രീറ്റ് ഭവനങ്ങളില് മാത്രമൊതുങ്ങുന്ന വശ്യസുന്ദരമായ ഗ്രാമം. വീടുകളില് നിന്ന് പുറത്തേക്ക് തള്ളി നില്‍ക്കുന്ന മരക്കൊമ്പുകളില് കായ്ച്ചുനില്‍ക്കുന്ന ചുവന്ന പഴവര്‍ഗങ്ങള് കണ്ടപ്പോള് നാവില് കൊതിക്കുന്ന തിരയിളക്കം തുടങ്ങി. ഗ്രാമ കവാടത്തില് വാഹനമൊതുക്കി ക്യാമറയും തൂക്കി ഞങ്ങള് നടന്നു തുടങ്ങി. സന്ദര്‍ശകര് പാലിക്കേണ്ട മാര്‍ഗ നിര്‍ദേശങ്ങള് ബോര്‍ഡില് എഴുതിവെച്ചിട്ടുണ്ട്. ഒമാനിലെ സാധാരണ കര്‍ഷകര് താമസിക്കുന്ന ചെറിയ ചെറിയ നിരവധി ഗ്രാമങ്ങളാണ് ജബല് അഖ്ദറിലുള്ളത്. അല് ഗൈല്, അല് അഖാര്, ശറീജ തുടങ്ങിയ ഇടങ്ങളിലെല്ലാം മലഞ്ചെരുവിലെ കൃഷിയിടങ്ങള് സജീവമാണ്.\nതുറന്നു കിടക്കുന്ന വഴിയിലൂടെ മുന്നോട്ടു നീങ്ങവേ ഇരുവശങ്ങളിലും കമ്പിവേലികള് തുളച്ച് പുറത്ത് ചാടാന് വെമ്പി നില്‍ക്കുന്ന റുമ്മാന് (അനാര്) പഴങ്ങളാണ് എതിരേറ്റത്. മരുഭൂമിയിലെ ഏറ്റവും നയനാനന്ദകരമായ കാഴ്ച എക്കാലവും മരുപ്പച്ചകള് തന്നെ ആയിരുന്നുവല്ലോ? തുടുത്തു പഴുത്തു നില്‍ക്കുന്ന റുമ്മാന് പഴങ്ങള് നിറഞ്ഞ വലിയൊരു തോട്ടത്തിലേക്കുള്ള പാതയായിരുന്നു അത്. തുറന്നു കിടക്കുന്ന കുഞ്ഞു വാതിലിലൂടെ അകത്തു പ്രവേശിച്ചതും മരുഭൂമിയിലാണീ ലോകമെന്നും വിശ്വസിക്കുക പ്രയാസകരമായിരുന്നു. അറബ് ചരിത്രത്താളുകളിലെവിടെയോ വായിച്ച റുമ്മാന് തോപ്പും ‘അബു സയ്യാദു’മെല്ലാം ഓര്‍മയില് തെളിഞ്ഞു. തട്ടുകളായി തിരിച്ച കൃഷിയിടത്തില് റുമ്മാനിനു പുറമെ, അക്കിപ്പഴം, മുന്തിരി, പ്രത്യേകതരം പഴം എന്നിവയെല്ലാം കാണാം. ആക്രാന്തം മൂത്തപ്പോള് വഴിയില് കണ്ട ഒമാനിയോട് തിരക്കി. ‘ഈ തോട്ടം ആരുതേടാണെന്ന്?’ ഉടമസ്ഥന് സ്ഥലത്തില്ലെന്നറിഞ്ഞത് നിരാശക്കിടയാക്കിയെങ്കിലും വീണു കിടക്കുന്ന പഴങ്ങള് പെറുക്കി ഭക്ഷിക്കാന് തുടങ്ങി. പക്ഷെ, അതിനു വേണ്ടത്ര രുചി പോരായിരുന്നു.\nചെറിയൊരു കൈത്തോട്ടില് നിന്നും ശക്തമായി നീരൊഴുക്കു കണ്ടു. പിന്നെ അതിന്റെ ഉറവിടം തേടി തോട്ടത്തിലൂടെ മുകളിലേക്കു നടന്നു. എങ്ങും റുമ്മാന് പഴങ്ങള് ഞങ്ങളെ നോക്കി ചിരിച്ചു. ഒരിടത്ത് രണ്ട് ഒമാനി യുവതികള് തോട്ടില് നിന്ന് വസ്ത്രങ്ങള് അലക്കുന്നത് എന്റെ സ്വന്തം നാടിനെ ഓര്‍മിപ്പിച്ചു. അവര് കാണിച്ചു തന്ന വഴിയിലൂടെ വീണ്ടും കുന്നു കയറി എത്തിയത് ഒരു ജലശേഖരണിക്കരികത്താണ്. ബംഗാളിയായ മുഹമ്മദ് ഞങ്ങള്‍ക്ക് ഈ പ്രദേശത്തെ കുറിച്ചു പറഞ്ഞു തന്നു. മലക്കപ്പുറമുള്ള ‘ഫലജ്’ (നീര്‍ചോല) യില് നിന്നാണ് വെള്ളം പമ്പു ചെയ്യുന്ന്ത്. സെപ്തംബര്, ഒക്‌ടോബര് മാസത്തിലാണത്രെ റുമ്മാന് പാകമാകുന്നത്. ഇത്തവണ വേണ്ടത്ര മഴ ലഭിക്കാത്തതിനാല് ഫലങ്ങള് പൊട്ടിപ്പിളര്‍ന്നു കേടായി വീഴുന്നുണ്ട്. വെറുതെയല്ല നേരത്തെ കഴിച്ചതിനൊരു ചവര്‍പ്പ് രുചി. മുഹമ്മദ് ഏകദേശം പാകമായ റുമ്മാന് പഴങ്ങള് ഞങ്ങള്‍ക്ക് തന്നു. വര്‍ഷങ്ങളായി ഇവിടത്തെ തോട്ടക്കാരനാണിദ്ദേഹം. നട്ടുച്ചയോ വെയിലോ ഒന്നും ഏശാതെ കുന്നിറങ്ങി വരുമ്പോള് മുന്നില് മനോഹരമായൊരു പള്ളി കണ്ടു. പഴയകാല പ്രൗഢി വിളിച്ചറിയിക്കുന്ന കല്ലുകളില് തീര്‍ത്ത പള്ളി. പ്രാര്‍ഥന കഴിഞ്ഞ് അവിടെ വിശ്രമിക്കാനിരുന്നപ്പോള് സുഖ ശീതളമായ നിദ്ര മാടിവിളിക്കാന് തുടങ്ങിയതോടെ ഇറങ്ങി നടന്നു. വിശപ്പു മാറാന് വല്ലതും കിട്ടുമോ എന്നന്വേഷിച്ചാണ് ഒരു കടയിലേക്കു ചെന്നത്. ചന്ദ്രനില് ചെന്നാലും മലയാളി കാണുമെന്നത് അന്വര്‍ഥമാക്കിക്കൊണ്ട് ‘മാതൃഭൂമി’യുടെ കലണ്ടര് ഹോട്ടലിന്റെ ചുവരില് തൂങ്ങിക്കിടക്കുന്നു. ആറു മാസത്തോളമായി ഇവിടെ ജോലി ചെയ്യുന്നെങ്കിലും കൊല്ലം സ്വദേശിയായ പ്രവാസിക്ക് ഇവിടത്തെ കാഴ്ചകളെ കുറിച്ചൊന്നും അറിയില്ല. തൊട്ടടുത്ത കടയായ ഒമാനിയായ ഇബ്രാഹീം ഞങ്ങളുടെ കൂടെ വന്നു.\nജബല് അഖല് ഹോട്ടലിനടുത്തെ കുന്നിലേക്കാണ് ഇബ്രാഹീം ഞങ്ങളെ കൊണ്ടു പോയത്. ഒരു കിണറു വക്കില് നിന്ന് താഴേക്ക് നോക്കുന്ന പ്രതീതിയായിരുന്നു ആ കാഴ്ച സമ്മാനിച്ചത്. ഒരു കാലടിക്കപ്പുറം അഗാഥമായ ഗര്‍ത്തത്തിലെ താഴ്‌വരകള്. പച്ച പുത്തച്ച തട്ടുകളായി കിടക്കുന്നു. കൃഷിയിടങ്ങള് ആകാശത്തിനു താഴെ ഭൂമിക്കു മുകളില് നിന്ന് മറ്റൊരു ഭൂമിയെ നോക്കിക്കാണുന്ന അനുഭവം എത്ര ദൃശ്യസുന്ദരം. എങ്ങിനെയാണ് ആ കാഴ്ച വിവരിക്കേണ്ടതെന്നറിയില്ല. ജീവിതത്തില് കണ്ട പ്രകൃതിയുടെ ഏറ്റവും വശ്യമായ രൂപങ്ങളില് ഒന്നെന്ന് ഒറ്റവാക്കില് പറയാം. ജബല് അഖല് എന്ന പദര്‍ത്തിനര്‍ഥം ഇതാ കണ് മുമ്പില്. നിരവധി ഗ്രാമങ്ങളാണ് താഴ്‌വരയിലുള്ളത്. അവയില് ഏറ്റവും താഴെയുള്ള ഒന്നിലേക്ക് ചൂണ്ടി ഇബ്രാഹീം പറഞ്ഞു: അവിടെയാണെന്റെ ഗ്രാമം. അവിശ്വസനീയതയോടെ ഞങ്ങള് ആ മുഖത്തേക്ക് നോക്കി. ഇബ്രാഹീമിന്റെ പൂര്‍വ പിതാക്കളില് എത്ര പേര് പുറം ലോകം കണ്ടിട്ടുണ്ടായിരിക്കുമെന്നായിരുന്നു മനസിലുയര്‍ന്ന ചിന്ത. റോഡും വാഹനങ്ങളുമൊക്കെ മല കീഴടക്കും മുമ്പ് ഇവിടെ ജീവിച്ചിരുന്നവര് ദുര്‍ഘഢമായ പാതകള് താണ്ടി പ്രകൃതിയോട് മല്ലിട്ടും ഇവിടെ ആരംഭിച്ച് ഇവിടെ തന്നെ ഒടുങ്ങിയ എത്ര തലമുറകള് കാണും? ഇബ്രാഹീം കാണിച്ച വഴിയിലൂടെ കുന്നിറങ്ങി ദുര്‍ഘഢമായ ഒറ്റയടിപ്പാതയിലൂടെ രണ്ടു കുന്നുകള്‍ക്കിടയിലൂടെ സഞ്ചരിച്ച് ഒരു കൃഷിയിടത്തിലെത്തി. അവിടെ മനോഹരമായൊരു നീര്‍ച്ചോല കണ്ടു. ഇത്തരം ‘ഫലജു’കളില് നിന്നാണ് കൃഷിക്കുവേണ്ട വെള്ളം ശേഖരിക്കുന്നത്. കൈതോട്ടുകളിലൂടെ അത് ഒഴുകിക്കൊണ്ടിരിക്കുന്നു.\nഒരു പകല് നീണ്ട ഓട്ട പ്രദക്ഷിണം തീര്‍ന്നപ്പോഴും ജബല് അഖല്‍റിലെ യഥാര്‍ഥ കാഴ്ചകള് ബാക്കിയിരിപ്പുണ്ടായിരുന്നു. മലനിരകളിലെ മനുഷ്യരുടെ ജീവിതത്തെ അടുത്തറിയാനും പ്രകൃതിയുടെ വിസ്മയകരമായ താളവ്യതിയാനങ്ങള് അനുഭവിക്കാനും മലമ്പാതകള് ഇനിയും നീണ്ടു കിടപ്പുണ്ടായിരുന്നു. നാഗരികതയുടെ ചൂടില് സ്വയം ഇല്ലാതാകുന്ന പ്രവാസികള്‍ക്ക് ജബല് അഖ്ദറിലേക്കൊരു യാത്ര, മനസ് തണുപ്പിക്കുന്ന അനുഭവം തന്നെയാകും.


Akshaya AK 496 , Kerala Lottery Results Declared| അക്ഷയ ലോട്ടറി ഫലം പ്രഖ്യാപിച്ചു; മഹാമാരികാലത്ത് 70 ലക്ഷം നേടിയ ഭാഗ്യവാൻ ആര്?ർ Kerala Lottery Akshaya AK 496 Results Declared – News18 Malayalam\nAkshaya AK 496 , Kerala Lottery Results Declared| അക്ഷയ ലോട്ടറി ഫലം പ്രഖ്യാപിച്ചു; മഹാമാരികാലത്ത് 70 ലക്ഷം നേടിയ ഭാഗ്യവാൻ ആര്?\nKerala Lottery, Akshaya AK-496\nLast Updated : June 29, 2021, 15:59 IST\nതിരുവനന്തപുരം: കേരള സംസ്ഥാന ലോട്ടറി വകുപ്പിന്‍റെ അക്ഷയ എകെ 496 ലോട്ടറി ടിക്കറ്റ് നറുക്കെടുപ്പ് ഫലം പ്രഖ്യാപിച്ചു. ഒന്നാം സമ്മാനമായ 70 ലക്ഷം രൂപ AU 258505 എന്ന നമ്പറിനാണ് ലഭിച്ചിരിക്കുന്നത്. ബുധനാഴ്ച ഉച്ചക്ക് മൂന്ന് മണിയോടെയാണ് നറുക്കെടുപ്പ് നടന്നത്. അഞ്ച് ലക്ഷം രൂപയാണ് രണ്ടാം സമ്മാനം. മൂന്നാം സമ്മാനം ഒരു ലക്ഷം രൂപ വീതം 12 പേർക്ക്. ഒന്നാംസമ്മാനം ലഭിച്ച അതേ നമ്പരുള്ള 11 സീരീസിലുള്ളവർക്ക് 8000 രൂപ വീതം സമാശ്വാസ സമ്മാനം ലഭിക്കും. 40 രൂപയാണ് അക്ഷയ ഭാഗ്യക്കുറിയുടെ വില. നാലും അഞ്ചും ആറും ഏഴും എട്ടും സമ്മാനം നേടുന്നവർക്ക് യഥാക്രമം 5000, 2000, 1000, 500, 100 രൂപ ലഭിക്കും.\n5000 രൂപയിൽ താഴെയുള്ള സമ്മാനത്തുക ലഭിക്കാൻ സമ്മാനാർഹർക്ക് ടിക്കറ്റുമായി ഏതെങ്കിലും ലോട്ടറി കടയുമായി ബന്ധപ്പെടാവുന്നതാണ്. 5000 രൂപക്ക് മുകളിലുള്ള സമ്മാനത്തുക ലഭിക്കാൻ ബാങ്കിലോ സർക്കാരിന്റെ ലോട്ടറി ഓഫീസിലോ തിരിച്ചറിയൽ കാർഡും ലോട്ടറി ടിക്കറ്റുമായി ബന്ധപ്പെടുക. ഉദ്യോഗസ്ഥരുടെ സാന്നിധ്യത്തിൽ തിരുവനന്തപുരം ബേക്കറി ജംഗ്ഷനിലുള്ള ഗോർഖി ഭവനിൽ വച്ചാണ് നറുക്കെടുപ്പ്.\n0005 0013 0078 0356 0415 0439 0547 0570 0620 0690 0904 0936 0957 0968 0969 0974 0993 1068 1254 1283 1290 1337 1403 1438 1462 1605 1659 1672 1756 1801 1911 2002 2113 2136 2176 2230 2267 2347 2545 2578 2636 2701 3072 3215 3253 3570 3608 3651 3659 3691 3705 3743 3886 3937 3947 3976 4147 4201 4443 4448 4766 5002 5014 5038 5076 5244 5328 5416 5473 5812 5902 5921 6018 6124 6543 6584 6625 7047 7084 7257 7393 7406 7415 7437 7480 7519 7717 8017 8044 8091 8117 8156 8182 8378 8403 8471 8490 8734 8751 8816 8862 8881 8926 9032 9102 9253 9364 9370 9466 9467 9581 9607 9763 9767 9879 9915 9955 9959


❝ലിവർപൂൾ 🔴🚩വെടിക്കെട്ട്, കിരീടം 🏆❤ഉറപ്പിച്ച് 🔵 സിറ്റിയും🔴ബയേണും 🟡⚫ തോൽവിയുമായി ഡോർട്ട്മുണ്ട്❞ - Sportssify\n❝ലിവർപൂൾ 🔴🚩വെടിക്കെട്ട്, കിരീടം 🏆❤ഉറപ്പിച്ച് 🔵 സിറ്റിയും🔴ബയേണും 🟡⚫ തോൽവിയുമായി ഡോർട്ട്മുണ്ട്❞\n❝ലിവർപൂൾ 🔴🚩വെടിക്കെട്ട്, കിരീടം 🏆❤ഉറപ്പിച്ച്\n🔵 സിറ്റിയും🔴ബയേണും 🟡⚫ തോൽവിയുമായി ഡോർട്ട്മുണ്ട്❞\nഇംഗ്ലീഷ് പ്രീമിയർ ലീഗിൽ കരുത്തന്മാരുടെ പോരാട്ടത്തിൽ ലിവർപൂൾ എതിരില്ലാത്ത മൂന്നു ഗോളുകൾക്ക് ആഴ്‌സനലിനെ പരാജയപ്പെടുത്തി. പകരക്കാരനായ മികച്ച ഫോമിലുള്ള ഡിയോഗോ ജോട്ട രണ്ടു തവണ സ്കോർ ചെയ്തപ്പോൾ മൂന്നാം ഗോൾ മുഹമ്മദ് സലാ നേടി. ഗോൾ രഹിതമായ ആദ്യ പകുതിക്ക് ശേഷം രണ്ടാം പകുതിയുടെ 64 ആം മിനുട്ടിൽ പകരക്കാരനായ ഇറങ്ങിയ പോർച്ചുഗീസ് സ്‌ട്രൈക്കർ ജോട്ട ലിവർപൂളിനെ മുന്നിലെത്തിച്ചു.ട്രെന്റ് അലക്സാണ്ടർ-അർനോൾഡ് പാസിൽ നിന്നായിരുന്നു ജോട്ടയുടെ ഗോൾ. 68 ആം മിനുട്ടിൽ മുഹമ്മദ് സലായിലൂടെ ലിവർപൂൾ സ്കോർ2-0 ആക്കി ഉയർത്തി. 82 ആം മിനുട്ടിൽ ജോട്ടയിലൂടെ ലിവർപൂൾ പട്ടിക തികച്ചു.30 മത്സരങ്ങളിൽ നിന്ന് 49 പോയിന്റുമായി ലിവർപൂൾ അഞ്ചാമതാണ് , 42 പോയിന്റുമായി ആഴ്സണൽ ഒമ്പതാം സ്ഥാനത്ത് തുടരുന്നു.\nഇംഗ്ലീഷ് പ്രീമിയർ ലീഗിൽ സിറ്റി കിരീടത്തിന് തൊട്ടരികിൽ. ഇന്നലെ ലീഗിൽ മുന്നിലുള്ള ടീമുകളിൽ ഒന്നായ ലെസ്റ്റർ സിറ്റിയെ നേരിട്ട മാഞ്ചസ്റ്റർ സിറ്റി എതിരില്ലാത്ത രണ്ടു ഗോളുകളുടെ വിജയം സ്വന്തമാക്കി. രണ്ടാം പകുതിയിൽ 58ആം മിനുട്ടിൽ മെൻഡിയാണ് സിറ്റിക്ക് ലീഡ് നൽകിയത്.പിന്നീട് കളി നിയന്ത്രിച്ച സിറ്റി 74ആം മിനുട്ടിൽ ജീസുസിലൂടെ രണ്ടാം ഗോളും നേടി.ഈ വിജയത്തോടെ സിറ്റി 31 മത്സരങ്ങളിൽ 74 പോയിന്റുമായി കിരീടത്തിന് അടുത്ത് നിൽക്കുകയാണ്. രണ്ടാമതുള്ള മാഞ്ചസ്റ്റർ യുണൈറ്റഡിനെക്കാൾ 17 പോയിന്റിന്റെ ലീഡ് സിറ്റിക്കുണ്ട്.\nമറ്റൊരു മത്സരത്തിൽ ഷെഫീൽഡ് യുണൈറ്റഡിനെ ലീഡ്സ് ഒന്നിനെതിരെ രണ്ടു ഗോളുകൾക്ക് പരാജയപ്പെടുത്തി.12ആം മിനുറ്റിൽ ഹരിസൺ ലീഡ്സിന് ലീഡ് നൽകിയത്. 45ആം മിനുട്ടിൽ ഒബ്സൊൺ ഷെഫീൽഡിന് സമനില നൽകി.രണ്ടാം പകുതിയുടെ തുടക്കത്തിൽ തന്നെ ജഗിയേൽകയുടെ ഒരു സെൽഫ് ഗോൾ ലീഡ്സിന് ലീഡ് തിരികെ നൽകി. ഈ ഗോൾ ലീഡ്സിന് വിജയവും നൽകി. ഈ വിജയത്തോടെ ലീഡ്സ് 42 പോയിന്റുമായി പത്താം സ്ഥാനത്ത് എത്തി.\nബുണ്ടസ് ലീഗയിൽ വീണ്ടും ജയവുമായി ബയേൺ മ്യൂണിക്ക്. എതിരില്ലാതെ ഒരു ഗോളിനാണ് ആർബി ലെപ്സിഗിനെ ബയേൺ പരാജയപ്പെടുത്തിയത്. തോമസ് മുള്ളറുടെ അസിസ്റ്റിൽ ലിയോൺ ഗോരെട്സ്കയാണ് ബയേണിന്റെ വിജയ ഗോൾ നേടിയത്. ഇന്നത്തെ ജയത്തോട് കൂടി ഏഴ് പോയന്റിന്റെ ലീഡാണ് ബയേൺ നേടിയത്. തുടർച്ചയായ ഒൻപതാം കിരീടത്തോട് അടുക്കുകയാണ് ബയേൺ മ്യൂണിക്ക്.യോഷ്വ കിമ്മിഷിന്റെ ലോങ്ങ് പാസ്സെടുത്ത മുള്ളർ ഗൊരെട്സ്കക്ക് ഗോളിനുള്ള വഴിയൊരുക്കി. രണ്ടാം പകുതിയിൽ മാറ്റങ്ങളുമായി ഇറങ്ങിയ നൈഗൽസ്മാന്റെ ലെപ്സിഗ് പ്രത്യാക്രമണം ശക്തമാക്കി. മാനുവൽ നുയർ വന്മതിലായി സീസണിലെ ഏഴാം ക്ലീൻ ഷീറ്റ് സൂക്ഷിച്ചപ്പോൾ പരാജയം ഏറ്റുവാങ്ങാനായിരുന്നു ലെപ്സിഗിന്റെ വിധി.\nബുണ്ടസ് ലീഗയിൽ വമ്പൻ ജയവുമായി എയിൻട്രാക്റ്റ് ഫ്രാങ്ക്ഫർട്ട്. ഒന്നിനെതിരെ രണ്ട് ഗോളുകൾക്കാണ് ബൊറുസിയ ഡോർട്ട്മുണ്ടിനെ ഫ്രാങ്ക്ഫർട്ട് പരാജയപ്പെടുത്തിയത്. യൂറോപ്പിലെ ഗോൾഡൻ ബോയ് എർലിംഗ് ഹാളണ്ട് ഗോളടിക്കാൻ പരാജയപ്പെട്ട മത്സരത്തിൽ ആന്ദ്രെ സിൽവയുടെ 87ആം മിനുട്ട് ഗോളാണ് ഫ്രാങ്ക്ഫർട്ടിനെ ജയത്തിലേക്ക് നയിച്ചത്.തുടക്കം മുതൽ തന്നെ ബൊറുസിയ ഡോർട്ട്മുണ്ട് അക്രമിച്ച് കളിച്ചെങ്കിലും നികോ ഷൾസിന്റെ സെൽഫ് ഗോൾ ഡോർട്ട്മുണ്ടിന് വിനയായി.\nആദ്യ പകുതി അവസാനിക്കാനിരിക്കെ റുയിസിന്റെ കോർണർ ഗോളാക്കിമാറ്റി മാറ്റ്സ് ഹമ്മൽസ് സമനില ഗോൾ നേടി. പിന്നീട് ആന്ദ്രെ സിൽവയുടെ തകർപ്പൻ ഗോളിലൂടെ ഡോർട്ട്മുണ്ടിനെ ഫ്രാങ്ക്ഫർട്ട് വീഴ്ത്തുകയായിരുന്നു. ഈ സീസണിലെ 22ആം ഗോളാണ് സിൽവ ഇന്ന് നേടിയത്. ഈ ജയത്തോട് കൂടി 50 പോയന്റുമായി നാലാം സ്ഥാനത്താണ് ഫ്രാങ്ക്ഫർട്ട്. അഞ്ചാം സ്ഥാനത്തുള്ള ബൊറുസിയ ഡോർട്ട്മുണ്ടിനെ7പോയന്റ് പിന്നിലാക്കാനും ഫ്രാങ്ക്ഫർട്ടിനായി.\n❝കിരീടത്തോടടുത്ത് 🔵⚫ഇന്റർ മിലാൻ. സമനില 🤝💥\nകുരുക്കിൽ യുവന്റസ്. 💔 തോൽവി വഴങ്ങി പിഎസ്ജി;\nആധികാരിക ജയത്തോടെ 💪🔥റയൽ മാഡ്രിഡ് ❞


pnb-fraud-case-enforcement-directorate-raids-nirav-modis-mumbai-office | നീരവ് മോദിയുടെ സ്ഥാപനങ്ങളില് എന്‍ഫോഴ്സ്മെന്‍റ് റെയ്ഡ്... നീരവ് ദാവോസിലേക്ക് കടന്നെന്ന് സൂചന - Malayalam Oneindia\n24 min ago ഹോംകെയര് പദ്ധതിയുമായി കൊച്ചിയിലെ സ്വകാര്യ ആശുപത്രികള്; ലക്ഷ്യം ചികിത്സാ സൗകര്യം വീടുകളില്\n30 min ago പിണറായിയെ അട്ടിമറിക്കാന് ഷമ മുഹമ്മദ്? ധർമ്മടത്ത് യുഡിഎഫ് പരിഗണിക്കുന്നത് ടീം രാഹുലിലെ പ്രധാനിയെ\n47 min ago വിദ്യാര്‍ത്ഥിയെ ക്രൂരമായി മര്‍ദ്ദിച്ച സംഭവം; സംഘത്തിലെ 17കാരന് ആത്മഹത്യ ചെയ്ത നിലയില്\nPublished: February 15 2018, 15:58 [IST]\nമുംബൈ: പഞ്ചാബ് നാഷ്ണല് ബാങ്ക് തട്ടിപ്പുമായി ബന്ധപ്പെട്ട് ജ്വല്ലറി വ്യാപാരി നീരവ് മോദിയുടെ സ്ഥാപനങ്ങളില് എന്‍ഫോഴ്സ്മെന്‍റ് ഡയറക്റ്ററേറ്റ് പരിശോധന നടത്തി. നീരവിന്‍റെ 12 ഓഫീസുകളിലും മുംബൈയിലെ കലഗോദയിലെ ഓഫീസിലുമാണ് പരിശോധന നടത്തിയത്. അതിനിടെ നീരവ് ദാവോസിലേക്ക് കടന്നതായും സൂചന ഉണ്ട്.\nപരിശോധനയില് അനധികൃത രേഖകള് കണ്ടെത്തിയ സാഹചര്യത്തില് ഇയാള്‍ക്കെതിരെ കേസെടുത്തിട്ടുണ്ട്. നീരവിന്‍റെ സ്ഥാപനമായ നക്ഷത്ര, ഗിന്നി, ഗീതാഞ്ജലി എന്നിവടങ്ങളിലെ വ്യാപാര ശ്രോതസ്സുകളെ കുറിച്ചും എന്‍ഫോഴ്സ്മെന്‍റ് അന്വേഷണം നടത്തുകയാണ്.\nനീരവ് മോദി പഞ്ചാബ് നാഷ്ണല് ബാങ്കില് നിന്ന് 11,505 കോടി രൂപയുടെ തിരിമറി നടത്തിയതായയി ഇന്നലെയാണ് വാര്‍ത്തകള് പുറത്തുവന്നത്. ബിസിനസുകാര്‍ക്ക് ബാങ്ക് ഗ്യാരണ്ടിയുടെ അടിസ്ഥാനത്തില് കോടികളുടെ ഇടപാടുകള്‍ക്ക് സൗകര്യം ഒരുക്കുന്ന ബയേഴ്സ് ക്രെഡിറ്റ് രേഖകള് ഉപയോഗിച്ചാണ് തട്ടിപ്പ് നടത്തിയത്. ചില പ്രത്യേക അക്കൗണ്ടുകളിലൂടെയായിരുന്നു പണം തിരിമറി നടത്തിയതെന്ന് ബാങ്ക് തന്നെയാണ് വ്യക്തമാക്കിയത്. സംഭവത്തില് ബാങ്കിലെ പത്ത് ഉദ്യോഗസ്ഥരെ അന്വേഷണ വിധേയമായി സസ്പെന്‍റ് ചെയ്തിരുന്നു.\nnarendra modi punjab national bank scam diamond cbi നരേന്ദ്ര മോദി പഞ്ചാബ് നാഷണല് ബാങ്ക് തട്ടിപ്പ് വജ്രം സിബിഐ\nStory first published: Thursday, February 15, 2018, 15:58 [IST]


കൊല്ലം ജില്ലയിലെ ഒരു പട്ടണം\nകേരളത്തിലെ കൊല്ലം ജില്ലയിലെ ഒരു പട്ടണവും, കൊട്ടാരക്കര താലൂക്കിന്റെ ആസ്ഥാനവുമാണ് കൊട്ടാരക്കര (ഇംഗ്ലീഷ്: Kottarakkara).\nകേരളപ്പിറവിക്കു മുൻ‌പ് എളയടത്തു സ്വരൂപം എന്ന നാട്ടുരാജ്യത്തിന്റെ തലസ്ഥാ‍നമായിരുന്നു കൊട്ടാരക്കര. രാമനാട്ടത്തിന്റെ ഉപജ്ഞാതാവ് എന്ന നിലയിൽ പ്രസിദ്ധനായ കൊട്ടാരക്കരത്തമ്പുരാൻ ഈ സ്വരൂപത്തിന്റെ കൊട്ടാരക്കര ശാഖയിലെ അംഗമായിരുന്നു. 1742 -ൽ എളയടത്തു സ്വരൂപത്തെ മാർത്താണ്ഡവർമ്മ തിരുവിതാംകൂറിൽ ലയിപ്പിച്ചു.\nകൊട്ടാരക്കര ബ്ലോക്ക് പഞ്ചായത്ത്തിരുത്തുക\nക്രി.പി. പതിനേഴാം ദശകത്തിലാണ് കഥകളി ഉത്ഭവിച്ചത്. കൊട്ടാരക്കരയിലെ ഇളമുറത്തമ്പുരാനായ വീര കേരള വർമ്മ(ക്രി.വ. 1653-1694) രാമായണത്തെ എട്ട് ദിവസത്തെ കഥയാക്കി വിഭജിച്ച് നിർമിച്ച രാമനാട്ടമാണ് പിൽക്കാലത്തു കഥകളിയായി പരിണമിച്ചത്. കോഴിക്കോട്ടെ മാനവേദ രാജാവ് എട്ടുദിവസത്തെ കഥയായി കൃഷ്ണനാട്ടം നിർമിച്ചതറിഞ്ഞു കൊട്ടാരക്കരത്തമ്പുരാൻ കൃഷ്ണനാട്ടം കാണാൻ കലാകാരന്മാരെ അയച്ചുതരണമെന്നാവശ്യപ്പെട്ടെന്നും, മാനവേദൻ തെക്കുള്ളവർക്കു കൃഷ്ണനാട്ടം കണ്ടു രസിക്കാനുള്ള കഴിവില്ലെന്ന് പറഞ്ഞു അതു നിരസിച്ചെന്നും, ഇതിൽ വാശി തോന്നിയാണു കൊട്ടാരക്കരത്തമ്പുരാൻ രാമനാട്ടം നിർമിച്ചതെന്നും ഐതിഹ്യം. രാമനാട്ടം വാല്മീകി രാമായണത്തെ ആസ്പദമാക്കി രാമന്റെ അവതാരം, വിവാഹം, വാനപ്രസ്ഥം, സീതാപഹരണം, രാമ രാവണ യുദ്ധം, രാവണ വധം, രാമന്റെ പട്ടാഭിഷേകം എന്നി സംഭവങ്ങളായാണ് രചിച്ചിരിക്കുന്നത്. ഇത് എട്ട് പദ്യ ഖണ്ഡികയാക്കി തിരിച്ചിരിക്കുന്നു. പുത്രകാമേഷ്ടി, സീതാ സ്വയം‍വരം, വിചിന്നാഭിഷേകം, ഖാരവധം, ബാലിവധം, തോരണായുധം, സേതുബന്ധനം, യുദ്ധം എന്നിവയാണ്. രാമായണത്തെ നൃത്തരൂപത്തിൽ അവതരിപ്പിക്കാനുള്ള ശ്രമം മാത്രമാണ് തമ്പുരാൻ ചെയ്തത് അതിനാൽ പദ്യങ്ങളുടെ സാഹിത്യ ഭംഗിയിൽ അധികം ശ്രദ്ധ ചെലുത്തപ്പെട്ടില്ല.\nഇന്ത്യൻ പെൻ്റെകോസ്റ്റ് ചർച്ച്,\nചരിത്രപരമായി ബന്ധമുള്ള ഗ്രാമങ്ങളും പട്ടണങ്ങളുംതിരുത്തുക\nകൊട്ടാരക്കരയുമായി ചരിത്രപരമായി ബന്ധമുള്ള അനേകം ചെറിയ പട്ടണങ്ങളും ഗ്രാമങ്ങളൂമുണ്ട്. അവയിൽ പ്രധാനപ്പെട്ടവയാണ് തൃക്കണ്ണമംഗലം , പെരുംകുളം, പള്ളിക്കൽ, പുത്തൂർ, പൂവറ്റൂർ, ഇടയ്ക്കിടം, വാളകം, ഉമ്മന്നൂർ, തലവൂർ എന്നിവ.\nകൊട്ടാരക്കര - സാമാന്യവിവരങ്ങൾ Archived 2011-10-09 at the Wayback Machine.\n↑ "കഥകളിയെപറ്റിയുള്ള ഐതിഹ്യം ശേഖരിച്ച തിയ്യതി 2007 മാർച്ച് 24". മൂലതാളിൽ നിന്നും 2007-04-24-ന് ആർക്കൈവ് ചെയ്തത്. ശേഖരിച്ചത് 2007-03-24.\n"https://ml.wikipedia.org/w/index.php?title=കൊട്ടാരക്കര&oldid=3685680" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം:7നവംബർ 2021, സമയം: 04:22\nഈ താൾ അവസാനം തിരുത്തപ്പെട്ടത്: 04:22,7നവംബർ 2021.


തിരുവനന്തപുരത്ത് കൊലക്കേസ് പ്രതിയുടെ കാല് വെട്ടിമാറ്റി– News18 Malayalam\nHome » photogallery » crime » ATTACK AGAINST MURDER CASE ACCUSE IN THIRUVANANTHAPURAM\nതിരുവനന്തപുരത്ത് കൊലക്കേസ് പ്രതിയുടെ കാല് വെട്ടിമാറ്റി\nആര്.എസ്.എസ് കാര്യവാഹ് ആയിരുന്ന രാജേഷ് വധക്കേസിലെ നാലാം പ്രതിയായാണ് എബി.\n| April 28, 2021, 16:51 IST\nതിരുവനന്തപുരം: ആർ.എസ്.എസ് നേതാവിനെ കൊലപ്പെടുത്തിയ കേസിലെ പ്രതിയുടെ കാൽ വെട്ടിമാറ്റി. തിരുവനന്തപുരം ശ്രീകാര്യം ഇടവക്കോട് കൊലക്കേസ് പ്രതി എബിക്കാണ് (27) വെട്ടേറ്റത്. ആര്.എസ്.എസ് കാര്യവാഹ് ആയിരുന്ന രാജേഷ് വധക്കേസിലെ നാലാം പ്രതിയായാണ് എബി. ഇയാളുടെ വലതു കാല് രണ്ടായി മുറിഞ്ഞ നിലയിലാണ്.\nബുധാഴ്ച രാവിലെ പതിനൊന്നരക്ക് ഇടവക്കോട് പ്രതിഭാ നഗറിലായിരുന്നു സംഭവം. രണ്ടു ബൈക്കുകളിലായെത്തിയ നാലംഗസംഘമാണ് ആക്രമിച്ചത്. വീടിനു സമീപത്തെ റോഡരികത്തെ മതിലിലില് സുഹൃത്തുമായി ഇരിക്കുകയായിരുന്ന എബിയെ രനാല് അംഗ സംഘം വെട്ടിവീഴ്ത്തുകയായിരുന്നു.\nഓടി രക്ഷപ്പെടാന് ശ്രമിച്ചെങ്കിലും അക്രമി സംഘം പിന്‍തുടര്‍ന്ന് വെട്ടുകയായിരുന്നു. വലതു കാല് പൂര്‍ണ്ണമായും വെട്ടിമാറ്റിയ നിലയിലായിരുന്നു. എബിയെ നഗരത്തിലെ സ്വകാര്യ ആശുപത്രിയിൽ പ്രവേശിപ്പിച്ചു. .\nപ്രതികളെ തിരിച്ചറിഞ്ഞതായി ശ്രീ കാര്യം പോലീസ് പറഞ്ഞു. ആക്രമണം നടന്ന സ്ഥലത്തെ സിസിടിവി ദൃശ്യങ്ങളും പൊലീസ് ശേഖരിച്ചിട്ടുണ്ട്. സംഭവം നടന്ന സ്ഥലം തിരുവനന്തപുരം ഡിസിപി മുഹമ്മദ് ആരിഫ് സ്ഥലം സന്ദര്‍ശിച്ചു.


swami agnivesh attacked in danthawade\nദന്തവാഡെ: പോലീസ് അതിക്രമത്തിനിരയായ ദളിത് കോളനി സന്ദര്‍ശിക്കാനെത്തിയ സ്വാമി അഗ്നിവേശിനും മാധ്യമപ്രവര്‍ത്തകര്‍ക്കും നേരെ സാല്‍വജുദൂം ആക്രമണം. സ്‌പെഷ്യല് പോലീസ് ഓഫീസേഴ്‌സ്(എസ്.പി.ഒ)യുടെ സഹായത്തോടെയായിരുന്നു ആക്രമണം.\nകോളനിയില് അതിക്രമത്തിനിരയായവരെ നേരിട്ട് കാണാനും അവര്‍ക്ക് ദുരിതാശ്വാസം നല്‍കാനുമായിരുന്നു അഗ്നിവേശ് എത്തിയത്. തര്‍മേത്‌ല, തിമാപുരം, മോര്‍പള്ളി തുടങ്ങിയ സ്ഥലങ്ങളില് കഴിഞ്ഞ ദിവസം മാവോവാദി വേട്ടയുടെ പേരില് പോലീസ് നടത്തിയ ആക്രമണത്തില് നിരവധി ആദിവാസി കുടിലുകള് അഗ്നിക്കിരയാവുകയും സ്ത്രീകള് പീഡിപ്പിക്കപ്പെടുകയും ചെയ്തിരുന്നു. സംഭവത്തെ തുടര്‍ന്ന് പോലീസ് ഈ ഗ്രാമത്തിലേക്ക് മാധ്യമപ്രവര്‍ത്തകര്‍ക്കും മറ്റുള്ളവര്‍ക്കമുള്ള പ്രവേശനം നിഷേധിച്ചിരിക്കയായിരുന്നു.\nവീടും സ്വത്തുക്കളും അഗ്നിക്കിരയായവര്‍ക്ക് പുതപ്പും മറ്റ് ആഹാര സാധനങ്ങളുമായാണ് സ്വാമി അഗ്നിവേശിന്റെ നേതൃത്വത്തില് സംഘം ഗ്രാമത്തിലെത്തിയത്. സംസ്ഥാനത്ത് സര്‍ക്കാര് പിന്തുണയോടെ പ്രവര്‍ത്തിക്കുന്ന സാല്‍വജുദൂം സംഘടനയുടെ നേതൃത്വത്തിലുള്ള സംഘം അഗ്നിവേശിനെ തടഞ്ഞുവെക്കുകയായിരുന്നു. അഗ്നിവേശിന് നേരെ ചീഞ്ഞ മുട്ട എറിയുകയും അദ്ദേഹത്തിന്റെ തലപ്പാവ് അഴിക്കുകയും ചെയ്തു. അദ്ദേഹത്തിന് നേരെ കയ്യേറ്റത്തിന് ശ്രമിക്കുകയും ചെയ്തു. മാവോയിസ്റ്റ് അത്രികമത്തിന് സ്വാമി പിന്തുണ നല്‍കുകയാണെന്ന് പറഞ്ഞായിരുന്നു ആക്രമണമെന്ന് അദ്ദേഹത്തിനൊപ്പമുണ്ടായിരുന്ന ഇന്ത്യന് എക്‌സ്പ്രസ് ലേഖകന് ജോസഫ് ജോണ് പറഞ്ഞു.\nആദിവാസികള്‍ക്ക് നല്‍കാനായി കൊണ്ട് വന്ന സാധനങ്ങളെല്ലാം സാല്‍വജുദൂം പിടിച്ചെടുത്തിരിക്കയാണ്. സംഘം സുഖ്മ മേഖലയിലെത്തി മുഖ്യമന്ത്രിയെ ടെലിഫോണില് ബന്ധപ്പെട്ട് സഹായം അഭ്യര്‍ഥിക്കുകയായിരുന്നു.\n200 ഓളം വരുന്ന സംഘം നിരവധി മാധ്യമപ്രവര്‍ത്തകരുടെ ക്യാമറകള് തകര്‍ത്തു. മാധ്യമപ്രവര്‍ത്തകരെ മര്‍ദിക്കുകയും ചെയ്തു. പോലീസിന്റെ സാന്നിധ്യത്തിലായിരുന്നു ആക്രമണം നടന്നതെന്ന് ദൃക്‌സാക്ഷികള് പറയുന്നു.\nപ്രദേശത്ത് മാവോവാദികളെ നേരിടുന്നതിനായി സവര്‍ണ്ണ വിഭാങ്ങളുടെ നേതൃത്വത്തില് രൂപീകരിക്കപ്പെട്ട സംഘടനയാണ് സാല്‍വജുദൂം. പോലീസിനൊപ്പം ഔദ്യോഗികമായി തന്നെ ഇവര് മാവോവാദി വേട്ടക്കിറങ്ങാറുണ്ട്. എന്നാല് മാവോവാദി വേട്ടയുടെ മറവില് പ്രദേശത്ത് വ്യാപകമായി ആദിവാസികള് പീഡിപ്പിക്കപ്പെടുന്ന സാഹചര്യമാണുള്ളത്.